
BRZO 
KUHANJE 


Pripremati svakoga dana obroke tako da se ne 
utroši nijedna suvišna minuta mali je pothvat u za- 
poslenoj obitelji. Taj pothvat možda neće uvijek naici 
na zasluženu pohvalu, ali vrijedan je truda. Prije sve- 
ga za nj je nužna dobra organizacija da bi se posti- 
gao sa što manje truda, a jelo bilo ukusno i po pra- 
vilima zdrave prehrane. 

Je li sve to uopće moguce? 

Da, držite li se osnovnih pravila: predvidjeti, po- 
jednostaviti, kombinirati, udružiti sve ukućane! 

Kuhati s jednim okom u loncu a drugim na satu 
nije baš ugodno. Utrka s vremenom u kuhinji može 
završiti loše za naš želudac. Ali i ne mora! _ 

Kuhati brzo ili na brzinu ne smije uroditi time 
da počnete gubiti živce, jer nervozna osoba radi loše, 
rasipa vrijeme, pa na nju vreba (ni manje ni više!) 
depresija. 

A kuhati brzo znači: unaprijed dobro organizirati 
posao, promišljeno kupovati namirnice i održavati 

f cjelokupnu zalihu, unaprijed planirati (za nekoliko 
dana) jelovnike i zapamtiti koliko VAMA treba ot- 


< prilike vremena za pripremanje nekog jela (nemojte : 


se oslanjati na one upute: za pripremanje ovog jela 
treba pet ili dvadeset pet minuta, jer to možda vri- 
jedi za onoga tko vam to preporučuje, ali ne i za vas. 
Zato takve proračune potrebnog vremena nećete 
nači u ovoj knjizi, nego samo upute koliko dugo tre- 
ba nešto pirjati, pržiti ili peći). '?uće st 

Organizirati posao po nekim pravilima jednom 


zauvijek znači dogovoriti točno tko što radi u kući. 


«Na primjer: tko nabavlja kruh, tko donosi teške boce 
S mineralnom vodom, voćnim sokovima i pićima, tko 
drži na oku pojedine kućne zalihe. 

Nisu li poslovi stalno raspodijeljeni, dogodit će 
vam se da jednoga dana nitko ne donese ni kruh ni 
mlijeko, a drugi će put svi dopremiti količinu s ko- 
jom nećete znati što da počnete. | 

Organizirati posao znači još: držati se reda, jer 
u neredu ćete gubiti užasno mnogo vremena tražeći 


neki predmet. Gubit ćete vrijeme, a posao će se ote- 


zati, stajati. Važno je jednom za svagda odrediti gdje 
što stoji u kuhinji i smočnici po načelu da vam sa- 
svim blizu, pri ruci i na oku budu predmeti koje ne- 
prestano trebate (noževi, daska za sjeckanje, kuhače, 
cjedila i sl) i najčešće upotrebljavane namirnice (sol, 
šećer, papar itd.) Što neki predmet trebate rjeđe, to 

ga smjestite više, niže ili dalje u ormarima. Održa- 

' idno takav raspored, kad vam nešto 
od aj pružiti ruku ] dohvatiti to i ne gle. 
dajući. Ako su vam za pripremanje nekog jela nužna | 
neka »udaljenija« pomagala i namirnice, pripremite 
ih prije početka kuhanja, da poslije ne bude nepo. 
trebnog trčkaranja i traženja usred kuhanja. Takg 
ćete uštedjeti vrijeme, napor 1 — živce. | 

Prije kuhanja dobro je obaviti druge hitne kućne 
poslove, da biste se mogli mirno usredotočiti na do. 
bro organizirano brzo kuhanje. Ne zaboravite pro- 
vjeriti imate li sve potrebno za pripremanje jela što 
ste ga naumili skuhati! (To ćete učiniti automatski 
držite li se savjeta da unaprijed pripremite sve što 
vam je potrebno za kuhanje.) eri ei 

Organizirati samo kuhanje znači procijeniti koje 
se jelo kuha dulje a koje kraće, kako biste najprije 
počeli pripremati ono što ga je nužno dulje kuhati, 
zatim ono koje je brže gotovo, a na kraju ono što ga 
valja dogotoviti u posljednji tren. Srećom, vrijeme 
pripremanja cijelog obroka nipošto ne odgovara 
zbroju vremena potrebnih da se skuha svako poje- 
dinačno jelo, jer sva ćete jela kuhati usporedno i is- 
todobno (a ne jedno za drugim) na nekoliko plame- 
nika svoga štednjaka. 

Vrlo je važno planirati kupnju namirnica. Tko da- 
nas ima vremena svakoga dana ići na tržnicu ili 
neprestano trčkarati do trgovine? Planiranje nabav- 
ki uvjetuje isplanirani jelovnik, koji smo već spome- 


nuli. U kući imajte uvijek temeljnu zalihu brašna, 


šećera, ulja, krumpira, tjestenine, riže, jaja, začina i . | 


začinskih biljaka (promijenit će i dotjerati okus pre- 
često pripremanih jela), te različitih drugih dodata- 


ka jelima. Neka se nade i svega što je spas za ljude 


koji moraju na brzinu nešto skuhati, a to su konzer- 


virane i dubokosmrznute namirnice ili gotova jela, 


te zimnica. Imajte pri ruci industrijske juhe i slado- 
led, pire u pahuljicama i druge pahuljice, majonezu 
u tubi, gotove podloge za torte, pudinge, industrijski 
pripremljene kolače, kekse i štošta drugo. 

A kad kuhate — činite to dvostruko! Na primjer, 
kuhate li za ručak rižu, skuhajte dvostruku količinu, 
pa ćete navečer ili sutradan dodati kobasice i povr- 
će za ukusnu i hranjivu salatu, a možete je umiješati 
u neku kremu ili puding da postane zasitnije. Ovdje, 

dakako, i škrinja spremna da primi »suvišnu« polo- 
vicu već skuhanog jela, koje će i te kako dobro doći 
u osobito »ludom« danu! Isto je tako dobro zamrznu- 
ti — onoga dana kad imate malo više vremena — 
nasjeckanoga peršunovog i celerovog lića, kopra, te 
drugoga očišćenoga i narezanog povrća, jer kod ku- 
hanja gotovo najviše vremena oduzimaju »sporedni« 
poslovi kao što su čišćenje, guljenje i rezanje povrća. 

Što vam treba od kuhinjskog pribora: Pa to »svi 
znaju«! Ipak, nije loše provjeriti da vam ne uzmanjka 
nešto bitno upravo u najkritičnijem trenutku. Pro- 
vjerite, dakle, jeste li kako treba naoružani za brzo 


kuhanje! Od »teškog naoružanja«: pet posuda za ku- 
hanje različitih veličina (kupuju se u seriji), 2 lonca, . 
(veći za juhe, manji za variva), 2 tavice (veliku i sred- 
nju, sasvim mala trebat.će samo samcima), posuda 
za prženje krumpira, popečaka i sl. “ metalnom 
mrežicom koja se vadi iz dubokog ulja), 2-3 lima ili 
vatrostalne posude za pečenje u pećnici, daska za 
sjeckanje, valjak za razvlačenje tijesta (možete ga za- 
mijeniti bocom, ali to nije prava zamjena), 2 velika 
noža ili 1 veliki i 1 sjekirica za meso i kosti. Od »lak- 


. še artiljerije« ovdje su: otvarači za konzerve i za bo- 
ce, oštar manji nož za guljenje i sjeckanje, poseban 


nož za guljenje krumpira, nož-pila, zaimača (varjača, 


- šeflja), cjedilo, ribež (po mogućnosti sa četiri stranice 
s različitim rupicama za ribanje raznovrsnih namir- 


nica), 2-3 drvene kuhače i škare kojima ćete bolje 
negoli nožem rezati rezance, suhu slaninu, vlasac, 
peršun i sl Sve to mora biti kvalitetno, jer isto ćete 
jelo skuhati dvostruko, čak trostruko brže radite li 


s dobrim, oštrim nožem, dobrim strojem za mljeve- 


nje mesa ili oraha, ispravnim mikserom i drugim 


korisnim pomagalima. 
Već smo spomenuli da je kuhanje posao za sve 


ukućane (jelo ćete jesti svi zajedno, zar ne?), a najbr- 


že ćete raditi i ovdje — timski. Ne nasjedajte na trik 
nemoći i nespretnosti (ne vičite na ukućane: »Van 
iz kuhinje; samo smetate!« ili »Ne mogu te gledati 
kako petljaš, brže ću sama!«. Radije ih uhodavajte — 

jednoga po jednoga, od najmanjeg djeteta — u .kuha- 
nje. Bit će to bolje za sve. Dakako, najnespretnije 
uvježbavajte u dane kad nije najgora žurba, da biste 
se poslije svi mogli žuriti zajednički. U svakoj obitelji 
pm. oo biti sposoban da sam skuha nešto brzo 
il — dobro. | 


Naviknite i druge i sebe da po kuhinji radite s 
gumenim rukavicama, koje čuvaju kožu i nokte od 
štetnih utjecaja, hladnoće i Vrućine, te deterdženata 


i drugih sredstava za čišćenje. Isprva ih nosite samo | 


kad vam se ne žuri, da se naviknete, jer možda će 
vam isprva smetati. No, nemojte odustati! 


Kojim ćete načinom pripremanja jela uštedjeti. 


najviše vremena? Pogledajmo najprije što ide najpo- 
laganije — to su Pirjanje i pečenje u pećnici većih 
komada mesa. Toga se, dakle, unaprijed odreknite 
kad se žurite (osim ako radite unaprijed) Kuhanje 
U Vodi ide brzo, osobito ako odmah, ravno s vrata, 
pristavite na štednjak lonac s vodom. Dok se presvu- 
Čete, bit će vruća. To će ići još brže upotrijebite li 
već toplu vodu iz slavine (bojlera i sl. Zbog žurbe 
usitnite sve što namjeravate kuhati, time skraćujete 


vrijeme kuhanja. Potopite, dakle, namirnice u kipuću _ 
Vodu, pa pokrijte lonac. No, čim voda opet provri, 


otklopite da vidite što se dalje događa u loncu — 


stalno podizanje poklopca samo će vam oduzimati > 


vrijeme. 

Prženi ubokom ulju takoder će ići brzo ako 
Ka ( ii. o 2 stavite ulje da se zagrijava. 
To traje dulje od grijanja vode, jer ona zavri na 100%C, 
a ulje za prženje mora dostići gotovo 200"C. Namir. 
nicu (također u što manjim komadima) valja Spustiti 
u ulje čim se iznad njega pojavi sasvim malo dim 
Pazite da se ulje ne pregrije, jer postaje teško pro- 
bavljivo! Sve što namjeravate pržiti mora biti savr- 
šeno suhŠV U BIOtVnom preostala & protivnom preostala će se vlaga 

voriti u Daru iuliećaen | 


"“diru s vrelim uljem retvoriti u paru 
















Spustite, dakle, namirnicu u ulje što se tek počelo 


dimiti, pržite prosječno _pet minuta, pa izvadite ŠUp- 

“ Iikavom lopaticomili ežicom. Neka se ulje dalje 
rije da Se opet pojavi sasvim malo dima pa aka 
u spustite po drugi put na još dvije minute- To i 

tajna onih divnih prženih krumpira oomfrita), na 
> >, Kojima ste se divili u restoranima! 





Odreske, prirodno, nećete pržiti u dubokom ulju) 
.Jer mnogo su bolji na tavici ili roštilju (grilu) Naj- 
bolja je tavica (teflon) za koju ne treba masnoća. Cilj 
Vam je ovdje da ispržite tako n lo_da se izvana. 
stvori korica Koja če sacuvati sav _sok i okus. Meso 
oga sa it usti i 
Jani roštilj ili tavicu Pa ispržite s jedne i druge stra-_- 
e. POsnje posolite i popaprite 









Već je rečeno da predugo traje pečenje većih ko- 
mada u pećnici, no peći manje komade možete u 
tavici s poklopcem. I ovdje zagrijte paklenski ulje, 
spustite komade mesa, ispržite ih s jedne i druge 
strane, pa smanjite vatru. Meso osolite, poklopite ta- 
vicu i pecite dalje. Ispečeno meso izvadite, na prili- 
jepljeni sloj zalijte malo vode, juhe ili vrhnja, pa pro- 
kuhajte da biste dobili ukusan umak kojim ćete pre- 
liti meso ili prilog. 

Dok štedite vrijeme i snagu, može se dogoditi da 
baš ne uštedite i novac, jer brzo je kuhanje ipak če- 
sto i skuplje, osobito kad upotrebljavate gotovu ili 
polugotovu kupovnu hranu. No, ako i niste uštedjeli 
na novcu, uštedjeli ste na svome vremenu (a njega 
rijetko znamo cijeniti kako treba), a i struju, plin ili 
gorivo potrebno za polagano, dugotrajno kuhanje. 
Ne možete, napokon, na svemu štedjeti, ali zato s 
malo mašte i ideja možete i na brzinu načiniti nešto 
originalnijeg od naglo prženoga naravnog odreska 
i graška iz konzerve bez dodataka — to je, uostalom, 
tema ove knjižice. Recepti, ideje i savjeti podijeljeni 
su po poglavljima, ali to je nemoguće strogo podije- 
liti, pa se na primjer mnoga jela s jajima nalaze iz- 
van poglavlja posvećenoga njima i sl. 

I još nešto: brzo kuhati nipošto ne znači jesti na 
brzinu! Uvijek jedite polako i smireno, hranu dobro 
sažvačite. Bez toga nema dobre probave ni dobroga 
zdravlja, a i vi ste zaslužili da se okupite oko stola 


u dobrom raspoloženju, bez napetosti. Uostalom, uz 
dobru organizaciju brzog kuhanja uštedjeli ste do- 
voljno vremena da možete pojesti skuhano u miru, 
bez žurbe. Dobar tek!: EIUVA 


SpA nA Ka GE GASA RA i TA AE VJ 9 PE 
Prirucni vrtic 

Gotovo svaka kuhinja ima balkončić za odlaganje 
nepotrebnih stvari-i otpadaka ili barem prozor, na 


dasci kojega također možete naći mjesta za nekoliko 
lonaca. Za cvijeće? Ne samo za ukras — ovdje mo- 


 žete cijele godine uzgajati začinsko bilje. Uzgajati je 


prevelika riječ — dovoljno ga je posijati, pa redovito 
zalijevati i uvijek ćete imati pri ruci peršunova i ce- 
lerova lišća, vlasca, ružmarina i drugoga bilja, ovis- 
no o vašem ukusu i klimi mjesta u kojemu živite. 

Na većem balkonu ili terasi možete uzgajati | 
povrće, ali to je veći pothvat. 

Dok neki tvrde da se može bez juhe, većina ljudi 
ipak voli na početku obroka nešto zagrabiti žlicom. 
Osobito ako na poslu pojedu samo sendvič ili drugu 
suhu hranu. Nekad su domaćice tvrdile da je dobra 
samo ona juha što se satima polako pari na rubu 
štednjaka, ali danas uz pomoć ekspres-lonca, različi- 
tih pomagala i spretnosti možete ukusnu juhu nači- 
niti i na brzinu. Hranjiva juha već je napola objed, 
uz koji je dovoljno poslužiti neki obilniji desert (npr. 
okruglice sa šljivama — možete ih čak kupiti duboko 
smrznute) pa je obrok kompletiran. .. | 

Umaci su još potrebniji svakome tko mora kuhati 


na brzinu, jer tad se najčešće pripremi nešto jednos- | 


tavno i jednolično. Kuhano ili pečeno meso i riba, 
čak konzerve, dobit će drugačiji okus uz pomoć 


umaka. Već imamo mnoštvo gotovih umaka, koje je 
dovoljno samo preliti preko jela ili dodati postoje- 
ćem soku, no vrlo ćete brzo načiniti i sami neki od 
onih koje predlažemo. Kupovna majoneza, svakako, | 
prava je podloga za najnevjerojatnije kombinacije, a 
ru je poslužiti doslovce uz svako jelo (osim ko- 
ača! 


Koncentrat juhe 


Već su odavno tvornice na sebe preuzele brigu da 
čiste povrće, sjeckaju meso i prave tjesteninu za ju- 
hu, pa na tržištu imamo niz različitih ukusnih juha 


u vrećicama, kockama ili u konzervama. Namijenje- 


ne su, dakako, brzom kuhanju i dovoljno se držati 
uputa na omotu da biste bili sigurni kako će juha 
dobro uspjeti. 

Ipak, i u brzini čovjek poželi tvornički pripreml- 
jenoj juhi dati neki osobni pečat. I to se može bez 
mnogo trošenja vremena. Prije svega pomoći će vam 

vaš izbor svježih ili sušenih začinskih biljaka, jer ne- 
koliko listića ili komadića promijenit će već predob- 
ro poznati okus :u nešto novo. | 

Evo sad nekoliko ideja da vam posluže samo kao 
poticaj kako biste znali u kojem smjeru možete za- 
posliti maštu! >; eve aonsvg fu | | 


Koncentrat govedske juhe 

Dodajte: 

1. kockice svježe rajčice, na rezance narezanu pa- 
priku; 

2. rižu i grašak, te nasjeckano peršunovo lišće; 


3. komadiće kobasice s češnjakom i kockice cikle; 


4. kockice krumpira, nasjeckani kopar i malo 
vrhnja; 
5. Svijetli zapržak na luku, malo vina i vrhnja; 


6. žutanjke i naribani sir; 


7. dagnje (svježe ili iz konzerve), nekoliko listića 
ružmarina, malo vina, žličicu ukuhane rajčice i per- 
šunovo lišće; | 


8. okruglice od jetre (možete također kupiti i go- 


tove, samo tad juhi dodajte nasjeckano peršunovo 
lišće!); | i o2 T C | 

9. različitu tjesteninu i na kockice narezane ostat- 
ke kuhanoga ili prženog mesa, neke zasušene koba- 
sice ili šunke. 94? Ovan 7, 

Koncentrat pileće juhe 

Dodajte: mace 

1. naratisa šparoge (svježe ili iz konzerve) i 
vrhnje;  . mi akakovsoisi iskona | 

2. u kipuću ukuhajte mješavinu žutanjka, vrhnja 
i curryja; s MH | 

Ž nasjackane ostatke zasušene pečenke od pera. 
di i nasjeckano peršunovo lišće; lik. | 

4. ostatke kuhanog povrća što ste ga usitnili 
mikserom u pire ili narezali na kockice; —— 

5. nekoliko proprženih gljiva i malo mažurana; 

8. naribane i propržene mrkvice i nasjeckano ce. 
lerovo lišće. | 
Koncentrat juhe od gljiva 

Dodajte: “ | 

1. na maslacu ili margarinu propržehi luk i ostat- 
ke mesa (kuhanoga ili pečenog); .. 

2. kockice šunke, malo bijelog vina; 

3. Vrhnje i mažuran; 

4. mješavinu žutanjka, vrhnja i prošeka; 

5. kockice krumpira i nasjeckano peršunovo lišće. 
Koncentrat juhe od krumpira 

Dodajte: | Be 

1. nasjeckani kopar i vrhnje: 
Mana kuhanoga suhog mesa, narezane na ko- 

3. kobasice i malo octa. | 


Koncentrat juhe od graška 
Dodajte: P | | 
i. komadiće propržene suhe slanine; 
2. kockice krumpira i vrhnje; | 
3. vrhnje i nasjeckano peršunovo lišće. 


Koncentrat juhe od rajčice 
Dodajte: | 
1.celerovo lišće, pcla sirovog luka u komadu, rižu; 
2 nasjeckanu papriku i nasjeckane ribice iz kon- 
Zerve; | 


kom; | | 
4. crno vino i nasjeckanu šunku ili pršut; 


5. rezance, malo šećera i octa; 

6. nasjeckani peršun i češnjak, malo maslinova 
ulja. 
To su, dakle, naše ideje, a dalje ćete se zacijelo 
sjetiti i sami! | 


Ekspres-borSC 
PRIPREMITE: 1 vrećicu pileće juhe (ekstrakt), 1 sku- 


hanu ciklu, peršunovo i celerovo lišće, žlicu-dvije ki- 
selog vrhnja, sol, papar, mljevenu crvenu papriku. 


3. komadiće isprženog kruha natrljanog češnja- 


Načiniti juhu prema uputama na omotu. U me- 
duvremenu naribajte skuhanu ciklu, pa je skupa sa 
sokom koji je pustila dodajte juhi. Nasjeckajte lišće 
peršuna i celera, pa dodajte i to. Posolite, popaprite. 


Stavite u zdjelu, na sredinu spustite vrhnje i pospite 


ga mljevenom crvenom paprikom. | 


Hladna juha od 
krastavaca 


PRIPREMITE: 1,5 krastavca, 2-3 čaše jogurta, 7 dag 
samljevenih oraha, 2 žlice nasjeckanog kopra, 3 žli- 
ce ulja (po mogućnosti maslinovoga), 4 režnja če- 
šnjaka, sol, papar. | 

Opranim krastavcima odrežite nekoliko koluta 
za ukras, druge narežite na kockice, pa stavite u us- 
pravni mikser. Dodajte orahe, jogurt, češnjak, sol, pa- 
par i kopar, pa dobro izmiksajte da dobijete glatku 
kremu. Pomalo ulijte i ulje. Stavite da se dobro ohla- 
di, ukrasite kolutima krastavca. 


Hladna juha s limunom 


PRIPREMITE: 1,5 1 pileće juhe od koncentrata, 2 žu- 


tanjka, 2 limuna, poršunovo lišće, sol. 
| 11 





Pripremite juhu prema uputama na omotu. U 
| dnu zdjele izmiješajte žutanjke da se lijepo zapjene, 
| pa pomalo umiješajte xipuću juhu. U ohlađenu do- 
| dajte sok od limuna (po želji i više), pa stavite da se 
| dobro rashladi. Prije posluživanja pospite nasjecka- 
nim peršunom i dosolite. 

Juha od bucće 


PRIPREMITE: 25 dag buče (tikve, bundeve), sol, pa- 
par, 2-3 dl mlijeka, malo maslaca. 


* Ž m Buču ogulite, narežite je na kockice i skuhajte (6-8 
po mmm 1 g min) u što manje posoljene vode. Zgnječite je (vilicom 
1 Fo ili, bolje, mikserom), dodajte mlijeko i još jednom 
ke :. . E prokuhajte da se zgusne. Popaprite, provjerite treba 
M777 PB li dosoliti. Dodajte malo maslaca. 


Juha od ukuhanih 

sa dara aa o, a š PRIPREMITE: 1/2 tube koncentrata rajčice, sasvim 
A LE malo šećera, 1/2 glavice luka, 2 grančice celera, 3 


žličice škrobnog brašna, 5-6 žlica skuhane riže 
(ostatak od prijašnjeg obroka), sol. | 

Razvodnite koncentrat, dodajte oguljeni luk, še- 
ćer i celer. Neka kuha. Ako nemate skuhane riže, 
onda odmah dodajte i rižu da se kuha. Škrobno bra- 
- šno stavite u šalicu, pomalo ulijevajte hladnu vodu 

da dobijete glatku smjesu. Ulijte je u juhu kad provri, 
pa kuhajte još nekoliko minuta (dok pripremite dru- 
go jelo) Provjerite treba li još soli, izvadite luk i celer. 
Po želji dodajte masnoće. i 


Juha od suhoga graška 


PRIPREMITE: debeli odrezak dimljene šunke, 25 
dag suhe slanine, 30 dag suhog graška, 1 glavicu 
luka, 25 dag maslaca, žlicu nasjeckanoga peršuno- 
vog lišća, malo mažurana (nije obavezno), 1 dl 
vrhnja, sol, papar. od | 
Ovu juhu kuhajte u ekspres-loncu, pa stoga nije 
potrebno suhi grašak .močiti unaprijed. Samo ga 
operite i pristavite u lonac s 25 | vode. Kad voda 
zakipi, skinite pjenu, zatvorite poklopac i pustite da 
kuha deset minuta. U međuvremenu nasjeckajte 
peršun. Otvorite lonac, protisnite (propasirajte) gra- 
šak i stavite ga opet u lonac. Ispržite na kockice na- 


rezanu suhu slaninu i šunku, dodajte grašak; ponovo 


zatvorite lonac i pustite da kuha pet minuta. Provje- 
rite treba li još soli, popaprite, pa umiješajte vrhnje 


i peršun. 


Juha s jajima 
i 1 kocku koncentrata juhe, papar, 2 
aja. 

Pristavite kocku u pola litre vode, popaprite, ne- 
mojte dosoljavati. Jaja u zdjelici razbijte i vilicom 
dobro istucite, da se pomiješaju žutanjci i bjelanjci. 
Iznad kipuće juhe stavite cjedilo i naglo u nj uspite 
jaja. Kako će padati kroz rupice (cjedilo ne smije biti 


.mrežasto, nego s rupicama), tako će se zgušnjavati 


i stvarati nešto poput malih rezančića. Odmah po- 
služite! | 


Juha s krupicom i 
šunkom . 


PRIPREMITE: koncentrat juhe u kocki, 2 žlice kru- 
pice griza), odrezak kuhane šunke. 

Pristavite juhu. Kad zavri, polako uspite krupicu 
i neprekidno miješajte. Smanjite vatru i pustite da 
polako kuha 7-8 minuta, U međuvremenu nasjeckaj- 
te šunku, pa je pospite po gotovoj juhi kao ukras 
prije posluživanja. WI Gear Ki 


Krem-juha s peršunom 


PRIPREMITE: 2 kocke koncentrata juhe, 10 dag per- 
šunova lišća, lovorov list, žlicu škrobnoga ili glat- 
kog brašna, I dl kiselog vrhnja. h 


Prokuhajte juhu (prema uputama na omotu) s pe- 
teljkama peršunova lišća i lovorom. U međuvreme- 
nu nasjeckajte lišće. Procijedite juhu, dodajte joj bra- 
šno otopljeno u vrhnju, prokuhajte da se zgusne i 
prije posluživanja umiješajte nasjeckano preostalo 
peršunovo lišće. | 


Juha s taranom 
PRIPREMITE: 2 kocke koncentrata kokošje juhe, 4 


žlice tarane, 1 deblji odrezak šunke, peršunovo li- 
šće. ski bas "8: š 


Pristavite litru vode i dodajte koncentrat. Nasjec- 
kajte šunku na pravilne kockice. Kad voda zavri, do- 

dajte taranu. Nasjeckajte peršun. U posudu za juhu 
na dno stavite šunku, zalijte skuhanom, kipućom ju. : 
hom i gore pospite nasjeckanim zelenim peršunom. 
Poslužite odmah. 


Juha s vlascem 


PRIPREMITE: 1 1 kokošje juhe (koncentrat), svežnjić 
vlasca, 4 žlice kiselog vrhnja, 3 žutanjka, sok 1 limu- 
na, sol, papar. | | ko 

Skuhajte kokošju juhu prema uputama na omotu. 
Posebno stucite žlicom za snijeg u zdjelici vrhnje i 
žutanjke. Morate dobiti glatku, pjenušavu smjesu. 
Oprezno je posolite i popaprite (jer juha je već slana 
i paprena), pa umiješajte nasjeckani vlasac. Smanjite 
vatru pod skuhanom juhom i malo-pomalo ulijevajte 
mješavinu. Neprekidno tucite žlicom za snijeg. Juha 
se mora dobro zgusnuti, ali ne smije provreti. Smje- 
sta je poslužite. Po želji možete dodati pržene kocki- 
ce starog kruha. | | | 


Krem-juha od cvjetače 


PRIPREMITE: 1 cvjetaču srednje veličine, 25 dag 
maslaca, žlicu brašna, sol, papar, 1 dl vrhnja, žlicu 
nasjeckanoga peršunovog lišća. 


U ekspres-loncu načinite od maslaca i brašna | 


zapržak. Radite to oprezno, maslac nemojte pregri- 
jati da zapržak ne bude pretaman. Zalijte ga s pola 
litre vode. Miješajte. Kad se zgusne, dodajte još litru 
vode, zatim opranu, očišćenu i na male. komade na- 
rezanu cvjetaču. Posolite, popaprite, poklopite eks- 
pres-lonac. Kad zakipi, kuhajte još četiri minute. Pu- 
stite da se malo ohladi, pa sve stavite u mikser da 
se samelje i pretvori u kremu. Dodajte vrhnje i per- 
šun. Poslužite s komadićima prženog kruha. 


Krem-juha od gljiva 


PRIPREMITE; 1/2 kg gljiva, 1 glavicu luka, 5 dag ma- 
slaca ili ulja, žlicu brašna, sol, papar, muškatni 
oraščić ili mažuran ili drugi začin po volji (nije oba- 
vezno), 2 dl vina, 2 žumanjka, 1 dl vrhnja. 
Nasjeckajte luk, očistite i narežite gljive. U eks- 


pres-loncu pirjajte na maslacu ili ulju luk s gljivama. | 


Posolite, popaprite, dodajte muškatni oraščić ili neki 
drugi začin. Kad se ispari voda koju puste gljive, po- 
brašnite ih, čas propržite, pa zalijte vinom i pola litre 
vode. Zatvorite ekspres-lonac i kuhajte četiri minute 
(računajte od časa kad provri). U šalici promiješajte 
žutanjke i maslac. Skuhanu juhu protisnite (propasi- 


rajte) ili, još bolje, izmiješajte mikserom. Mješavinu 
vrhnja i žutanjaka razrijedite s malo juhe, pa ulijte 
sve u juhu. Provjerite je li dovoljno slano i začinjeno. 
Uz ovako hranjivu i ukusnu juhu dovoljno je spraviti 
palačinke ili neko drugo jednostavno jelo koje ćete 
pripremiti dok se kuha juha. | 


Krepka krem-juha 
PRIPREMITE: bilo koju krem-juhu iz vrećice, mlije- 
ko, 2 žutanjka, sol, papar, peršunovo lišće, žličicu 
maslaca. 

Pripremite juhu prema uputama na omotu vreći- 
ce, ali umjesto u vodi, skuhajte je u mlijeku. U šalici 
dobro smiješajte žutanjke, pa pomalo ulijevajte u ku- 
puću. juhu, neprekidno miješajući. Maknite s vatre, 
u juhi otopite žličicu maslaca i umiješajte sitno na- 
sjeckano peršunovo lišće. | 


Riblja krem-juha 


PRIPREMITE: 1,5 kg različite morske ribe, 2 glavice 
luka, 2-3 režnja češnjaka, sok, papar, 1/4 kg mrkve, 

1/2 litre vode, 1/2 | vina, list lovora, žlicu-dvije 
vrhnja. | AKA | | 


Vinu dolijte 1/2 I vode i stavite u ekspres-lonac 
da zavri. Posolite, popaprite, dodajte lovor. Đok se 
voda grije, očistite luk, češnjak i ribu. Mrkvu ogulite 
1 naribajte na plosnati ribež (kao za krastavce) U 
provrelu vodu s vinom dodajte sve ostale sastojke. 


Zaklopite ekspres-lonac. Od časa kad voda zakipi, 


neka kuha 15 minuta. Nakon toga lonac otvorite, me- 
so odvojite od kosti, izvadite lovorov list, pa sve pro- 
tisnite (propasirajte) Umiješajte i vrhnje, provjerite 
treba li još soli ili papra, pa odmah poslužite. 


Ekspres-umak 
PRIPREMITE: ekstrakt kokošje juhe, 4 žlice 
vrhnja. | 


Umjesto u litri vode skuhajte juhu u pola litre. 
Dobit ćete umak u koji ćete umiješati vrhnje, pa ga 
preliti preko tjestenine, kuhanoga ili pečenog me- 
SA. 

Umak od jaja 
icu maslaca, 
PRIPREMITE: 2 tvrdokuhana jaja, žl 
sol, žlicu nasjeckanoga peršunovog lišća. ' 
Vilicom zgnječite jaja, dodajte otopljeni, vrući ma. 
slac i peršun. Posolite, dobro promiješajte i poslužite 
sa skuhanim povrćem (vruće!) 


Umak od jogurta 
PRIPREMITE: 1 svježu zelenu papriku, malu glavicu 
luka, 2 žlice vinskog octa (blagoga), 2 dl jogurta, sol, 
1/2 žličice mljevene crvene paprike. 

Usitnite papriku i luk, dodajte ocat, sol i crvenu 
papriku. Jogurt tucite (kao slatko vrhnje) da postane 
lagan, umiješajte u prije toga pripremljenu smjesu. 
Poslužite uz ražnjiće ili kuhano meso. ' 


Umak od kiselih 
paprika - 


PRIPREMITE: 2 ukiseljene paprike (po mogućnosti 


4 žlice majoneze, 4 žlice ulja, sol, I ukiseljeni 
boa 10 dag samljevenih badema. sE“ 

U uspravni mikser stavite očišćene paprike i fe- 
feron (ako imaju peteljke 1 sjemenke), majonezu, sol 
; bademe. Miješajte i.polako dolijevajte ulje da dobi- 
jete sasvim glatki umak. Dosolite po potrebi. | 


Umak od sardelica 


PRIPREMITE: 1/2 tube paste od sardelica, malo ma- 
sinova ulja, žlicu kapara, malo slatkog vrhnja ili 
mlijeka. 

Pomiješajte pastu s uljem i kaparima, pa razrije- 
dite s toliko vrhnja ili mlijeka da ne bude preoštra. 
Poslužite uz kuhanu ribu. 


Umak od vrhnja. 


PRIPREMITE: 1 žličicu senfa, 1 žutanjak, 1 dl vrhnja, 
i žlicu maslaca, sok od limuna (količinu odredite 


prema ukusu), sol, papar, vlasac ili peršunovo lišće. 


. Pomiješajte žutanjak sa senfom, pomalo umije- 
šajte vrhnje. Dodajte maslac i stavite na vatru. Poso- 
lite, popaprite. Miješajte na vatri da se zgusne, ali ne 
smije provreti. Na kraju dodajte vlasac ili peršun. 
Izvrstan, osebujan dodatak pečenoj ribi, kuhanom 
mesu ili povrću. 


Umak s jajetom 
PRIPREMITE: šalicu gotove (kupovne ili domaće) 
majoneze, 1 tvrdokuhano jaje, vezicu vlasca, vezicu 


- peršunova lišća, 2-3 žlice senfa, 1 žličicu kapara,1 
žličicu vinskog octa. | 


Jaje zgnječite vilicom, vlasac i peršun nasjeckajte. 
To umiješajte u majonezu, zatim još dodajte kapare, 
senf i ocat. Provjerite treba li začiniti još nečim. 


s 
=. 





Osim velikih pečenki (kojih se morate odreći 
onoga trena kad zaključite da vam se žuri), sva dru- 
ga jela od mesa najbrže su gotova. Na žalost, i pri- 
lično skupa. Zato vam predlažemo da ih radite s ne- 
kim umakom, što će ih proširiti. | 

Naglo prženi odrezak (tzv. naravni) najbrže je go- 
tov, ali dosadit će jedete li ga prečesto. Zato vam 
dajemo nekoliko prijedloga čime da ga začinite ka- 
ko bi uvijek bio drugačiji. Stavite najprije grijati ulje 
u tavici, a onda počnite pripremati odrezak, pa će 
biti brže ispržen. Za prženje će vam vrlo dobro doći 
i električni roštilj, no isto ćete postići i pečenjem u 
pećnici (zapalite je prije početka kuhanja). 

Mljeveno meso također je prikladno za brzo ku- . 
hanje, jer maleni se komadići brže isprže od većih: 

možete ga samo popržiti na masnoći dok se kuha 
tjestenina i imate obrok. Takvu mesu možete dodati 
luk ili češnjak, rajčice ili začinske biljke — ili od 
svega toga pomalo. Od mljevenog mesa možete na. 
činiti i odreske, (s različitim začinima) a ako ga po- 
slažete u redove s povrćem, dobit ćete izvrsne musa- 
ke ili složence. Upozoravamo na konzerve mljevenog 
.mesa (ne mesnog doručka) i ragua, koje će vam ta- 
kođer dobro doći. | 

Polugotovi ili gotovi suhomesnati proizvodi tako- 
der mogu biti spas u posljednji čas, pa ih imajte na 
zalihi — u konzervi, dubokozamrznute ili pakirane 
u vakuumu. 





Biftek na portugalski 
način | 


PRIPREMITE: 4 bifteka, na vrh žličice češnjaka u 
prahu (ili 1 režanj), žlicu brašna, žlicu ulja (po mo- 


gućnosti — maslinova), 5 dag maslaca, sol, papar; 


za umak — 1 dl crnoga, jakog vina (dalmatinskog), 
1/2 dl konjaka, žlicu senfa, žličicu brašna, 1/2 dl mli-. 


jeka, sol, papar. 

Bifteke naprašite češnjakom, uvaljajte u brašno 
i pržite s obje strane po 2—3 minute. Ispržene poso- 
lite, na svaki stavite komadić (veličine oraha) masla- 


ca i držite ih na toplome. U tavicu gdje se peklo meso 


ulijte vino i malo kuhajte na jakoj vatri. Neprekidno 
miješajte drvenom kuhačom i stružite dno da se na- 
slaga otopi u vinu. U'šalici miješajte brašno s mli- 
jekom, a dodajte istu količinu vode. Miješajte pažlji- 
vo, da dobijete glatku masu, pa ulijte u tavicu. Poso- 
lite i dodajte samljevenog papra. Kuhajte još neko- 
liko minuta i neprekidno miješajte kuhačom. Tada 
dodajte senf, čas držite na vatri, ali više ne smije 
“ provreti. Prelijte preko bifteka. 


Bifttek s paprom 

PRIPREMITE: 4 lijepa bifteka,.1 žlicu papra u zrnu 
(po mogućnosti zelenoga), 1 žlicu džina, 1 žlicu ko- 
njaka, 3 dag maslaca, sol, 1 dl slatkog vrhnja. 
Ova delikatesa za najsvečanije prilike brzo je go- 
tova, a i mora se pripremati u posljednji tren — se 


štednjaka na stol! Stavite pladanj da se zagrijava. 


. Pomiješajte maslac s paprom u zrnu, pa time prema- 


žite bifteke s obje strane. Stavite ih na dobro zagri- 
janu tavicu, pa ispržite s obje strane, — duljina pr- 


.“ženja ovisi o tome volite li jako ili malo pečene bif- 


teke. Posolite ih ispečene, pa prelijte dobro zagrija- 
nim džinom. Upalite ga. Čim se plamen ugasi, pre- 
lijte dobro zagrijanim konjakom, pa opet zapalite. 
Čim se ugasi, preselite bifteke na dobro zagrijani 
pladanj, a u tavicu ulijte slatko vrhnje. Miješajte na 
vatri da se u vrhnju otopi masnoća i naslaga što se 
uhvatila u tavici. Prelijte umakom bifteke i odmah 
ih poslužite. S time možete poslužiti kupovni čips od 
krumpira, a prije ga malo zagrijte u pećnici (istodob- 
no dok grijete pladanj za bifteke). | 


Kobasica sa sirom 


PRIPREMITE: 35 dag pariške kobasice u komadu, 
25 dag trapista, ostatke kuhanog povrća, ulje. 


Kupite kobasicu u komadu, pa je zarežite na deb- 


“lje odreske, ali ne dokraja, tako da se dolje kobasica 


još drži u komadu. Narežite sir na toliko tankih ko- 
mada koliko ima zareza na kobasici. Lim ili vatro- 


stalnu posudu nauljite, stavite ostatke povrća. Zapa- 
“lite pećnicu. Na povrće stavite kobasicu sa sirom, pa 


sve još malo prelijte uljem. Stavite u jako zagrijanu 


pećnicu i pecite na najjačoj vatri da se kobasica za- 


peče, a sir otopi. Poslužite odmah. | 
19 


Kotleti na talijanski 
nacin 
PRIPREMITE: 4 svinjska kotleta, sol, papar, origan 
ili mažuran, ulje (po želji — maslinovo), nekoliko 


žlica ukuhane rajčice, 1 dl svijetloga slatkog vermu- 
ta, 10 dag zelenih maslina. 


Kotlete posolite i popaprite, pa ispržite: na ulju. 
Dok se prže, poprašite ih origanom ili mažuranom 
radi mirisa. Ispržene izvadite iz tavice i stavite na 
zagrijani pladanj. U ulje dodajte nasjeckane masline, 
vermut (malo razrijeđen vodom) i ukuhane rajčice. 
Provjerite treba li još soli i papra, kotlete metnite 
opet da se malo propirjaju i poslužite ih s tjesteni- 
nom. 


Kotleti s paprom 


PRIPREMITE: 4 lijepa svinjska kotleta, pregršt pa- | 


pra u zrnu, 3 dag masti, 4—5 žlica vrhnja, sol, omot 


ekspres-pirea (krumpira u pahuljicama), te mlijeka, . 


. vode i maslaca koliko piše da je potrebno za pire. 

Valjkom zgnječite papar, tako da ostane u većim 
komadićima. Kotlete posolite, pospite paprom pa 1s- 
tucite da papar uđe u meso. Pržite kotlete na masti. 
Vatra ne smije biti jaka, a okrenite ih samo jednom. 
Dok se prže, pripremite pire prema uputama na: 
omotu. U zdjelu stavite pire, pokraj njega ispržene 
kotlete. U mast na kojoj su se pekli dodajte još papra, 
zalijte vrhnjem, prigrijte i prelijte preko kotleta i pi-. 
rea. | 





Makaroni sa Ssunkom 


PRIPREMITE: 30 dag kuhane šunke, 20 dag šampi- 
njona, ulje, sol, papar, malo mažurana (po želji), 25 
dag makarona, malo vina (po želji). 

Pristavite posoljenu vodu za makarone. Na ulju 
propržite očišćene i nasjeckane gljive. Šunku u me- 
đuvremenu narežite na kockice, pa dodajte gljivama. 
Posolite, popaprite, po želji dodajte malo mažurana. 
Neka se polako pirja. U kipuću vodu stavite kuhati 
makarone. Umak sa šunkom možete malo podlijeva- 
ti vinom: Provjerite je li dovoljno slan. Makarone 
skuhajte da budu mekani, ali ne i raskuhani. Ocije- 
dite ih, dodajte samo malo ulja i dobro promiješajte, 
da se ne slijepe. Prelijte umakom i poslužite. 


Mirišljivi odresci 
PRIPREMITE: 4 svinjska odreska, 2 žlice maslinova 
ulja, 1 limun, nekoliko listića ružmarina, 8 lovorovih 
listova, sol, papar. m sar 
Dan uoči istucite odreske, posolite ih, popaprite, 
pospite smljevenim listićima ružmarina i obložite lo- 
vorom. Poslažite u zdjelu i prelijte uljem. Drugog da- 
na izvadite iz ulja, nakapajte limunovim sokom i pe- 
cite s obje strane po pet minuta na jakoj vatri. 
Ovo je jelo izvrsno i na roštilju. 


Mljeveni odresci s 
kikirikijem 
PRIPREMITE: 50 dag mljevenog mesa, 2 kriške kru- 


ha, sol, papar, 1 manju glavicu luka, 30 dag osolje- 
nih kikirikija, ulje za prženje. ' 


Namočite kruh u vodu. Kikirikije grubo zdrobite. 


Sitno nasjeckajte luk, dodajte ga mesu, posolite, po- 
paprite i umiještajte iscijeđeni kruh. Stavite grijati 
ulje u tavici. Oblikujte od mesne smjese manje odre- 
ske, pa ih uvaljajte u kikiriki i ispržite. S time poslu- 
žite neki vrlo oštri umak (kupovni ili domaći) 


Mljeveni odresci s 
povrcem 


PRIPREMITE: 50 dag mljevenog mesa, 15 dag 
mrkve, 1 celerov korijen srednje veličine, sol, papar, 
malo ružmarina, 1 jaje, ulje za prženje. 


Ogulite mrkve i celerov korijen, pa naribajte (do- 
bro će vam doći električni ribež, odnosno mikser). 


Stavite grijati ulje na tavici. U meso dodajte nariba- 


no povrće, usitnjeni ružmarin, jaje, sol i papar. Obli- 
kujte odreske i pržite ih na tavici. Izvrsni su i na 
roštilju. ' 


Normandijski odresci 


PRIPREMITE: 4 odreska, 10 dag vrhnja, čašicu ko- 
njaka, sol, papar, ulje. 


Istucite odreske i neosoljene ispržite na ulju. Dok 
se prže, u konjaku otopite sol, dodajte papar, pa time. 
prelijte ispržene odreske. Zapalite da konjak izgori 
Smjesta zalijte vrhnjem i dobro promiješajte. Odmah 
poslužite. | 

Odjevene safalade 


PRIPREMITE: 4 safalade, 8 dag sira, 8 vrlo tankih 
narezaka suhe slanine, senf ili kečap, ulje. 


Safalade narežite na četiri dijela, sir na sasvim 
tanke odreske. Svaki komad safalade omotajte si- 
rom, pa suhom slaninom i pričvrstite čačkalicom da 
se ne raspada. Popržite na ulju i odmah poslužite sa 
senfom. | 


* 


Odresci na 
provansalski način 


PRIPREMITE: 4 lijepa odreska, konzervu ribljih fi- 
leta (jako slanih), ulje, malo bosiljka ili ružmarina, 
papar, krumpir za prilog. 


Pristavite kuhati oguljene krumpire u slabo sla- 
noj vodi. Odreske natrljajte bosiljkom ili ružmari- 
nom, pa dobro istucite. Ispržite ih na ulju. U među- 
vremenu otvorite konzervu ribica. Odvojite četiri za 
ukras — ostavite ih savijene. Ostale zgnječite vili- 
com. Ispečene odreske stavite na pladanj, u zgnječe- 
ne ribice dodajte malo ulja od prženje da dobijete 

latku masu. Njome premažite odreske, svaki ukra 
čite cijelim ribljim filetom 1 poslužite s kuhanim 
krumpirima. | 


h 


Odresci s tidelinima 
PRIPREMITE: 1/4 kg fidelina (vrlo tankih rezanaca 
za juhu), 3 odreska, češnjak u prahu, malo senf 
sol, papar, ulje za prženje, zeleni peršun ili vla. 
sac. 

Pristavite vodu za rezance, istucite odreske, pa ih 
posolite i pospite češnjakom u prahu. Stavite kuhati 
rezance u kipuću posoljenu vodu. Neka kuhaju dese. 
tak minuta. U međuvremenu naglo ispržite odreske 
U mast od pečenja dodajte malo senfa, razrijedite s 
vrlo malo vode. Popaprite. Nasjeckajte peršun ili vla. 
sac. Skuhane rezance ocijedite, pomiješajte s masti 
od pečenja, pa u to umiješajte peršun ili vlasac, 


Odresci s maslinama 


PRIPREMITE: 4 lijepa, tanko narezana odreska (od 
teletine ili svinjetine), 1/2 kg maslina, mast, sol, pa- 
: par, tjestenina. Ko 


hf 


Istucite i posolite odreske. Pristavite vodu za špa- 
“gete. U tavici zagrijte ulje ili mast, pa ispržite odre- 
ske. Računajte da ćete ih pržiti osam do petnaest 
minuta, ovisno o kvaliteti mesa i veličini odreska. Na 
otprilike dvije trećine vremena potrebnog za prže- 
nje okrenite odreske na drugu stranu. U tom trenut- 
ku dodajte masline očišćene od koštica i nasjeckane 
na manje komade. Neka se dalje prže skupa. Popa- 
prite. U međuvremenu skuhajte šapagete i zagrijte 
pladanj. Ispečene odreske stavite na zagrijani pla- 
danj. U mast od prženja (u kojoj su ostale masline) 
dodajte 4-5 žlica vruće vode i pirjajte na jakoj vatri 
otprilike još jednu minutu. U međuvremenu ocijedite 


skuhane špagete. Njih i odreske zalijte umakom od 


prženja. 


Odresci s rajčicama 
PRIPREMITE: potreban broj odrezaka, sol, papar, 
vlje, žlicu nasjeckanoga peršunovog lišća, na svaki 
odrezak računajte po jednu manju rajčicu, sol, pa- 
par, omot čipsa (prženih krumpirića). 

Zapalite pećnicu i na slaboj vatri malo zagrijte 
* čips. U međuvremenu ispržite odreske. Dok se peku 
odresci, narežite rajčice i nasjeckajte peršun. Isprže- 
ne odreske izvadite iz tavice pa na istoj masti na 


brzinu propirjajte rajčice! Posolite, popaprite, dodaj- 


“te zeleni peršun i: prelijte preko odrezaka. Poslužite 


s čipsom. 


Odresci sa začinskim 


bilikama- 


PRIPREMITE: 4 odreska, 5 dag maslaca ili marga- 


rina, sol, papar, 2 žlice suhoga bijelog vina, 2 žlice 
svježih nasjeckanih začinskih biljaka (dobro će vam 
doći biljke iz lonaca, što ih uzgajate na prozoru ili 
balkonu), 1 dl slatkog vrhnja. 


Ispržite odreske s obje strane na masnoći u tavi- 
ci, u masnoću ulijte vino i miješajte na vatri da se 
otopi talog. Dodajte začinske trave da se tren poprže, 
pa zalijte vrhnjem. Posolite, popaprite i prelijte pre- 


ko odrezaka. Odmah poslužite. 


Odresci u pikantnom | 


umaku 


PRIPREMITE: 4 odreska (svinjska), 4 glavice luka, 
ulje, sol, papar, žlicu brašna, 1 žlicu vinskog octa, 
8 malih kiselih krastavaca, čašicu vina. 

Stavite grijati ulje u tavici. Nasjeckajte vrlo sitno 
luk. Istucite odreske i ispržite ih na ulju, otprilike, 
po pet minuta s oba kraja. Pržite ih na jakoj vatri. 
Smanjite vatru, dodajte luk, pomalo miješajte i prži- 
te. Kad luk postane zlatnožut, izvadite odreske i osta- 
vite ih na toplomu. Luk poprašite brašnom. Još sma- 
njite vatru i pržite dalje miješajući. Kad dobije boju, 
zalijte čašom hladne vode, pa dalje miješajte. Kad 
umak zgusne, dodajte vinski ocat i kesele krastavce, 
koje ste u međuvremenu narezali na tanke listiće. 
Kad zakipi, stavite opet odreske i pirjajte ih još neko 
vrijeme. Posolite, popaprite i prije posluživanja do- 
dajte još i vino. Poslužite s pireom od krumpira ili 
tjesteninom. is. 


Odrezak s maslacem 


PRIPREMITE: 2-3 odreska, 4 žlice ulja, sol, papar, 1 . 


rajčicu, 2-3 kuglice maslaca, 1 žlicu nasjeckanog 


peršuna, sol, papar. 


- Maslac malo posolite i pomiješajte s peršunom, 
pa oblikujte u kuglice (to je izvrstan začin za povrće, 
ne samo za meso, pa ga načinite veću količinu i 
zamrznite, da bude pripravan kad vam ustreba). Od- 
reske ispržite na ulju, posolite, popaprite. Na, istoj 
masnoći ispržite debelo narezane rajčice, pa i njih 
posolite i popaprite. Na svaki odrezak stavite kugli- 

cu maslaca da se topi dok ga poslužite, što će mu 


odati neobičan okus. Uz odreske poslužite rajčice, 


Paprikasš od ostataka 


PRIPREMITE: ostatke pečenoga ili kuhanog mesa, | 
1-2 glavice luka,.3-4 žlice ulja, mljevenu crvenu pa. 


priku, 2-3 žlice brašna, 1 kocku koncentrata juhe, 
kiselo vrhnje. 


Nasjeckajte što sitnije luk, pa ga propržite na 
ulju. U međuvremenu rastopite kocku u toploj vodi. 


. Isprženi luk poprašite crvenom paprikom, pa bra- 


šnom. Zalijte najprije s malo hladne vode, onda ju- 
hom. Neka vri tri minute. Miješajte. Dodajte meso 
narezano na kocke i pirjajte još desetak minuta. 
Provjerite je li dovoljno slano. Ako je meso kuhano, 
stavite nešto više ulja nego za pečeno. Po ukusu mo- 
žete dodati još luka. Prije posluživanja prelijte 
vrhnjem. | | 


Raznjici od hrenovki s 
graškom. 


PRIPREMITE: 3 para hrenovki, dvanaestak malih 
glavica mladog luka, 4 tanka odreska suhe slanine, 
nekoliko listića lovora, konzervu graška, sol, papar, 
ulje. 


Otvorite konzervu graška i stavite grašak da se 


zagrije. U međuvremenu narežite hrenovke na ma-' 


nje komade, luk očistite, a suhu slaninu narežite na 
manje komadiće. Na štapiće — ražnjiće nabadajte 
naizmjence komade hrenovke, suhu slaninu, koma- 
- diće lovora, glavice luka. Posolite, popaprite i isprži- 
te na ulju u tavici. Poslažite na zagrijani grašak i 
odmah poslužite. 


Svinjetina | na francuski 
način 


PRIPREMITE: 1 kg svinjetine s kostima, 1 kg svinj- 
skih prsa (prošaranih slaninom); za marinadu -— 
1/2 boce običnoga crnog vina, 1 di kiselkastoga bi- 
jelog vina, 6 zrna papra, 3 zrna kleke, 2 glavice luka 
(nasjeckane na krugove), 2 veće mrkve (očišćene i 
narezane na komadiće), 2 režnja češnjaka, lovor, 
majčinu dušicu, zeleni peršun, sasvim malo ružma- 
rina, 1 korijen peršuna; sol, papar, brašno, ulje. 
Želite li da meso dobije lagani miris po divljači, 
dan uoči skuhajte sve sastojke za marinadu i osta- 
vite meso da u njoj leži preko noći: Meso narežite 
na manje komade, ocijedite i uvaljajte u brašno. 
Svinjska prsa narežite na male komadiće, pa isprži- 


te u ekspres-loncu na malo ulja. Onda dodajte koma- 
diće mesa uvaljane u brašno i ispržite da dobiju zlat- 
nu boju. Dodajte procijeđenu marinadu ili — ako 
niste meso močili u marinadi — sve sastojke. Poso- 
lite. Pokrijte lonac i pristavite na vatru. Kad se po- 
javi mlaz pare, počnite računati vrijeme kuhanja. 
Potrebno je petnaestak, najviše dvadesetak minuta. 
U međuvremenu ogulite krumpir i skuhajte u slanoj 
vodi. Ohlađeni lonac otvorite, pa povadite začinske 
biljke iz jela. Po želji možete dodati pirjanih gljiva. 
Poslužite s kuhanim krumpirom. 


Teletina na nanteški 
nacin . 


PRIPREMITE: 1 kg telećeg karea, 1 kg rajčica, 1/2 
kg luka, režanj češnjaka, 1 dl ulja, sol, papar, maj- 
činu dušicu. 

Operite teletinu, a u ekspres-lonac stavite ulje. 
Kad se ulje zagrije, popržite teletinu sa svih strana 
da dobije koricu, pa je izvadite. U lonac dodajte oči- 
šćeni nasjeckani luk. Dok se pirja, očistite i narežite 
rajčice, dodajte luk i dalje pirjajte. Naposljetku do- 
dajte. i očišćeni i zgnječeni češnjak. Posolite, popa- 


a i miješajte. Stavite meso opet u povrće i zatvo- 

rite poklopac. Od časa kad se pojavi para, računajte 
pola sata za pirjanje na smanjenoj vatri. Prije poslu- 
živanja pospite majčinom dušicom. 


Zapečene roladice od 
šunke 


PRIPREMITE: 4 lijepa odreska šunke, šalicu kuhane 
riže od prošlog obroka, 1/2 konzervice jetrene pa- 


štete, žlicu maslaca, sol, papar, zeleni peršun; za 


preljev — 1 jaje, 6 žlica kiselog vrhnja, 2 žlice nari- 
banog sira, papar. 

Riža može biti kuhana ili pirjana, to je svejedno. 
Dodajte joj poprilično sitno nasjeckanoga zelenog 
peršuna. Zapalite pećnicu. Posebno dobro promije- 
šajte jetrenu paštetu s maslacem, da dobijete glatku 
masu. Njome namažite odreske šunke, na to stavite 
jednake dijelove riže, pa svaki komad šunke zavijte 
u rolicu. Pazite da se ne raspadnu. Poslažite ih u 
vatrostalnu posudu. Posebno u zdjelici dobro istucite 
jaje, onda pomalo umiješajte vrhnje, te polovicu na- 


ribanog sira. Dobro sve promiješajte, popaprite (ot- | 


prilike 8 puta okrenite mlinčić za papar). Time pre- 
lijte roladice i stavite u zagrijanu pećnicu. Pospite 

ostatkom naribanog sira, vratite još na čas u pećni- 
cu i odmah poslužite. 


Zapečeni odresci sa 
sirom i šunkom 


PRIPREMITE: 6 što tanjih odrezaka, 3 odreska šun- 
ke, 6 odrezaka ementalera ili nekoga drugoga 
tvrđeg sira, 1 žličicu mljevene crvene paprike, 2 žli- 
ce konjaka, 1,5 dl vrhnja, 5 dag ribanoga sira, ulje, 


malo brašna, sol, papar. 


Stavite grijati masnoću u tavici. Odreske posolite, 
popaprite, uvaljajte u brašno i ispržite s obje strane, 
skupite sok što će ga pustiti. U vatrostalnu posudu 
poslažite odreske, svaki pokrijte polovicom odreska 
šunke i odreskom sira, zalijte konjakom i pospite 
sirom. Zapalite pećnicu. U masnoću na kojoj su se 
pekli odresci dodajte sok što su ga pustili, vrhnje, sol, 
papriku i papar, pa kuhajte da se ispari napola. Ti- 
me prelijte pripremljene odreske. Zapecite (5-10 
min) u pećnici i odmah poslužite ovu delikatesu za 
najsvečanije prilike. | | 





—IJELA OD PONUTRICE 


Ponutrice se mogu pripremiti veoma brzo ili veo- 
ma polako, ovisi'o vrsti, pa je malo vjerojatno da ćete 
se na primjer upuštati u pripremanje svinjske glave 
ili fileka (tripica, škembića). No, zato je jetru jedno- 

stavno tanko narezati i ispržiti, to vrijedi i za mozak, 

te male bubrege sasvim mladih životinja. Osim uobi- 
čajenoga i najbržeg pripremanja — prženja, evo 1 
nekoliko drukčijih ideja da vas potaknu na stvara- 
nje vlastitog stila! : 

Bubrezi u ekspres- 
loncu “ 


PRIPREMITE: 2 lijepa juneća bubrega, 1/4 kg suhe 


slanine, malo ulja, sol, papar, čašicu konjaka, 1 dl 


bijeloga kiselkastog vina, peršunovo lišće, žlicu ki- 
selog vrhnja, po želji estragon. | 
Bubrege vrlo pažljivo i dobro očistite, operite. Na 
ulju popržite (ali sasvim malo) suhu slaninu i nasj- 
cekate je na kockice. Na tome ispržite bubrege sa 
svih strana. Onda prelijte zagrijanim konjakom i za- 
palite (flambirajte) Čim se ugasi, posolite, popaprite. 


Vino zagrijte, pa ga dodajte u sok, ne preko bubrega, 


jer mogli bi previše otvrdnuti. Zatvorite poklopac na 
ekspres-loncu i pristavite na jaku vatru. Kad se po- 
javi para, regulirajte ventil, a vatru smanjite. Pogle- 
dajte na sat i pustite da se polako pirja dvadeset 
minuta. Maknite s vatre. Pričekajte da se poklopac 
ohladi otvorite ga tek onda. U sok dodajte vrhnje i 
nasjeckani zeleni peršun. Provjerite treba li još soli 
ili papra. 


Bubrezi u umaku 

PRIPREMITE: 2 mala teleća bubrega, 5 dag maslaca 
ili margarina, 2 žlice senfa, 1,5 dl vrhnja, žlicu ko- 
. njaka, sol, papar. N | 

Očišćene bubrege narežite na kocke, pa ispržite 
.na jakoj vatri u otopljenomu maslacu. Zalijte konja- 
kom i dobro miješajte da se otopi talog koji se pri- 
hvatio za dno tavice. Onda zalijte mješavinom 
vrhnja i senfa, posolite, popaprite, pa pirjajte još 2-3 
minute. Poslužite s krumpirom. 


Ekspres-pašteta od 
pileće jetre 
PRIPREMITE: 1 kg pileće jetre, 40 dag maslaca, 5 dl 
bijeloga suhog vina, 4 žlice prošeka, malo konjaka, 
sol, papar, začinske biljke po želji. 

Pristavite vino. Kad zakipi, spustite u nj očišćenu 


jetru (ne smije biti srdaca). Kuhajte točno 3 min da 
ne bi previše potamnjela. Ocijedite jetru i ohlađenu 


stavite u mikser s maslacem, solju, paprom, konja- ' 


kom, začinskim biljkama i prošekom. Miješajte da 
dobijete sasvim glatku smjesu. 


Jetra na američki način 


PRIPREMITE: 35 dag teleće jetre, 10 dag suhe slani- 
ne, sol, mljevenu crvenu papriku. 

Narežite jetru na kockice velike kao manji orasi, 
a slaninu na još sitnije. Na tavici otopite slaninu, pa 
metnite jetru. Miješajte i dobro ispržite. Pospite pa- 
prikom. Budite oprezni, slanina je katkad veoma sla- 
na. Poslužite odmah. ' 


-- 


Jetra na bečki način 


PRIPREMITE: 2 glavice luka, 2 žlice ulja, malo žalfije 


ili ružmarina, 35 dag teleće jetre, 2 žlice ulja, sol, 


papar, žlicu octa, zeleni peršun, 15 dag tjesteni- 
ne. | 

Pristavite posoljenu vodu za tjesteninu. Nasjec- 
kajte luk i propržite ga na ulju, dodajte žalfiju ili 
ružmarin i maknite s vatre. U kipuću vodu stavite 
tjesteninu. Narežite jetru na što tanje odreske, naglo 
ih ispržite na ulju (dovoljno će biti 2—3 minute). Po- 
solite je i popaprite. U sok od prženja dodajte malo 
vinskog octa. Ocijedite skuhanu tjesteninu, na nju 
poslažite jetra, preko njih stavite luk i peršun. 

Jetra s mrkvom : 


PRIPREMITE: 4 odreska teleće jetre, 1 kg mrkvice, | 


3-4 glavice (male) mladog luka, 2 dl vina, malo ulja, 
1 odrezak suhe slanine, nasjeckano peršunovo lišće, 
2 žlice brašna, sol, papar. TT | 


Očistite mrkve i narežite ih na komade debele po 


1 cm. Luk očistite: ako su glavice veće, samo ih: pro: 
režite napola. Suhu slaninu nasjeckajte na Kockice. 
U ekspres-loncu zagrijte ulje, pa ispržite luk i suhu 
slaninu. Tada dodajte mrkve, pa propirjajte i njih. 
Zalijte vodom. Poklopite ekspres-lonac, neka kuha 10 
minuta. U međuvremenu uvaljajte odreske jetre u 
brašno. U tavici zagrijte ulje, pa ispržite jetru na ja- 
koj vatri. Sa svake strane pržite po 2—3 minute. Po- 
solite ih, popaprite i poslužite s mrkvom. | 


Jetra u umaku 


PRIPREMITE: 4 tanka odreska juneće jetre, 2,5 žlice 
brašna, vezicu peršunova lišća, 3 režnja češnjaka, 
2 dl crvenog vina, malo ulja, sol; papar. 


Odreske jetre uvaljajte u brašnrio. U međuvreme:- 


nu neka se zagrije ulje u tavici. Ispržite jetru — svaki | 

odrazak pržite po tri minute na svakoj strani. Zatim 


ih izvadite iz tavice. Na masnoću dodajte preostalo 
brašno, malo zapržite, pa zalijte vinom. Neka polako. 
krčka dok vi očistite i nasjeckate peršun i češnjak. 
Dodajte i njih u umak. Kuhajte dvije minute, nepre- 
kidno miješajte. Posolite ga i popaprite. Prelijte tim 
umakom jetru. Poslužite s pužićima (tjesteninom), 


Mozak s tartar 


umakom 


PRIPREMITE: 2 mozga, 1 limun, 1 mrkvu, pola ko- 
rijena celera, 1 žlicu narezanih peršunovih listova, 
8 listova salate, sol, ukiseljene krastavce, bočicu 
tartar-umaka. >| ah .. 


Namočite mozak u hladnu vodu, pripremite dru- 
go jelo. Ocijedite mozak, očistite ga od kožica i sku- 
hajte u posoljenoj vodi s mrkvom, celerom i peršu- | 
nom. Ocijedite; prorežite svaki u 4 vodoravna odre- 
ska, stavite svaki na list salate i prelijte tartar-: 
umakom. Uz to poslužite ukiseljene krastavce. 


Omlet s bubrezima 


PRIPREMITE: 1 bubreg od sasvim mladog teleta, 
ulje, 1 dl crnog vina, sol, papar, 8 jaja. 

Očišćeni bubreg narežite na što tanje rezance i 
naglo propržite na ulju. Izvadite komadiće, ulje zalij- 
te vinom i miješajte da se otopi talog. Posolite, popa- 
prite i time prelijte bubrege. Stavite u čistu tavicu 


grijati ulje, izmiješajte u zdjelici jaja sa solju, izlijte' 


na zagrijano ulje i ispržite omlet. Na polovicu stavite 
bubrege, preklopite omlet i odmah ga poslužite sa 
salatom. | 


Pečena jetra odojka 


PRIPREMITE (za četiri osobe) : jetru većeg odojka, 
sol, papar, mljevenu crvenu papriku, češnjak ili luk, 
četiri kuhače masti. | 

Stisnite prstima odvodni kanal, nožem izrežite i 
kanal i žučnu vrećicu; jetra odojka očistite od ovoj- 
nica, dobro isperite pod jakim mlazom vode i nagu- 
sto nabodite viljuškom samo s jedne strane. U većem 
tignju zagrijte mast i stavite na nju (cijela, ne sječe- 
na) jetra. Kad su pečena, solite, pospite mljevenim 
paprom i poprašite mljevenom paprikom. Ne činite 


to prije, jer inače će jetra otvrdnuti i postati žilava. 


Jetru služite na zagrijanom pladnju i izdašno je za- 
činite nasjeckanim češnjakom; oni koji ne podnose 
češnjak, mogu umjesto njega upotrijebiti luk. 


Pileća jetra S 
peršunom 


PRIPREMITE: 50 dag pileće jetre, 2 vezice peršunova 
lišća, 2 režnja češnjaka; sol, papar, malo ulja, malo 
konjaka. 


Pristavite vodu. Jetru očistite, ostavite je cijelu. 
Spustite u kipuću vodu i kuhajte točno 3 min, pa , 
ocijedite. Dok se kuha, nasjeckajte češnjak i peršun, 
pomiješajte sa solju, paprom i uljem, pa time prelijte 
jetru i odmah je poshužita 


Pileća jetra u umaku 


PRIPREMITE: 50 dag pileće jetre, 1 režanj češnjaka, 


1 lovorov list, malo majčine dušice, vezicu peršuno- 
vog lišća, 2 dl laganoga crnog vina, 3 dag maslaca 
ili margarina, 1 žlicu brašna, sol, papar. 

Očistite jetru, nemojte je rezati. Očistite i nasjec- 
kajte češnjak. Zagrijte maslac i naglo ispržite jetru 
(2 min). Posolite je, popaprite, poprašite brašnom. Po- 
jačajte vatru i miješajte smjesu da malo dobije boju. 
Zalijte vinom, dodajte češnjak i začinske biljke. Kad ' 
provri, smanjite vatru i pirjajte desetak minuta pa- 
zeći da umak više ne provri, jer jetra bi otvrdnula. 
Izvadite začinske biljke iz umaka, dodajte nasjecka- 
. peršun, provjerite treba li dosoliti i odmah poslu- 
žite. 

Sve rečeno za jela od mesa vrijedi i za jela od 


peradi: kome se, naime, žuri, zacijelo neće peći go-- 


lemu gusku ili purana, za što su potrebni sati i sati. 
No, zato se narezana piletina ili meso od purana 
mogu pripremiti vrlo brzo. Srećom, možete i kupiti 
pečene piliće (ne baš jeftine, ali brzina se često pla- 


ća!) Pojedite polovicu odmah, a drugu polovicu su- 
tradan upotrijebite kao temelj za vrlo brzo priprem- 


ljeno, ukusno jelo. Pogledajte poglavlje »Salate«! 


Ipak, možete načiniti i pečenku, ako posao orga- 
nizirate tako da pile nataknete na ražanj ili patku 
stavite u dobro zatvoreni lim s poklopcem, (s prilično 
ulja i vode), pa zaboravite, tj. pustite da se peče samo 
dok vi radite nešto drugo. Ako u dobro poklopljeni 


lim stavite vode, izbjeći ćete dosadno podlijevanje : 


pečenke. No, nemojte je ipak sasvim zaboraviti (a to 
se događa zauzetim osobama!) — neka vam zvoni 
budilica ili sat na pećnici! | 


Guščetina u umaku 


PRIPREMITE: ostatke pečene guske, 2 žlice gusje. 
masti, 10 dag suhe slanine, 3 glavice luka, žlicu ko- 
njaka, malo vina, lovorov list, žlicu brašna, žlicu 
vrhnja, 1 žutanjak, sol, papar. 


Na gusjoj masti ispržite nasjeckani luk, dodajte 
suhu slaninu nasjeckanu na kockice i pirjajte deset 


minuta. U međuvremenu narežite pečenu guščetinu 


na male komade, pirjajte ih na luku pet minuta, pre- 
lijte konjakom i zapalite. Pobrašnite brašnom, pa 


kad zažuti, zalijte vinom, posolite, popaprite, dodajte: 


lovorov list. Pomiješajte žutanjak s vrhnjem i umije- 
šajte u umak. Ne smije zavreti! 

Pile iz Nizze 


PRIPREMITE: 1 pile teško otprilike 1,3 kg, 4 rajčice, 


6 ribljih fileta (usoljenih, iz konzerve), 16 maslina, 


grančicu bosiljka ili neke druge začinske biljke, 3 


grančice majčine dušice, 3 žlice maslinova ulja, 1 dl | 


bijeloga suhog vina, sol, papar. 
Stavite zagrijati. ulje, narežite pile na što manje 
komade, pa ih ispržite. Malo ih osolite, popaprite, 
stavite začinsko bilje. Ako niste uzeli rajčice iz kon- 
zerve (oguljene), onda ih sad ogulite, narežite na veće 
komade i metnite u ispečenu piletinu. Dodajte vili- 
com zgnječene ribice, masline i vino, pa pirjajte još 
nekoliko minuta (dok pripremite prilog) da dobijete 
povezani umak. Provjerite treba li još začina, izvadi- 
te začinske biljke i poslužite. | 


Piletina, gljive, varijacije 
PRIPREMITE: 1/2 pečenog pileta (ostatke), malo 
ulja, glavicu luka, 25 dag gljiva, 1 dl bijelog vina, 
kocku pileće juhe, 6 dag suhe slanine, malo mažu- 
rana. 


Na ulju ispržite narezanu slaninu s nasjeckanim 
lukom. Dok se prži, narežite gljive na sitno, dodajte 

luku. Dok se prži, narežite piletinu, pa je dodajte mje- 
šavini. U vinu otopite juhu, prelijte jelo, dodajte malo 
mažurana. Kad prokuha — gotovo je. Ići će još brže 
upotrijebite li gljive iz konzerve (ukuhane, ne usolje- 
ne!) 


Piletina s vrhnjem: načinite sve kao što je opisa- 
no, a na kraju dodajte 1,5 dl vrhnja u koje ste umi- 
ješali žličicu škrobnoga ili glatkog brašna. Neka još 
jednom provri. 


Pile Marengo: u pile s gljivama (temeljni recept) 
dodajte u vino (prije ulijevanja u jelo) žlicu punu gu- 
sto ukuhane rajčice, a nemojte staviti mažuran. 

Pile s paprikom: načinite pile s vrhnjem (nemojte 
staviti mažuran), a u vrhnje umiješajte žličicu mlje- 
vene crvene paprike. | 

Piletina s majonezom 


PRIPREMITE: ostatke hladnoga pečenog pileta, tu- 


bu majoneze, malo curryja i limunova soka. 


Narežite piletinu na manje komade. U majonezu 
“vs dj i limunov sok, pa time prelijte piletinu. 
oslužite. 


Piletina s paprikama i 
gljivama 


PRIPREMITE: 1/2 pečenog pileta (ostatak od prija- 
šnjeg obroka), 2-3 svježe zelene paprike, 20 dag 
malih šampinjona (može iz konzerve, pa će biti još 
brže gotovo), 1 glavicu luka, 3—4 žlice ulja, sol, pa- 
par, malo curryja (nije obavezno), 1 žlicu konjaka. 


| Stavite grijati ulje na slabu vatru dok čistite i 
režete luk, pa ga zažutite. Dok se luk prži, operite, 
očistite i narežite paprike, dodajte ih isprženom luku 
i pržite dalje. Dodajte očišćene gljive i pirjajte. Pile- 
tinu očistite od kostiju i narežite na manje komade. 
Povrće zalijte konjakom, pa dodajte meso. Posolite, 
popaprite i dodajte curry. Odmah poslužite. 


Pileći preljev za 
tjesteninu 


PRIPREMITE: 1/2 pileta (ostatak. od: prošlog obro- 
ka), 1 konzervu guljenih rajčica, sol, papar, žlicu 


maslinova ulja, 2 režnja češnjaka, začinske biljke 
(ružmarin, origano, majčinu dušicu i sl.), tjesteninu. 


Pristavite vodu za tjesteninu. Očistite meso od ko- 
stiju i propržite na ulju, dodajte nasjeckani češnjak. 


Pržite nekoliko minuta, u međuvremenu otvorite 


konzervu, pa ulijte rajčicu sa svim sokom na pileti- 
nu. Neka se pirja dok se skuha tjestenina. Onda još 
dodajte začinske biljke, posolite i popaprite, a poslu- 
žite uz tjesteninu. | 


Pileći ražnjići 


PRIPREMITE: 1 mlado pile, 30 dag suhe slanine, 1 
svježu papriku, po želji glavicu luka, sol, ulje, mlje- 
venu crvenu papriku. | 


Piletinu skinite s najvećih kostiju (spremite ih za 


dodatak juhi), pa narežite na što manje komade. Na- 


režite i slaninu, papriku i luk, pa naizmjence sve te | 
sastojke nabodite na drvene ili metalne ražnjiće. Po- 
prašite ih crvenom paprikom, pa ispržite na tavici 
(s uljem) ili na roštilju. Ispržene posolite i odmah 
poslužite. 

Puretina sa začinskim 
travama | 


PRIPREMITE: 25 dag purećih prsa (bijelog mesa), 
“žlicu brašna, sol, papar, maslac ili margarin za pr- 
ženje i istu količinu ulja, 1 dl vrhnja, začinske biljke 
po želji. 


Puretinu narežite na što tanje odreske, posolite 


ih, uvaljajte u brašno i ispržite na mješavini maslaca 
i ulja Zapalite pećnicu. U masnoću dodajte preostalo 
brašno razmućeno u vrhnju, pa dobro miješajte na 
vatri stružući po dnu da se otopi talog. Umiješajte 
začinske biljke. Umakom prelijte odreske i stavite 
zapeći u pećnici dok pripremite prilog. | 


Rozino pile 


PRIPREMITE: 1 mlado pile, 50 dag rajčice (ako vam 
se veoma žuri: guljene iz konzerve), 6 režnjeva če- 
šnjaka, sol, papar, majčinu dušicu, 1 dl ulja. 


Narežite pile na što manje komade i ispržite ih 
na ulju, pa stavite da se cijede na upijajućem papiru. 
Metnite oguljene rajčice na ulje i pirjajte neko vri- 

jeme (dok očistite češnjak) na jakoj vatri. Dodajte 
usitnjeni češnjak i piletinu. Posolite, popaprite, do- 
dajte majčinu dušicu. Pokrijte i pustite da se pirja 
dok skuhate rižu. Uštedjet ćete još na vremenu pr- 
žite li piletinu u dvije tavice, da komadi mesa budu 
u jednom sloju. 


 Segedinsko pile 


PRIPREMITE: 3 mala pileta (najviše teška 75 dag), 


4 glavice luka, 10 dag masti, 4 grama mljevene cr- 
vene paprike, 8 grama kumina (kimla), 15 dag uku- 


hane rajčice (pire), 1 kg krumpira, 3 mrkve, sol. 


Narežite piliće na male komade (da brže budu 
gotovi) Popržite nasjeckani luk na masti. Poprašite 
paprikom, dodajte piletinu, zalijte s malo vode, do- 
dajte kumin. Ogulite krumpire i narežite ih na što 
tanje listiće (da budu brže gotovi) te dodajte piletini. 
Mrkve ogulite i naribajte, dodajte jelu Kad sve 


omekša, posolite. 


Ribe su vrlo značajan dio prehrane i nikakva 
žurba ne smije vam biti izgovor da ih izbacite iz 
jelovnika. Riječne ribe s mnogo kostiju ili morske s 
manje — sve su jednako zdrave, a na vama je da 
nađete način kako da ih što brže pripremite. Možda 
. najviše vremena oduzima čišćenje. Zato za kuhanje 


na brzinu odaberite vrste kojima ne treba strugati 


krljušti, a najbrže će biti gotove već očišćene, 
smrznute ribe. ' 
| Neki ljudi osjećaju odbojnost prema smrznutim 


ribama, ali to je samo predrasuda. Takve su ribe: 


pažljivo očišćene i naglo zamrznute na vrlo niskim 
temperaturama, pa im je vrijednost i viša od onih 


koje su dugo putovale do vas. Bitno je da ih nakon 
kupnje potrošite što prije (jedino ako vaš zamrzivač 
zamrzava i na -18%C, možete ih čuvati dulje) Možete: 

ih kuhati ili pržiti neodmrznute. Upozoravamo da je 

za jela od smrznute ribe dobro dodati malo više za- 

čina (ipak, ne pretjerujte s lovorom, koji može pokri- 

ti sve mirise, pa i riblji) Za sva riblja jela dobro će 

vam doći začinske biljke, a za morsku ribu makar 
malo maslinova ulja. 


Barbuni u foliji 

PRIPREMITE: 4 barbuna, sol, papar, malo ružmari- 

novih listića, malo maslinova ulja, sasvim malo 

prošeka. | : 
Očistite barbune, operite ih i stavite da se ocijede. 

Pripremite 4 komada aluminijske folije, dovoljno ve- 

lika da njima možete zamotati ribe. Nauljite foliju, . 


na svaku stavite ribu, posolite je, popaprite, dodajte 


ružmarin i sasvim malo prošeka, zamotajte ribe i 
ispecite ih u pećnici ili na roštilju. Ovo je jelo prak- 
tično zato što se sve može načiniti unaprijed, pa 
»spakirane« ribe staviti u hladionik te ispeći u po- 
sljednji tren. | 


Fishburgers | bine 


PRIPREMITE: 4 zamrznuta riblja odreska za poha-, 


nje, 4 jaja, ulje, sol, papar, kečap. | 

Spustite neodmrznute ribe u dobro zagrijano ulje: 
i pržite po 3-4 min sa svake strane. U međuvremenu; 
na drugoj tavici ispecite jaja na oko, posolite ih i. 
popaprite. Stavite po 1 jaje na svaki odrezak, pa uz 
to poslužite kečap da si svatko doda koliko želi. Jelo 
je zasitno, s njime će biti dovoljna salata. | 


Kuhana riba kade 


PRIPREMITE: 50 dag ribe (morske ili riječne), malo 
vinskog octa, sol, papar u zrnu; za riječnu ribu — 
glavicu luka, 2 režnja češnjaka, lišće celera i peršu- 
na, maslac, limunov sok; za morsku ribu — lovorov 
list, grančicu ružmarina, začinske biljke po okusu, 
maslinovo ulje, 3-4 režnja češnjaka, vezicu peršuno- 
va lišća. pe : | 

Pristavite posoljenu vodu. Za-riječnu ribu dodajte 
očišćeni luk, sol, ocat, pa kad provri, metnite ribu u 
komadima. Kuhajte deset minuta, potkraj dodajte 
papar. Na vatri otopite maslac (ne smije dobiti bo- 
ju)dodajte limunov sok i-time prelijte skuhanu ribu; 


Ž 


bi 


pa poslužite. U posoljenu vodu za morsku ribu do- 
dajte ocat, lovor, ružmarin i druge začinske trave, u 
kipuće spustite očišćenu i narezanu ribu. U zdjelici 
pomiješajte ulje, nasjeckani češnjak i peršun, pa ti- 
me prelijte skuhanu i ocijeđenu ribu: 


Pikantni rižoto od 





dagnji:...sese ai 


PRIPREMITE: manju konzervu dagnji u vlastitom 
soku, malo bijelog vina i konjaka, 1 mrkvu, 2 režnja 
češnjaka, malo crvene paprike, 12 crnih maslina, 30 
dag riže, sol, malo ulja (po mogućnosti maslinova). 
U ekspres-loncu na ulju propirjajte očišćene i na- 
ribane mrkve. Dodajte im masline kojima ste pova- 
dili koštice i koje ste narezali na sitne rezance. Do- 
dajte crvene paprike samo malo, radi boje. Kad 
mrkve omekšaju, dodajte dagnje, a zalijte ih s malo 
soka iz konzerve. Kad se i to malo propirja, dodajte 
rižu. No, prije no što je dodate, dobro je operite iu 
nekoj posudi odmjerite njezinu zapreminu. Na rižo- 
to, naime morate dodati tekućine jedan i pol puta 


više od riže (ako je npr. riže jedna veća šalica, onda. 


dodajte tekućine za tu istu šalicu i pol) Rižu ćete 
zaliti vodom u koju ćete dodati malo vina i konjaka. 

Posolite po ukusu i zatvorite ekspres-lonac. Od časa 
kad zakipi, računajte deset minuta. Poslužite s nari- 
banim sirom. Po želji možete dodati nasjeckanoga 
peršunova lišća. | 


Pohana riba s 
preljevom 


PRIPREMITE: 60 dag zamrznute panirane ribe — 
fileta (već spremnih za pohanje), ulje, 40 dag rajčica, 


2 žlice ulja, 1 režanj češnjaka, sol, papar, peršunovo 


lišće, na vrh noža origana ili mažurana. 

Narežite rajčice i stavite pirjati na ulje s usitnje- 
nim češnjakom. Ispržite ribu narezanu na manje ko- 
made i stavite na pladanj. Rajčice posolite, popapri- 
te, dodajte nasjeckani peršun i origano, pa prelijte 
preko ribe. A 


Pohane ribe s ljetnim 
umakom 


PRIPREMITE: 2 paketa dubokosmrznutih riba već 
pripremljenih za pohanje, ulje za prženje: za umak 

a majoneze, 1 svježi krstavac, 1 žlicu kapa. 
kra žlicu —- ddr peršunova lišća, 2 limun 
zelenu salatu, ulje, ocat, sol, konzervu ribljih fileta 
s kaparima. : | 
Najprije pripremite umak: krastavac ogulite i na. 
ribajte na najsitniji ribež. Kapare sitno nasj eckajte, 
a također i peršun. Sve troje dodajte majonezi. Pro. 
vjerite treba li dosoliti. Zakiselite limunovim sokom 
da bude pikantnije i stavite da se hladi u hladioniku. 
Zagrijte ulje i pržite ribe s obje strane po pet-šest 


.minuta. Dobro ocijedite. Dok se ribe prže, očistite 


salatu te je začinite octom i uljem. Posolite. Poslužite 
ribu na pladanj, ukrasite ribljim filetima i začinje. 
nom salatom. Poslužite s umakom i kriškama limu- 
na da svatko na tanjuru pokapa ribu limunovim so. 
kom -| 


Popečci od ribe 
PRIPREMITE: 2 žlice pirea od krumpira, 2 žlice sku- | 
hane, usitnjene ribe (i jedno i drugo — ostaci od 
prijašnjih obroka), 1. jaje, 2-3 žlice brašna, sol, pa- 
par, mrvice, ulje. Sd | 
Pomiješajte ribu i pire, dodajte jaje, posolite, po- 
paprite i kušajte je li ukusno. Brašna dodajte samo 
ako je potrebno da biste dobili dovoljno čvrstu smje- 


su kako biste mogli oblikovati popečke. Stavite gri- 
jati ulje u tavici. Stisnite između dlanova popečke da 
budu plosnati, uvaljajte ih u mrvice i ispržite na vru- 
ćem ulju. | 


Provansalska riba 


PRIPREMITE: 35 dag dubokosmrznute ribe, 4 žlice 
maslinova ulja, 1 konzervu dagnji, 1/2 tube ukuhane 
rajčice, lovorov list, različite miješane začinske bilj- 
ke, peršunovo lišće, sol, papar, 2 žlice blagoga vin- 
skog octa. | 

Na ulju zažutite narezani luk, bacite i lovorov list 
da zamiriše, dodajte ribu, malo je propržite, zalijte 
vinskim octom da se ne raspadne. Dodajte razrijeđe- 
nu rajčicu i začinske biljke. Dok prokuha, otvorite 
konzervu dagnji i nasjeckajte peršun, pa dodajte u 
omekšanu ribu. Posolite, popaprite i poslužite uz 
ekspres-palentu, koju ćete skuhati dok se kuha riba. 


Pržene ribe s umakom 
ajoi 

PRIPREMITE: 1 kg ribe za prženje, malo brašna, sol, 
ulje; za umak ajoli — 4 velika režnja čenjaka, 2,5 đi 


maslinova ulja (miješano maslinovo i obično), 1 žu- 
tanjak, sol, papar. | | 
Očistite ribe, operite ih i ostavite da se ocijede. 
U uspravni mikser stavite očišćeni i narezani če- 
šnjak i žutanjak, pa miješajte i dolijevajte ulje da 
dobijete umak nalik na majonezu. Posolite, popapri- 
te. Stavite grijati ulje, ribe posolite, uvaljajte u bra- 
šno ispržite. Poslužite s umakom, koji je vrlo dobar 


is kuhanom ribom. 


Riba na portugalski 


način 


PRIPREMITE: 75 dag smrznute ribe, 75 dag krumpi- 
ra, 4 veće glavice luka, 1/2 dl maslinovog ulja, čašu 
bijelog vina, 1 dl vrhnja, sok, papar; za ukras — 20 
dag maslina, 3 jaja i mnogo nasjeckanoga peršuno- 
vog lišća. | 

Očistite ribu od preostalih kostiju U ekspres- 
loncu zagrijte ulje. Krumpir ogulite, operite i nare- 
žite na tanke listiće. Luk očistite i narežite na kolute. 
Na zagrijanom ulju propržite krumpir i luk. Luk mo- 
ra požutjeti. Dodajte ribu narezanu na manje koma- 
de. Posolite, popaprite i zalijte vinom. Poklopite lo- 
nac i držite na jakoj vatri dok se pojavi para. Tada 

smanjite vatru i kuhajte dvadeset minuta. U među- 
vremenu skuhajte jaja i nasjeckajte prešun, a masli- 
ne očistite od koštica. Skuhani krumpir ' s ribom 
maknite s vatre, umiješajte vrhnje i provjerite treba 
li još soli i papra. Ukrasite maslinama i tvrdokuha- 
nim jajima narezanima na kolute. Obilato pospite 
 peršunom. 


Raza s kaparima 


PRIPREMITE: 1 kg raže ili neke druge ribe koja se 
kupuje već očišćena, 1 kocku juhe, lovor, ružmarin; 
3 = ulja, žlicu kapara, peršunovo lišće, limunov 
So | | | 

Pripremite juhu od koncentrata, a dodajte ruž- 
marin i lovor. Operite ribu i spustite u kipuću juhu. 
Čim opet zakipi, smanjite vatru i kuhajte tako na 
najslabijoj vatri petnaest do dvadeset minuta. Kapa- 
re sitno nasjeckajte i pomiješajte s uljem. Dodajte i 
vrlo sitno nasjeckan peršun i toliko limunova soka 
koliko volite. Skuhanu ražu izvadite na cjedilo ili ne- 
. koliko puta presloženu krpu da se isuši. Poslužite je 
prelivenu umakom od kapara, a s time će dobro doći 
i krumpir skuhan u slanoj vodi. 

Riba s majonezom 


A 

PRIPREMITE: 1/4 kg ribe (može i smrznuta), sol, 
ružmarin, lovor, zeleni peršun, gotovu majonezu, 
nekoliko kapi maslinova ulja, peršunovo lišće, li. 
mun, sol. Za | 

Pristavite vodu, posolite je, dodajte joj lovor, ruž. 
marin i peršun. Kad zakipi, metnite ribu narezanu 
na manje odreske, pa će biti kuhana za deset minuta. 
U međuvremenu kupovnoj majonezi dodajte nekoli. 
ko kapi maslinovog ulja, poprilično nasjeckanog 
peršuna i limunov sok. Ako treba, dosolite. Kuhanu 
ribu ocijedite i rashladite na cjedilu, pa poslužite s 
majonezom. 


Riba u ekspres-loncu 


PRIPREMITE: 1 kg morske ribe, 2 žlice maslinovog 
ulja, 1/2 kg rajčica, sol, papar, žličicu majčine duši- 
ce, 1 dl vina, peršunovo lišće, 2 do 3 veća režnja 
češnjaka, ružmarin. i 

U ekspres-loncu zagrijte ulje, pa prepržite nare- 
zanu, očišćenu ribu. Dodajte oguljene i narezane ra)- 
čice, posolite, popaprite. Dodajte majčine dušice, 


usitnjeni češnjak i peršun, te nekoliko listića ružma- 


rina. Zalijte vinom, pa zatvorite lonac. Kad zakipi, to .. 


jest kad počne jako izlaziti para, kuhajte još desetak 
minuta. Poslužite s rižom. | | 


Riblji fileti na francuski 
način | 
PRIPREMITE: 4 veća riblja fileta (mogu biti smrznu- 
ti), omot govedske juhe, ružmarin, lovor, 1/4 crnoga 


vina, 4 žlice vrhnja, desetak ukiseljenih lučica, dese- 
tak maslina, 5 dag maslaca. — | 


U govedsku juhu dodajte vino, a kad zavri, stavite | 


ribu. Kuhajte 6-7 minuta. Odgrabite kutljaču juhe u 
posebni lončić i kuhajte da se ispari trećina. Mak- 
nite s vatre, dodajte maslac, masline i lučice. Kad se 
maslac otopi, dodajte vrhnje. Dobro promiješajte i 
time prelijte skuhane ribe. | 

Jesti konzerve? Užas! Ta se predrasuda u nas još 


čvrsto drži, pa često ni ne pomislite kako bi vam u 
trenucima žurbe dobro došla kakva konzerva, sta- 
klenka ili jelo iz dubokog zamrzavanja. 
to su uopće konzerve? Pri tome mislimo na go- 
tova jela u limenkama, što »smrde po limu« (to je 
sasvim glupo), no konzerve su i one staklenke zim- 
nice koje ste sami pripremili (dakle, nema nikakve 
sumnje u to što je unutra, a što nije) ili stavili duboko 
zamrznuti. Gotovo ili polugotovo jelo »spremljeno za 
poslije« prava je blagodat i gotovo da nema recepta 
u ovoj knjizi, koji na ovaj ili onaj način ne predviđa 
upotrebu nekoga od takvih sastojaka. 
Kad je riječ o konzervama, treba reći da se one 
proizvode pod strogom kontrolom, prilagođene su 
prosječnom našem ukusu, ali i dovoljno raznovrsne 


da biste mogli pronaći nešto što odgovara baš vama. 


Ne sviđa vam se gotovi gulaš? Šteta, jer samo pod- 
grijan ili s dodatkom krumpira, rezanaca ili povrća 

STAKRLENKI, 
ija RZAVANJA 


znači brzi obrok. No, ako ga ne volite, ovdje su fileki 
(tripice, škembići) u limenki, dovoljno ju je samo 
otvoriti u kritičnom trenutku — ili kad se zaželite 
tog jela, priprema kojega je zaista dugotrajna i do. 
sadna. Kuhani grah u limenki također je dobro imati 
negdje u spremnici, a ovdje su i neizbježne sardine 
i druge konzervirane ribe, koje — kao i sve druge 
konzerve — možete samo otvoriti i pojesti, ali i upo- 
trijebiti kao temelj za složenija jela. 

- Staklenke sa zimnicom možda ste pripremili sa- 
mi (jer imate voća i povrća, dobili ste ga ili jedno- 
stavno ga volite), a možda ste i kupili gotove. Svejed- 
no, pazite da vam nikad ne ponestanu — ukiseljeno 
je povrće salata u trenutku žurbe, ali i sastojak dru- 
ge hrane, a od slatke zimnice mogu se načiniti čuda. 
Hladnoća vam je vjeran prijatelj bilo da želite 
nešto sačuvati od kvarenja na kraće vrijeme (u hla- 
dioniku) ili na dulje, na vrlo niskim temperaturama 
(u zamrzivaču, škrinji, ladičaru) Znate li kako treba 


koristiti »minuse« iza bijelih vrata u kuhinji? Hladi- Hladionik uglavnom ima gore (1) predio za zamr- 
onik nije odlagalište za sve i svašta, kamo možete zavanje, gdje držite led, a i hranu (i sladoled) ako 
trpati bez reda namirnice i tako stvoriti nered pro- nemate poseban zamrzivač-škrinju. Na najgornjoj 
žet simfonijom (neskladnih) mirisa. polici neka bude sirovo meso, riba, majoneza i sl. (2) 





U srednjemu je dijelu (3) mjesto skuhanoj hrani — 
ostacima obroka ili unaprijed skuhanim jelima. 
Pažljivo ih pokrijte aluminijskom ili plasičnom foli- 
jom da ne šire miris (to vrijedii za sirovo meso i 
ribe). Nikad u hladionik, a još manje u zamrzivač; ne 
stavljajte ni mlaka, a kamo li topla jela! 1 : 
Pri dnu hladionika neka budu mliječni proizvodi 


(4) i osvježavajuća pića, a u donjoj ladici (5) voće i. 


povrće (također zamotano da ne širi mirise, jer ne 
bi bilo ugodno jesti kolač s jakim mirisom po celeru!) 
 Uvratima je poseban pretinac za maslac i sirove 
jakog mirisa (6), a i njih je dobro zamotati ei što 
ćete ga dulje čuvati omotajte aluminijskom folijom 
navlaženom mlijekom). Ovdje su i udubljenja za 
smještaj jaja (7) i police za mlijeko (8) i voćne sokove, 
te (9) za bijelo vino i pjenušava pića. | 
Držite se točno uputa kad treba otapati hladionik 
ili zamrzivač, operite ga pažljivo posebnim sred- 


.stvom (koje i dezinficira), isplahnite mlakom vodom | 
i dobro obrišite. To je važno zbog higijenskih razlo- . 


ga, ali i zbog štednje: led je izolator, pa hladionik 
troši mnogo više električne energije ako je na ispa- 
rivaču led. | 
Škrinja ili ormarić neobično su korisni ne samo 
za spremanje već zamrznute (industrijske) hrane, ne- 
go i da sami spremite zalihu mesa, povrća i voća. I 
još nešto: koristite te vrlo niske temperature za 
spremanje već gotovog jela — kad kuhate neko slo- 

ženije ielo, načinite odmah dvostruku količinu, a 
ia zamrznite. Tako možete spremiti baš sa 
od juhe do slatkiša, osim vrlo rijetkih iznimaka. Od. 
redite si, dakle, jednog dana vrijeme da sa svim uku. 
ćanima pripremite niz jela, zamrznite ih i nikad ne. 
ćete biti u kući bez kuhanih jela. 

Držite na umu da hladnoća ne ubija klice, pa one 
živnu čim se odmrznu ili iznesu na toplo. Stoga 
zamrzavajte ili stavljajte u hladionik samo ispravnu, 
zdravu hranu, a nakon vađenja na toplo — odmah 
je potrošite. Odmrznutu hranu nikad nemojte opet 
zamrzavati! Izuzetak je jedino ako od takvih namir. 
nica skuhate jelo — njega možete zamrznuti. 

Pravila pravilnog zamrzavanja nadopunjuju se 


onima o pravilnom odmrzavanju. Imajte na umu da 


hladnoća malo »skuha« jelo, pa nakon odmrzavanja 


kuhanje ili prženje mora trajati kraće nego kad pri. 


premate svježe namirnice. Vrlo niske hladnoće osim 
toga malo dehidriraju, namirnice stoga i nešto otvr- 
dnu, pa je dobro neke namirnice odmrzavati u vodi 
s malo mlijeka. Evo nekoliko korisnih savjeta: 

Bifteci — narezane neodmrznute stavite na tavi- 
cu bez masnoće. Naglo ih ispržite s obje strane, onda 
smanjite vatru, dodajte malo maslaca i pržite po 3 
min sa svake strane(i dulje ako volite jače ispečene). 
Gotove osolite. kuja 

Šparoge izvadite iz omota, pa potopite u vodu s 
mlijekom (9/10 vode, i/10 mlijeka) 1-2 sata. Spustite 


u kipuću neosoljenu vodu, kuhajte 4 minute, maknite | 


s vatre, posolite, pokrijte i ostavite u vodi 10 min. 
Ocijedite i poslužite s nekim umakom ili prelivene 
prženim mrvicama. | 
Miješano povrće za francusku ili rusku salatu 
metnite neodmrznuto u kipuću neposoljenu vodu. 
Kuhajte oko pola sata, maknite s vatre, posolite, po- 
klopite i ostavite da stoji 15 min. Stavite u cjedilo i 
na tren pustite preko njih mlaz hladne vode. Gotovo 


sasvim hladno povrće začinite majonezom i dodajte 


ostale sastojke. 

Miješano povrće kao prilog mesu ostavite 
neodmrznuto u kipuću neosoljenu vodu ili, bolje, ju- 
hu, pa postupite kako je opisano gore. Drugi način: 
neodmrznuto spustite na vruće ulje ili maslac (po 
želji možete ispržiti na masnoći najprije nasjeckani 
luk) Promiješajte, pa zalijte s malo kipuće juhe ili 


neposoljene vode da dođe do polovice visine povrća. 


Pokrite i pirjajte na slaboj vatri 15 min. Začinite. 


Mahune metnite neodmrznute u kipuću neosolje- 
nu vodu. Nemojte pokriti. Neka kipe 5—6 min, mak- 
nite s vatre, posolite, pokrijte i ostavite 15 min. Oci- 
jedite i dalje pripremajte po volji. : 

Cvjetaču (karfiol) skuhajte kao mahune. Drugi 
način: zapecite je tako da u lim stavite neodmrznutu 
cvjetaču, pa prelijte prilično rijetkim bešamel- 
umakom ili vrhnjem, kojemu ste dodali nasjeckane 


šunke. Neka tako stoji 20 min, zatim stavite u peć- 
nicu i zapecite. | | 

Mladi grah spustite neodmrznut u kipuću vodu. 
Kad voda ponovo provri, grah ocijedite, pa ga stavite 
na zagrijanu masnoću na kojoj ste propržili luk. Za- 
lijte s malo vode ili juhe, pa pirjajte desetak minuta 
da omekša. Dodajte malo vrhnja i nasjeckanoga per- 
šunova lišća. Posolite i popaprite. Umjestoluka može- 
te staviti kockice suhe slanine. Nemojte mladi grah 
previše miješati da se ne raspadne! | 


Lisnato tijesto. Uobičajeni (najbolji) način: stavite 


tijesto odmrzavati 24 sata prije upotrebe u hladionik, 


odakle ga izvadite 15 min prije pripremanja hrane. 
Ekspres-način: spustite tijesko skupa s ambalažom 
u kipuću vodu i ostavite 5—6 min. Izvadite iz vode, 
maknite ambalažu i ostavite tijesto 15 min na sobnoj 
temperaturi. Pazite — tako odmrznuto tijesto treba- 
te smjesta upotrijebiti do kraja. Upozorenje — kad 
pečete bilo što načinjeno od lisnatog tijesta, u peć- 
nicu stavite na dno lim s vodom, koja će se ispara- 
vati i spriječiti da se tijesto naglo stisne i otvrdne. 


No, temperatura tad u pećnici mora biti nešto viša. 


Pite od zaleđenog voća: tijesto ispecite bez nadje-. 
va, ostavite da se hladi Načinite gusti slatki sirup, 
u njemu otopite 2—3 žlice drhtalice (želea) ili mar- 
melade od ribiza ili nekoga drugog voća. Neposred- 
no prije posluživanja poslažite na tijesto neodmr- 

znuto voće, prelijte pripremljenim sirupom, pa stavi- 
te u pećnicu na 8—10 minuta. | 


Savijače, ženske mušice i druge kolače pripremi- 


te po istom načelu: ispecite tijesto (osim za savijaču), 
stavite neodmrznuto voće, dodajte šećer, mrvice ili 


pokrijte tučenim bjelanjcima sa šećerom, pa zapeci- 


te.u pećnici | 
Jagode i maline: skuhajte sirup od 5 dl vode i 25 


dag šećera. Neodmrznuto voće stavite u cjedilo iznad 
posude, pa prelijte vrućim sirupom. Ponovite polije- 


vanje 2—3 puta da voće omekša i odmah ga poslu- 


žite, jer sasvim odmrznuto (polako, na sobnoj tempe- 


raturi) postaje kao kuhano. Ne treba ga šećeriti, jer 


slatko je od sirupa. 


Zamrznute ribe bez odmrzavanja spustite u kipu- 
ću vodu, kojoj ste dodali začinske biljke i papar u 
zrnu. Neka se u toj juhi ohlade ili ih poslužite odmah 
prelivene maslinovim uljem, kojemu ste. dodali na- 
sjeckani češnjak i peršunovo lišće. Za prženje odmr- 
zavajte 1—2 sata u vodi s mlijekom. 


Zamrznuti riblji fileti za pohanje — ne treba ih 
odmrzavati. Možete ih ispržiti na ulju ili poslagati na 
lim (pokriven aluminijskom, nauljenom folijom), pa 
staviti u pećnicu zagrijanu na 280"C, Pecite 8—10 
min. | | 

Džem od višanja kao 
krema 


PRIPREMITE; manju staklenku džema od višanja; 3 
žličice škrobncg brašna, 2 dl slatkog vrhnja, žlicu 


šećera u prahu, 1 vanilin-šećer, 1 bjelanjak. 


 Ocijedite višnje od soka, ako je džem rijedak, te 
ih zgnječite vilicom. Stavite skupa sa sokom u lončić, 
pa na vatru. Otopite škrobno brašno s vodom i do- 
lijte džemu Miješajte na vatri da dobijete gustu kre- 
mu, a po potrebi možete dodati još malo vode. Raz. 
dijelite u čaše ili stavite u zdjelu neka se hladi. Istu- 
Cite slatko vrhnje sa šećerom i vanilin-šećerom. Po- 
sebno istucite snijeg od bjelanjka, te pomiješajte s 
tučenim vrhnjem. Time pokrijte kremu i stavite da 
se dobro rashladi. 


Egzotična salata 
PRIPREMITE: 10 dag riže, malu konzervu graška, 


malu konzervu mahuna, 1 limun, 1-2 grejpa, 8 ogu- 
ljenih oraha, 3 žlice ulja, sol, papar, 1-2 safalade. 


Stavite kuhati rižu u posoljenu vodu. Neka kuha | 


15 _ minuta. U međuvremenu narežite safaladu i 
grejp, a mahune i grašak izvadite iz konzerve i do- 
bro isperite pod vodom. Ako konzerve nisu male, dio 
graška i mahuna spremite za sljedeću upotrebu. 
Skuhanu rižu dobro operite pod mlazom hladne vo- 
de i ostavite da se dobro ohladi. Onda u velikoj po- 
sudi pomiješajte rižu, povrće i grejp, ali oprezno da 
se nijedan od sastojaka ne zdrobi Podijelite salatu 
u četiri posude i stavite na hladno (u hladionik) da 
se dobro ohladi. Pripremite orahe. U zdjelicu stavite 
ulje i sok od limuna, posolite, dodajte papar. Tucite 
žicom za snijeg, pa prelijte preko salate, ukrasite je 
orasima (nije obavezno) Odmah poslužite. 


Ekspres-predjelo 


PRIPREMITE: malu konzervu graška, svežnjić mla- 


dih mrkvi, limunov sok, papar, malo senfa, ulje, ma- - 


jonezu. 
Otvorite konzervu graška i pustite da se ocijedi. 


U kupovnu majonezu dodajte limunova soka i senfa, | 


umiješajte grašak i provjerite treba li još dosoliti i 
popapriti. Operite i naribajte mrkvice, zakiselite li- 
munovim sokom, posolite, popaprite i stavite oko 
graška, pa odmah poslužite. 


Ekspres-ražnjici s 
rezancima 


PRIPREMITE: 1 konzervu mesnog doručka, 10 dag 
suhe slanine narezane na što tanje odreske, 1 gla- 
vicu luka, 2 grančice ružmarina, 30 dag rezanaca, 
ulje, sol, začinske biljke. | 


Pristavite vodu za rezance, posolite je. Otvorite 
konzervu mesnog doručka, narežite na kockice, te 
nabodite na ražnjiće tako da između dođu odresci 
suhe slanine i komadi luka. Stavite kuhati rezance. 
Pospite ražnjiće začinskim biljkama te ispržite na 
ulju u tavici. Naposljetku malo zapržite i grančice 
ružmarina. Ocijedite skuhane rezance, začinite ih 
uljem na kojemu ste pržili ražnjiće, poslažite ih na 
rezance i poslužite. | 


Kolač s voćem iz 

kompota 

PRIPREMITE: 20 dag brašna, 10 dag šećera, 1/2 

omota praška za pecivo, 3 jaja, 2,5 dl mlijeka, 1 sta- 


klenku kompota, maslac za posudu. 


Maslacem namažite vatrostalnu posudu, po dnu 
poslažite ocijeđeno voće iz kompota Pomiješajte 
brašno, šećer i prašak, pa pomalo umiješajte jaja i 
mlijeko. Zalijte smjesom voće i stavite peći u zagri- 
janu pećnicu. Pecite na 220"C oko 40 min. Poslužite 
mlako ili hladno u posudi u kojoj se peklo. : 


Lonac s mesnim 
doručkom 


PRIPREMITE: 1 konzervu đuveča, 1 konzervu me- 
snog doručka, 1 manju konzervu paštete, ulje, malo 
ružmarina, 8 kriški kruha. 


Zapalite pećnicu. Na ulju propržite mesni doru- 
čak narezan na dulje i široke rezance. U vatrostalnu 
posudu stavite đuveč iz konzerve, umiješajte meso i 
stavite zapeći u pećnicu. Na istoj masnoći propržite 
na trokute narezani kruh, pa dva i dva slijepite pa- 

< štetom. Poslažite po loncu i sve pospite ružmarinom. 


Namaz od sardina 


PRIPREMITE: 1 kutiju sardina, žličicu maslaca, ma- 
lo senfa, limunov sok, masline, peršunovo lišće, 
kruh. | 


Otvorite konzervu i ocijedite ulje iz sardina. Od- 
stranite ribama središnju kost, pa ih zgnječite vili- 
com. Dodajte otopljeni maslac i limunov sok po uku- 
su. Premažite time kriške kruha, ukrasite maslina 
ma i peršunovim lišćem, pa poslužite. U mješavinu 
možete dodati zgnječena tvrdokuhana jaja, vrlo sitno 
narezan luk i slične dodatke po želji. - 


Odresci s umakom od 
paprike sa 


PRIPREMITE: veću konzervu mljevenog mesa, 1 gla- 
vicu luka, žlicu gusto ukuhane rajčice, sol, papar, 
2 žličice senfa, 1 jaje, malo brašna, ulje; 1/2 kg tje- 
stenine; za umak — manju konzervu oguljenih raj- 
čica, malo šećera (po ukusu), 1 glavicu luka, 4 žličice 
crvene paprike, sol, 1 dl kiselog vrhnja. 


Vilicom zgnječite mljeveno meso, dodajte sitno 
nasjeckani luk, ukuhanu rajčicu, sol, papar, senf i 
jaje. Oblikujte odreske, uvaljajte ih u brašno i ispr- 
žite na masti. U međuvremenu skuhajte tjesteninu. 
Stavite rajčice iz konzerve na mast u kojoj su se 
pekli odresci, dodajte nasjeckani luk, malo šećera i 
crvenu papriku. U: zdjelu stavite tjesteninu i na to 
odreske. Zalijte ih umakom te na svaki stavite joši 
malo kiselog vrhnja. ma | 


Puding od špinata 
PRIPREMITE: 1 omot pirea od krumpira u pahulji- 
cama, 1 konzervu ragua, 1 omot dubokosmrznutog 


špinata, sol, papar, češnjak u prahu, 5 dl mlijeka, . 


10 dag ribanog sira, malo maslaca. 


Otopite špinat, skuhajte ga, dobro ocijedite, poso- 
lite, popaprite i dodajte češnjaka u prahu. Posebno 
načinite pire od krumpira, pa u namaštenu vatro- 
stalnu posudu slažite red krumpira, red špinata, red 
ragua iz konzerve. Po vrhu stavite listiće maslaca i 
pospite sirom. Zapecite u pećnici. Ovo jelo možete 


pripremiti unaprijed, pa samo zapeći u posljednji: 


trenutak. 


Galata sa sardinama 


PRIPREMITE: 10 dag riže, 10 dag maslina, 1-2 kon- 


- zerve sardina, 1-2 listića ružmarina, omot majone- 


ze, limunov sok, zeleni peršun. 

Pristavite posoljenu vodu. Kad zavri, stavite rižu 
i pustite da kuha otprilike 18 minuta. U međuvreme- 
nu očistite masline i narežite ih na manje komade. 
Otvorite konzerve, ocijedite ulje iz sardina i narežite. 
ih na veće komade. Nasjeckajte zeleni peršun, a ruž- 


marin stucite. Peršun i ružmarin umiješajte u majo- 


nezu. Skuhanu rižu ocijedite, dobro isplahnite hlad- 
nom vodom, opet pažljivo ocijedite, pa promiješajte 
rižu, ribe, masline i začinjenu majonezu. Zakiselite 
limunovim sokom te poslužite kao kompletnu veče- 
ru. S time možete dati još jednu salatu. Isto možete 
poslužiti i kao predjelo. Treba li vam za svečani 
obrok, tada dodajte u mješavinu i malo račića iz 
konzerve, a i odozgo ukrasite račićima. 


Sardine na kruhu 


PRIPREMITE: 2 konzerve sardina, sol, papar, začin- 
ske biljke (samljeveni lovor, ružmarin, majčinu du- 
šicu i drugo), 1 jaje, kruh, ulje. 

Uključite pećnicu. Otvorite konzerve sa sardina- 
ma, odlijte ulje. Svakoj ribi odstranite kosti. Zgnječite 
ih vilicom, pomalo dodavajte začine, pa žutanjak. Po- 
sebno istucite čvrst snijeg, pa i njega dodajte glatko 
umiješanoj smjesi. Dobit ćete dovoljno smjese za ot- 
prilike četiri odreska kruha. Poslažite ih na pladanj 
1 zapecite u pećnici (oko osam minuta) | 


Sendvič s 
kruškama 


PRIPREMITE: staklenku kompota od krušaka, 4 od- 
reska mliječnoga staroga kruha, maslac, 20 dag še- 
ćera u prahu, 20 dag badema u listićima ili samlje- 
venoga. > | 


Zapalite pećnicu. Odreske kruha: namažite ma- 
slacem, pospite bademima i šećerom, pa stavite u 
pećnicu da se zapeku. U lončiću zagrijte 4-5 žlica 
soka od kompota i prokuhajte s 3-4 žlice vina i malo 
cimeta. Na »sendviče« stavite kruške iz kompota, za- 
lijte sokom i odmah poslužite. 

Zapečeni mesni 


dorucak 


PRIPREMITE: konzervu mesnog doručka, 3 dag ma- 


slaca, 2 žlice brašna, 2 dl bijeloga kiselkastog vina, 
2 dl mlijeka, 2 žlice ukuhane rajčice, crvene mljeve- 
ne paprike, 10 dag naribanog sira, malo ulja, 
sol. 

Narežite doručak na odreske i naglo ih popržite 
na ulju. Preostaloj masnoći dodajte maslac, pa sa 
brašnom načinite svijetli zapržak. Zalijte mlijekom 


.1 miješajte na vatri da se zgusne. Dodajte vino, sol, 


papriku i rajčice. Pustite da još jednom provri. Sta- 
Vite u: vatrostalnu posudu mljeveno meso. U umak 
umiješajte polovicu sira, zalijte preko mesa i pospite 
preostalim sirom. Metnite u pećnicu da se zapeče. 





Rečeno je već da se na brzinu od mesa priprema- 
ju najčešće odresci, a to je skupo. Preostaje vam da 
neki od sljedećih dana preskočite meso kako biste 
uštedjeli, ali i toga dana jelo može biti dobro. Pripre- 
mite neku hranjiviju juhu, jelo od povrća ili tjesteni- 
nu. U obzir dolaze i različiti popečci, pohani kruh i 
sl. | | 


Tjestenina se brzo skuha, osobito ako prvi uku- ' 


čan koji dođe kući odmah pristavi slanu vodu. Dok 
se tjestenina kuha, pripremite ono s čime ćete je po- 
služiti: može to biti kajgana (sama ili s lukom, suhom 
slaninom, ostatkom šunke ili mesa i Sl.) sir i vrhnje, 
raznovrsni dodaci. | 

Stari kruh (već spomenusmo pohani) također će 
vam dobro doći da načinite neki složenac, okruglice 
ili kockice. Pržene kockice povećavaju hranjivost ju. 
hama kojima ćete ih dodati. 





Ekspres-pizza 


PRIPREMITE: 12 odrezaka četvrtastog kruha (npr. 
tosta), 2 dl ukuhane rajčice (rijetke ili razrijeđene 
1 žlicu senfa, 1-2 žličice divljeg mažurana (origana 
16 odrezaka usoljenih ribica, 20 maslina, 12 žlica 
naribanog sira, 1 žlicu maslinova ulja. 


Zapalite pećnicu. U zdjelici pomiješajte rajčicu, 
ulje, senf i origano, pa time premažite kruh. Gore 
poslažite ribice i masline, obilato pospite sirom i pe- 
—. oko 15 minuta, tj. da se sir otopi. Poslužite od- 
mah. 


Pohani sir 


i mrvica, ulje za prženje, tartar-umak. : 


Narežite sir na ploške debele otprilike pola cm, 
uvaljajte ih u brašno, umočite u mlijeko, pa uvaljajte 


u mrvice. Ispržite ih na ulju i odmah poslužite, da 
bi se otopljeni sir pri rezanju malo razlijevao. Cim . 


se ohladi, sir postaje gumast. Svatko si sam, po uku- 
su, stavlja umak preko sira. Možete dati i kriške li- 
muna da si svatko nakapa sok na sir. 


Popečci od kukuruza 


PRIPREMITE: 30 dag skuhanoga (ili pečenoga) ku- 


kuruznog zrnja, 2,5 dl mlijeka, 2 jaja, 10 dag brašna, | 


sol, papar, malo naribanoga muškatnog oraščića, 
ulje za prženje. | 


Načinite tijesto kao za palačinke. Stavite grijati 


ulje u tavici Umiješajte kukuruz, sol, papar i oraš- | 


čiće, grabite mješavinu žlicom i pržite na dobro za- 
grijanoj masti. 


“a 


“ Prženi kruh s jajima 


PRIPREMITE: 30 dag trapista, 2 jaja, malo brašna <. 


PRIPREMITE: 1 stari kruh (po mogućnosti bijeli ili, 
još bolje, mliječni, te pecivo), 1/2 1 mlijeka, 2 jaja, 
maslac i ulje, šećer u prahu, pekmez ili žele od ne- 


kog voća. 


Narežite stari kruh na tanke odreske. Za to vam 
može poslužiti i kupovni, već narezani kruh koji je 
predviđen za prženje (tost) U jednomu dubokom ta- 
njuru pripremite zašećereno mlijeko, u drugomu is- 
tučeno jaje. Svaki komad kruha namočite najprije u 
mlijeko, pa ujaje. Pržite s obje strane u dobro zagri- 
janoj mješavini maslaca i ulja. Sa svake strane pr- 
žite kriške kruha po četiri minute. Poslužite na za- 
grijanom pladnju s pekmezom ili želeom.. 


Rezanci 
Pristavite posoljenu vodu — neka je bude dovolj- 


no da rezanci mogu slobodno ploviti dok se kuhaju. 
U uzavrelu metnite rezance i žlicu ulja (da se ne 


slijepe). Čim opet provri, smanjite vatru i povremeno 


miješajte da se rezanci ne zalijepe o stijenke posude 

i međusobno. Skuhane ocijedite — kvalitetnu se tje- 
steninu ne ispire hladnom vodom! | 


Na engleski način: rezance stavite opet u lonac, 
pa na 25 dag rezanaca dodajte žlicu maslaca i dobro 
promiješajte da se maslac otopi. 

Na talijanski način: pripremljenima na engleski 
način dodajte gusto ukuhane rajčice, malo češnjaka 
i začinske biljke, popaprite. Poslužite s time ribani 
sir da svatko pospe sam. 

Na češki način: umiješajte sitno nasjeckane ku- 
hane šunke i prelijte s malo vrhnja. 

Na španjolski način kao talijanski, ali dodajte 
kuhane dagnje i sasvim malo crnog vina. 


To su samo neke ideje — dalje smišljajte sami! 


Rezanci sa zelenim 
»pestom« nom tiičsne 


PRIPREMITE: 50 dag rezanaca, 2 žlice maslinova 
ulja, sol; za »pešt« — 4 dl nasjeckanoga peršunova 
lišća, 1,5 žličica soli, 3 režnja češnjaka, 2 dl maslino- 
va ulja, 2 žličice usitnjenog bosiljka, papar, 2 žlice 
nasjeckanih badema, 1 dl naribanog sira. 

Spustite rezance u 35 1 kipuće posoljene vode sa 


žlicom ulja. Zgnječite peršun, bosiljak, sol, papar i 


češnjak. Umiješajte malo-pomalo ulje i bademe da 
biste dobili gusti umak (to možete načiniti i mikse- 
rom). Držite ga na toplome. Ocijedite skuhane rezan. 
ce, pomiješajte sa žlicom ulja, pa prelijte peštom i 


pospite sirom. 
/ 


Složenac s kruhom 


PRIPREMITE: 12 odrezaka suhog kruha, 10 dag ri- 
banog sira, 5 dag tvrdog sira (ementalera, trapista 
i sl), 15 dag šunke, 5 dag maslaca, 1,5 dl vrhnja, 3 
jaja, 3 žlice mlijeka, sol, papar. 


Narežite šunku na kockice. U zdjelici pomiješajte 
ribani sir, na kockice narezani tvrdi sir, vrhnje, sol 
1 papar. Miješajte vilicom da dobijete glatku smjesu. 
Zapalite pećnicu. Vatrostalnu posudu ili lim namaži- 
te maslacem, stavite 4 kriške kruha, prekrijte ih po- 
lovicom mješavine sira. Na to metnite. polovicu koc- 
kice šunke, pa opet 4 odreska kruha. Pokrijte preos- 
talim sirom, na to stavite preostalu šunku, pa pokrij- 
te kruhom. Stucite jaja, dodajte im mlijeka, sol i pa- 


par. Time prelijte složenac, a na to metnite nekoliko 
listića maslaca. Neka se zapeče u pećnici 20—25 mi- 
nuta. U međuvremenu pripremite salatu. | 


Tjestenina na savojski 
način 


PRIPREMITE: 20 dag tjestenine, sol, 2 dl kiselog 
vrhnja, papar, naribarni sir, muškatni oraščić. 
Stavite tjesteninu u mnogo kipuće posoljene vode. 
Ocijedite, pa stavite u zagrijanu zdjelu. Prelijte kise- 
lim vrhnjem, dosolite, popaprite, naribajte muškatni 
oraščić i dodajte po ukusu naribanog sira. Dobro 


promiješajte, provjerite treba li još soli ili začina, pa | 


poslužite odmah. 

Jaja su pravi spas u žurbi — ispeku se zaista 
brzo. Osim toga, s njima idu svi dodaci, bilo da radite 
klasični hemendeks (jaja na oko sa šunkom), kajga- 


nu s dodacima ili omlete. Dobro je imati uvijek ne-: 


koliko tvrdokuhanih jaja, jer još brže od pečenja (a 
ne prljate ni tavicu!) ide čišćenje već skuhanog jajeta. 
Tvdokuhana su jaja izvrstan dodatak salatama i 
drugim jelima, a možete i samo od njih načiniti sa- 


latu tako da ih narežete začinite octom i uljem (po- . 


solite i popaprite!) ili majonezom. 
Kad smo već kod kupovne majoneze, nju također 


imajte na zalihi, jer ona je ne samo izvanredan do- 


datak hladnim jelima i salatama, nego i temelj za 
različite umake, koji se također mogu vrlo brzo pri- 
premiti (a dobro ih je i brzo pojesti, a ne dalje čuvati) 

Od jaja se, dakako, peku i palačinke, a tko njih 
ne voli? O njima bi se mogla napisati cijela knjiga, 
jer pružaju neograničene mogućnosti: u tijesto mo- 
žete dodavati raznovrsne sastojke da dobiju različit 
okus, boju i izgled, a puniti ih možete doslovce svime 
što imate u kući, slanim i slatkim. Spomenimo i na- 
bujke (sufle), ali brzo ih mogu načiniti samo vrlo 
spretne i iskusne osobe. ka. 

Jaja su gotovo neizostavni sastojak kolača, te 
drugih jela, recepti kojih su rasuti po cijeloj ovoj 
knjižici. | 


Jaja s prženim kruhom 


PRIPREMITE: 4 odreska kruha (može biti star), ma- 
lo maslaca ili margarina, 6 jaja, sol, papar, 5 dag 
vrhnja. 

Stavite grijati pladanj na kojemu ćete poslužiti 
jelo. Kriške kruha ispržite s jedne i druge strane, pa 
metnite na pladanj. Dok se kruh prži, u zdjelicu raz- 


H 


bijte jaja, dodajte im sol i papar, te stavite pržiti na 
maslac. Stalno miješajte da dobijete jednoliku kajga- 
nu U gotovu umiješajte još komadić maslaca i 
vrhnja, pa time prelijte kruh i odmah poslužite. 


Jaja sa sirom 


PRIPREMITE: 8 jaja, 30 dag ribanog sira, sol, papar, 


ulje, 5 dag maslaca. 


Stavite grijati u tavici ulje. U zdjelicu razbijte jaj- 
ta, dodajte sir, papar i sol (oprezno, jer sir je slan!) 
Stavite na ulje, smanjite vatru i neprekidno miješaj- 
te da se sva smjesa peče podjednako. U gotovo umi- 


ješajte maslac, dalje još malo miješajte, pa odmah | 


poslužite. 


Kajgana s kobasicama 


PRIPREMITE: 15 dag pariške kabasice (tzv. parize- 
ra) ili mljevenog mesa (konzerve), 2 režnja češnjaka, 


6 jaja, sol, pola žličice crvene mljevene paprike (ne 
ljute), ulje. 


Kobasicu narežite na kockice stranica otprilike 
i cm. Češnjak očistite i nasjeckajte vrlo sitno. U ta. 
vicu stavite žlicu ulja i pristavite na vatru. Dodajte 


kobasice da se poprže sa svih strana. U međuvreme- 


nu u zdjelici pomiješajte jaja, sol i crvenu papriku. 
Kad kobasice budu zlataste i hruskave, dodajte če- 
šnjak, dobro promiješajte i stavite razbijena jaja. 
Smanjite vatru i miješajte od krajeva prema sredini. 
Dodajte još žlicu ulja. Ispečenu kajganu poslužite od- 
mah. | | 


Lorenska jaja na oko 


PRIPREMITE: 8 vrlo tankih odrezaka suhe slanine, 
8 tankih odrezaka sira grojera (ili nekoga drugoga 
> 2 dag maslaca ili margarina, 4 jaja, 
50 ' 

Na tavici ispržite suhu slaninu na maslacu, ra- 
zmjestite je ravnomjerno, pa između stavite komadi- 
će sira. Razbijte na to jaja pazeći da su jednolično 
raspodijeljena. Malo smanjite vatru i pržite da sav 
bjelanjak pobijeli i skrutne se. Odozgo posolite. 

Majoneza plus... 

U trgovini osim već gotove majoneze možete ku- 
Piti i pripremljene umake načinjene na osnovi ma- 
joneze, no to ne znači da ih ne možete načiniti i sami. 
Brzo i jednostavno! A majoneza — sama ili s doda- 
cima — popravit će ukus hladnome mesu, tvrdoku- 
hanim jajima, sirovom povrću (a i salati) i ribama. 


Kupovnu majonezu možete čuvati više mjeseca 
na hladnome mjestu (ne treba biti u hladioniku) prije 
otvaranja. No, kad otvorite vrećicu, valja je odmah 
isprazniti i potrošiti, a dobro začepljenu tubu ili bo- 
čicu s ostatkom majoneze ili umaka na osnovi jaja 
možete trošiti još tjedan dana. Dakako, čuvat ćete je 
u hladioniku. 


Evo nekoliko ideja za »dopunjavanje« majoneze: 


Andaluzijski umak: dodajte majonezi žlicu uku- 
hane rajčice i sirovu papriku narezanu na sitne re- 
zančiće. bi 
.. Ružičasti umak: majonezi dodajte sok svježe raj- 
= i malo limunova soka, pa poslužite uz račiće ili 
ribe. 


Tirolski umak: dodajte ukuhane rajčice i nasjec- 


kanog vlasca. 

Tartar umak: dodajte malo viriskog octa, mnogo 
nasjeckanih začinskih biljaka (peršuna, majčine du- 
šice, vlasca, mažurana i sl.) usitnjenih kapara, vrlo 


sitno narezan kiseli krastavac, a po želji i sasvim 


usitnjenog luka. | 


Umak remoulade: tartar-umak dodajte 2 zgnje- 
čene slane ribice (uvijene filete iz konzerve). 


Zeleni umak: u majonezu umiješajte smrvljeni, 


skuhani špinat (ili zelene dijelove blitve) i nasjecka- 


no peršunovo lišće. 


Ajoli (u poglavlju o ribama dobili ste pravi recept 
za umak ajoli, ali možete i malo varati da pojedno- 
stavite izradu): u majonezu umiješajte malo maslino- 
va ulja i sitno nasjeckanoga, pa zgnječenog češnjaka | 
(3-4 režnja) 


Milanski omlet 


PRIPREMITE: tanjur tjestenine (preostale od pro- 
šlog obroka), 6 jaja, 1 odrezak šunke, 3 dag tvrdog 
sira, 3 dag maslaca ili margarina, malo soli i papra. 


Tjesteninu zagrijte u malo vode, dodajte narezanu 
šunku i sir. Poklopite da ostane toplo. U zdjeli raz- 
bijte jaja, istucite ih za omlet, posolite, popaprite i 
-izlijte mješavinu na tavicu u kojoj je zagrijani ma- 
slac. Na ispečeni omlet stavite tjesteninu, preklopite 
ga i odmah poslužite sa salatom. 


Omlet s 
jetrom peradi 


PRIPREMITE: 35 dag jetre od peradi, malo maslaca, 


sol, papar, 8 do 10 jaja, sol, ulje. 


Jetru očistite i narežite na sitne kockice. Zagrijte 
maslac, ali tek toliko da se otopi, dodajte jetru i na 
brzinu ispirjajte. Posolite, popaprite i držite na toplo- 
mu. U zdjelici razbijte jaja, posolite ih, pa dobro pro- 
miješajte vilicom. U dvije tavice ispecite istodobno 
dva omleta. Premažite ih jetrom, savijte napola i 
smjesta poslužite. S tim možete poslužiti kečep od 
rajčica ili zelenu salatu. 


Omlet s paprom. 


PRIPREMITE: 8 jaja, 2 žlice vrhnja, sol, svježe mlje- 
venog papra (pet okreta mlinčićem |, ulje, zeleni per- 
Šun. . «a 


Odvojite žutanjke i bjelanjke. Istucite bjelanjke, 
ali da ne bude previše tvrd snijeg. Žutanjak istucite 
vilicom. Dobro zagrijte ulje (još je bolje s maslacem), 
pa izlijte žutanjke, posolite, popaprite. Čim se počnu 
stvrdnjavati, prelijte ih vrhnjem, gore stavite bjelanj- 
ke. Cijelo vrijeme mičite tavicom da se omlet ne pri- 
mi za dno. Kad se sve stvrdne, skliznite omlet na 
zagrijani pladanj. Ne okrećite ga! Omlet preklopite 
napola i obilato pospite nasjeckanim zelenim peršu- 
nom. : 


Omlet u pecnici 
PRIPREMITE: 2 jaja, 15 dag brašna, mlijeko, sol, pa- 
par, 2 glavice luka, ulje, 10 dag mljevenog doručka 


“ili neke druge kobasice. | 


Uključite pećnicu. Na ulju popržite nasjeckani 
luk i na kockice narezanu kobasicu. Dobro istucite 

jaja, dodajte brašno. Miješajte da dobije posve glatku 
masu. Pomalo uljevajte mlijeko da dobijete željenu 
gustoću. Izlijte u nauljenu posudu i pecite u pećnici 
otprilike četvrt sata. Za to vrijeme pripremite zelenu 
salatu, koju ćete poslužiti uz omlet. 


Zapečeni omlet sa 
Spinatom 


PRIPREMITE: omot dubokosmrznutog špinata, 6 ja- 
ja, 2 dl vrhnja, ulje, maslac, sol, papar. 

Stavite kuhati špinat. Skuhan dobro ocijedite, 
umiješajte mu, malo maslaca, posolite, popaprite i 
dodajte žlicu-dvije vrhnja. Uključite pećnicu. Dobro 
istucite jaja, posolite ih i popaprite, pa ispecite dva 
omleta. Stavite jedan u vatrostalnu posudu, na nj špi- 
nat, pa odozgo drugi omlet. Prelijte ostatkom vrhnja 
i stavite da se zapeče u pećnici (otprilike pet minuta). 
Poslužite odmah. 

"Povrće je neizbježiv dio uravnotežene, zdrave 


prehrane, pa ga valja jesti makar jednom na dan. 
Neke se vrste mogu pripremiti brže, neke polaganije, 
ali zapravo nema te vrste koja se ne bi mogla jesti 
sirova — na salatu. Druge je moguće načiniti u većoj 
količini, pa držati u hladioniku ili dubokom zamrza- 
vanju. Cikla se, na primjer, dugo kuha, ali možete je 
odjednom skuhati mnogo, pa imate zalihu ukusne i 
zdrave salate. 


Najjednostavnije je (a mnogi tvrde i najzdravije) > 


jesti povrće samo kuhano, tj. lešo. Dovoljno je odmah 
pristaviti posoljenu vodu da se grije dok povrće oči- 
stite, pa ga potopite u kipuću vodu i skuhate. U nas 
i previše ljudi povrće kuha dugo, predugo, da se uni- 
šte i vitamini i okus i izgled, a to uopće nije potrebno. 


JELA OD POVRĆA 





Skuhano povrće ocjedite, prelijte maslacem, uljem ili 
prženim čvarcima, pa dodajte druge dodatke po vo- 
lji. | 

Za pirjanje povrća treba nešto dulje vremena, ali 
zato imate ekspres-lonac da vam ubrza taj proces. 
Ne treba posebno isticati koliko vrijedi dubokosmr- 
znuto povrće. do 

S povrćem se susrećete i u drugim poglavljima 
ove knjige, a osobito u »Salatama«. 


j 


Cvjetača na engleski 
nacin 


PRIPREMITE: 1 cvjetaču srednje veličine, sol, 10 dag 
maslaca, dovoljno zelenog peršina, 1 limun. 
Pristavite posoljenu Vodu, pa očistite cvjetaču. 
Spustite je u kipuću vodu i nemojte predugo kuhati, 
da se ne raspadne. Mora ostati cijela. U međuvreme- 


nu sitno nasjeckajte zeleni peršun i iscjedite sok od 

PRILOG 
U BOJI: 


Slike na prvoj stranici priloga u boji: 

1 — Moka-ekspres i zapečeni grejpovi 

2 — Mahune u umaku od žutanjaka ' 

3 — Džem od višanja kao krema (u stražnjem redu lijevo), 
krema od metvice (u stražnjem redu u sredini), krema od 
malina (ispred njih), engleska krema od maslaca i mlijeka (u 
sredini) i pjena od naranča (sasvim desno). 

4 — Moka-sendviči | 

5 — Vijenac od hrenovki i zapečena ruska šarlota 











Slike na drugoj stranici priloga u boji: 
1 — Rezanci s graškom i šunkom 

2 — Mozak s tartar umakom 

5 — Piletina s paprikama i gljivama 

4 — Salata s tunjevinom 

Slike na trećoj stranici priloga u boji: 
1 — Zapečena limunova torta 
2 — Delikatesne palačinke 


3 — Pileći preljev za tjesteninu 
4 — »Torta« od cornflaksa 





Slike na četvrtoj stranici priloga u boji: 

1 — Topli sendviči s hrenovkama | 

2 — Lisnati kvadrat 

5 — Ekspres-musaka od krumpira 

4 — Švedske mahune s koprom, danska cvjetača s prelje- 
Vom od račića i finske rajčice sa špinatom i jajima. 

limuna. Zagrijte pladanj, pa na nj izvadite cvjetaču 


— pazite da ostane čitava. Zagrijte maslac i njime 
prelijte cvjetaču. Pospite sitno nasjeckanim zelenim | 


peršinom te zakiselite limunovim sokom. Odmah po- 
služite uz kuhano ili pečeno meso. 


Danska cvjetača 

s preljevom 

od račica 

PRIPREMITE: 1 cvjetaču, sol: za preljev — 10 dag 
_račića (smrznutih ili iz konzerve), 3 žlice maslaca ili 
margarina, 3 žlice brašna, šalicu mlijeka, sol, pa- 
par, malo kima, žlicu limunova soka, 2 žutanjka, 1 
žlicu vermuta. | 


U kipuću posoljenu vodu stavite kuhati cvjetaču. 


Dok se kuha, otopite margarin, umiješajte brašno i , 


načinite svijetli zapržak. Zalijte ga mlijekom i mije- 
šajte na vatri da se zgusne. Posebno izmiješajte žu- 
tanjke s vermutom, pa dodajte umaku. Ako je pre- 


gust, dodajte još mlijeka. Stalno miješajte. Umiješajte 


račiće, maknite s vatre, posolite, popaprite, dodajte 
kim i limunov sok. Time prelijte skuhanu cvjetaču. 


Finske rajčice sa 
Spinatom 


X PRIPREMITE: 40 dag špinata, 3 žlice maslaca ili 


margarina, malo naribanoga muškatnog oraščića, 
sol, papar, 3 žlice majoneze, 2 žlice naribanog par- 
mezana, 3 zrele rajčice, 2 jaja. >| (od 
Oprani špinat pofurite kipućom vodom, pa dobro 
ocijedite (pritisnite ga rukom u cjediljki da iziđe sva 
suvišna tekućina). Preselite ga u posudu s otopljenim 
maslacem i pirjajte da omekša. Uključite pećnicu. 


Posolite i popaprite špinat, dodajte muškatni: oraš- 


čić. U međuvremenu narežite rajčice na deblje odre- 
ske, poslažite ih u zamaštenu vatrostalnu posudu, 
posolite, popaprite, pospite žlicom parmezana i listi- 


ćima maslaca. Stavite u pećnicu. Skuhajte jaja da 


budu tvrda. U omekšani špinat umiješajte majonezu 
i sir, pa stavite preko rajčice i metnite opet u peć- 
nicu na 2-3 min. U međuvremenu ogulite jaja, jedno 
narežite, drugo zdrobite vilicom, pa time ukrasite je- 
lo. od 


Frittata 


PRIPREMITE: 1 žlicu ulja, 1 žlicu maslaca ili marga- 
rina, 4 manje glavice luka, 4 skuhana krumpira (su- 
višak od prijašnjeg obroka), 1 šalicu skuhanog gra- 
ška (iz konzerve ili ostatak od prošlog obroka), 1 
svježu crvenu papriku, 4 jaja, pola žličice soli, malo 
papra, začinske biljke po ukusu, 1 žlicu naribanog 
“parmezana. 
Stavite grijati ulje i maslac. Upalite pećnicu. Oči- 
stite i nasjeckajte luk, stavite ga da se prži na ma- 
snoći. Očistite papriku, narežite je na kockice, dodaj- 
te luka Skuhani krumpir ogulite i zgnječite vilicom 
na veće komadiće, dodajte porumenjelom luku i ma- 
lo propržite. Dodajte grašak, posolite, popaprite, do- 
dajte začinske biljke. U zdjelici pomiješajte razbijena 
Jaja, pa ih prelijte preko povrća. Raspodijelite po- 
djednako na tavici, neka se sasvim malo prime odoz- 
do, pospite sirom i preselite u pećnicu da se zapeku. 
U međuvremenu načinite salatu. Tavicu iznesite na 
stol i frittatu režite na kriške kao tortu, pa poslužite. 


Grašak s vrhnjem 


PRIPREMITE: 1 konzervu graška, 1 dl kiselog 


vrhnja, 1 žlicu škrobnoga ili glatkog brašna, sol, 


peršinovo lišće, malo maslaca ili margarina. 

Otvorite konzervu, stavite grašak da se ocijedi. U 
zdjelici pomiješajte vrhnje s brašnom pazeći da se 
ne naprave grudice. U loncu otopite maslac (nipošto 
ne smije dobiti boju!), dodajte grašak i vrhnje. Dobro 
miješajte da zavrije. Posolite, dodajte nasjeckani per- 
šun i poslužite. | 


Jelo od 
krumpira > 


PRIPREMITE: 1 kg krumpira, 1/4 kg luka, 1/4 kg 
suhe slanine, 1 dl juhe, sol, papar, ulje, peršunovo 
lišće, 


Ogulite krumpire, operite ih i narežite na kocki-' 
ce. U ekspres-loncu na ulju ispržite nasjeckani luk, 
a u polovici prženja dodajte suhu slaninu nasjecka- 
nu na kockice. Kad sve požuti, metnite i krumpir, 
posolite, popaprite i zalijte juhom. Zatvorite ekspres- . 
lonac i pojačajte vatru. Kad se javi najjači mlaz pare, 
smanjite vatru i pirjajte 10 minuta. Ohladite poklo- 
pac lonca mlazom vode, izvadite krumpir, pospite ga 
nasjeckanim peršunom i poslužite odmah. | 


Lepinja od krumpira 


PRIPREMITE: 4 velika bijela krumpira, 4 jaja, 4 žlice 
mlijeka, sol, papar, 6 dag maslaca. i 

Krumpire ogulite, pa naribajte na sitni ribež (za 
mrkvu) U zdjelici razbijte jaja, dodajte mlijeko, dobro 
posolite i popaprite. Promiješajte vilicom. Umiješajte 
naribane krumpire. U velikoj tavici otopite maslac. 
Kad se dobro zagrije, ulijte smjesu. Smanjite vatru 
i pržite nepokriveno oko deset minuta. Povremeno 
protresite, da se ne prilijepi. Onda »lepinju« skliznite 
na tanjur, okrenite, pa pržite s druge strane još pet 
minuta. Poslužite sa salatom. To je porcija za 3-4 oso- 
be, a možete pržiti i male popečke. 


Lonac s graškom 


PRIPREMITE: 2 glavice luka, 3/4 kg krumpira, 2 žli- 
ce ulja, režanj češnjaka, kocku kokošje juhe, paket 
duboko smrznutog graška ili konzervu, 4 jaja, crve- 
nu papriku. - | 
Na ulju popržite nasjeckani luk, dodajte oguljene 


i na kockice narezne krumpire, pa propržite malo 
i njih. Poprašite mljevenom crvenom paprikom, do- 


dajte juhu (rastopite kocku u malo mlake vode) i na- 
sjeckani češnjak. Pustite da kuha dok otvorite kon- 
zervu ili izvadite dubokosmrznuti grašak. Grašak iz 
konzerve kuhat ćete kraće, jer je već skuhan. Kuhaj- 
te dvadesetak minuta, posolite, provjerite je li sve 
mekano, oprezno u lonac razbijte jaja da ostanu ci- 
jela i da se skuhaju (»poširaju«). Poslužite odmah. 
Umjesto nasjeckanog češnjaka možete staviti če- 


šnjak u prahu. Po želji dodajte poprilično nasjecka- 


noga peršinovog lišća. 


Madžarske paprike sa 
sirom 


PRIPREMITE: 3 lijepe, zelene, svježe, mesnate papri- 
ke, 1 veliki svježi kravlji sir, 41,5 dl svježega kiselog 
vrhnja, 2 glavice luka, 2 žlice crvene paprike, žlicu 


“X kumina, sol. 


Luk očistite i dobro sitno nasjeckajte (još je bolje 
da ga sameljete, kako se komadići ne bi osjetili na 


jeziku, nego se stopili sa sirpm) Dodajte luk siru, 


umiješajte mljevenu crvenu papriku, posolite, pa do- 
dajte toliko vrhnja da dobijete gust nadjev. Umiješa)- 
te još kumin, te stavite u hladionik da se malo stvrne. 

Dobro je nadjev pripremiti prije. Paprike operite, 
odrežite im gornji dio da načinite otvor. Iznutra pa- 


prike očistite od koštica .i končića. Svaku papriku | 


napunite sirom i poslužite hladne. 


Mahune u umaku od 
zutanjaka “X 


PRIPREMITE: 1 konzervu mahuna ili omot dubo- 
kosmrznutih (koje ćete najprije skuhati u slanoj vo- 
di), 3 žutanjka, sok od pola limuna, 4 dag maslaca 
ili margarina, sol, papar. 


U posudi otopite maslac, na, nj stavite ocijeđene 
mahune i propirjajte ih. Stucite žutanjke s limuno- 
vim sokom, solju i paprom, pa ulijte na mahune. Još 


malo miješajte na vatri da dobijete glatki umak kao: 


preljev preko svih mahuna. Odmah poslužite. 


Mladi grašak sa 
slaninom 


PRIPREMITE: 1,5 kg mladoga graška, 5 dag masla- 
ca, 25 dag suhe slanine (od prsa), 12 malih glavica 

mladog luka, sol, papar, 2 mrkve, sasvim malo še- 
ćera (po ukusu), peršunovo lišće. pe 


Male glavice luka samo ogulite, ostavite ih cijele. 
Suhu slaninu narežite na kockice. Očistite i operite 
grašak. Mrkve očistite i narežite na tanke kolute (po 
mogućnosti uzmite mladu mrkvicu, tad će trebati vi- 
še, ovisno o ukusu). U ekspres-loncu zagrijte maslac, 
dodajte suhu slaninu i luk. Pržite. Kad dobijete zlat- 
nožutu boju, dodajte grašak, mrkvu, sol, papar i (ako 
želite) sasvim malo šećera. Pirjajte nekoliko minuta, 
neprekidno miješajte. Onda zalijte s tri žlice vode ili 
(bolje) juhe. Zatvorite ekspres-lonac i pojačajte vatru 
na najjače. Kad počne izlaziti para, smanjite vatru 
i kuhajte osam minuta. U međuvremenu nasjeckajte 
peršun i umiješajte ga prije posluživanja. 


Mrkvica u ekspres- 
loncu 


PRIPREMITE: 1 kg mlade mrkvice, nekoliko sasvim 
malih glavica luka, sol, papar, 1/2 lovorova lista, 
zeleni peršun, 5 dag maslaca. x 


Mrkvicu očistite pa narežite na tanke kolute (mo- 
žete na ribež). Stavite u ekspres-lonac maslac i na 
njemu propirjajte mrkvicu s očišćenim lukom. Poso- 
lite, popaprite, dodajte pola lovorova lista (ne više, 
jer dao bi previše mirisa u ekspres-loncu). To sve 
zalijte s decilitrom vode. Lonac poklopite i postavite 
na vatru. Kad zakipi, to jest kad se pojavi jaki mlaz 
pare, pogledajte na sat — mrkvica će biti gotova za 
deset minuta. Prije posluživanja umiješajte mnogo 
nasjeckanog peršuna. oj 


Paprike punjene 
sirom 


PRIPREMITE: 3 lijepe svježe paprike, 4 trokuta top-- 


ljenoga sira, 1— 1,5 dl vrhnja ili jogurta, sol, 2 režnja 
češnjaka, 2 žličice ljute crvene mljevene paprike. 


Očistite paprike. Vilicom zgnječite sir i pomalo 
umiješajte vrhnje ili jogurt, pazeći da mješavina ne 
postane prerijetka. Posolite, umiješajte zgnječeni če- 
šnjak i crvenu papriku. Tom mješavinom napunite 
paprike, pa ih rashladite u hladioniku. 


Pečene punjene 
rajčice 


PRIPREMITE: 4 lijepe rajčice, 4 odreska šunke, 4 ja- 


ja, sol, papar, naribani sir, mrvice, ulje. | 


Zapalite pećnicu da se grije. Nauljite lim. Nasjec- 
kajte šunku. Skinite svakoj rajčici vrh i izdubite je. 
U donji dio stavite nasjeckane šunke te na to razbij- 
te jaje. Pospite sirom i mrvicama, posolite, popaprite. 
Poslažite na nauljeni lim i stavite peći u pećnicu. 
Neka se peče desetak minuta, to jest dok se jaja 
stvrdnu. 


Pečeni vrganji 


— PRIPREMITE: 50 dag velikih vrganja (ili nekih dru- 


gih samoniklih gljiva, a i šampinjona, ako su veći), 
sol, papar, malo ulja, limunov sok. | 

Zapalite pećnicu. Opranim i obrisanim gljivama 
načinite duboke ureze nožem, posolite ih, popaprite 
i nauljite, poslažite na lim i pecite na srednje jakoj 
vatri u pećnici oko 20 min. Prije posluživanja malo 
zakiselite limunovim sokom. 

Pire »Marjeta« 


PRIPREMITE: 1 malu konzervu graška, povrće iz ju- 
he, 4 dag maslaca, 1 dl kiselog vrhnja, sol, papar. 


Od juhe uglavnom ostaje poprilično vrijednog 
povrća koje propada neiskorišteno. Vrlo brzo može- 
te pripremiti izvrstan pire i poslužiti ga kao prilog 
uz meso umjesto krumpira ili tjestenine. Taj je pire 
vrlo prikladan i navečer, kao topli dio večere koja 
se sastoji od ostataka mesa od ručka ili hladnih na- 
rezaka. Najprije otvorite konzervu graška i dobro ga 
ocijedite. Protisnite ju (propirjajte) ili sameljite da 
dobijete pire. Jednako tako postupite s povrćem iz 
juhe. Tad sve pristavite na vatru, dodajte usitnjeni 
maslac i miješajte da se zagrije. Nakon 4—5 minuta 
posolite, dodajte vrhnje i papar, pa grijte još tri mi- 
nute. 


Pire za dva dana 
PRIPREMITE: 1/2 kg krumpira, 1/4 | mlijeka, sol, 
malo maslaca. | 
Skuhajte krumpir, protisnite ga, pa s maslacem 
i mlijekom načinite pire. Količinu pripremite dvo- 

struko veću nego što je potrebno za potrošnju uku- 
ćana. Polovicu koja je preostala — čim se ohladi — 
oblikujte u male popečke i zamotajte u aluminijsku 
foliju. Ostavite ih u hladioniku. Sutradan popečke 


uvaljajte u brašno ili mrvice i ispržite na većoj ko- 
ličini ulja. | 


»Pogača« 


PRIPREMITE: 6 krumpira srednje veličine, 1 odre- 
zak šunke debeo 1/2 centimetra, krišku starog kru- 
ha, 4 jaja, 2 žlice ulja, žlicu bijeloga vina (kiselkasto- 
ga), 1 žlicu nasjeckanoga peršunovog lišća, sol, pa- 
par. 


Krumpir skuhajte unaprijed, kad pripremite ra- 
niji obrok, Sad ga samo ogulite i nasjeckajte na koc- 
kice stranica dugačkih 1/2 cm. Na isto takve kockice 


narežite i stari kruh i šunku. U tavici (dovoljno ve- 


likoj!) zagrijte ulje, pa na nj metnite kockice krum- 


Pira i kruha. Ispržite ih. Kad dobiju zlatastu boju, 


dodajte šunku. Posebno u zdjelu razbijte jaja, istucite 
ih vilicom, dodajte im najprije vino, a zatim i nasjec- 
kani paršun. Posolite ih, popaprite. Time prelijte | 


ispržene kockice u tavici. Više nemojte miješati, ne- 
go pustite da se stvrdne, a zatim »pogaču« okrenite 
na drugu stranu da se ispeče i ona. 


Prelivena cvjetača 


PRIPREMITE: 1 cvjetaču srednje veličine (bez zele- 
nih listova), 1 dl vrhnja, sok 1/2 limuna, sol, mijeve- 
nu crvenu papriku. 


Stavite cvjetaču u ekspres-lonac s malo osoljene 
vode (u mrežicu, da se kuha u pari). Zatvorite lonac, 
stavite na vatru i, kad se pojavi para, kuhajte 5 min. 
U međuvremenu u lončiću prokuhajte vrhnje s limu- 
novim sokom, dodajte sol i crvenu papriku da dobije 
lijepu boju. Ocijeđenu cvjetaču (vruću) prelijte tim 
kipućim umakom i poslužite odmah. 


Pržene gljive 


PRIPREMITE: 50 dag gljiva; za tijesto — 1 jaje, 3 žlice 
brašna, malo piva, mlijeka ili vode, sol, malo mažu- 
rana; ulje za prženje. 


Od jaja, soli, brašna i pive ili mlijeka ili vode na- 
činite dovoljno gusto tekuće tijesto. Umiješajte malo 
mažurana. Stavite ulje da se zagrijava. Pažljivo oči- 
stite gljive, pa ih prepolovite ili narežite na veće ko- 
made. Umačite ih u tijesto i pržite na ulju. 


Pržene paprike 
PRIPREMITE: 8 mesnatih paprika, 4 žlice ulja, 2 rež- | 
nja češnjaka, vezicu peršunova lišća. 

Stavite grijati ulje u tavicu. Paprike operite, pro- 
režite napola, očistite od peteljki i sjemenki, pa na- 
režite na široke rezance. Pržite ih da budu posvuda 
pržene. Dok se prže, očistite češnjak, te ga nasjeckaj- 
te s peršunom. Ispržene paprike stavite na pladanj 
i pospite češnjakom i peršunom. Okus će im biti kao 
da ste ih pekli, a mnogo su brže gotove. 


Pržene ra Cice 


PRIPREMITE: 1/2 kg manjih rajčica, ulje, 1 glavicu 
luka, češnjak u prahu, malo ružmarina, peršunovo 
lišće, sol, papar. 

Oprane rajčice prerežite vodoravno. Na tavici za. 
grijte ulje, pa na nj stavite rajčice s prerezanom 
stranom dolje. Dodajte im nasjeckani (sitno!) luk. Pr- 
žite ih pet minuta. Okrenite, pa pržite i drugu stranu. 
Nabodite kožicu vilicom na više mjesta. Još pet mi- 
nuta pržite na jakoj vatri, onda posolite, popaprite; 
dodajte češnjak u prahu i ružmarin. Maknite s vatre 
i pospite nasjeckanim peršunom. ze 


Punjene 

rajcice 

PRIPREMITE: 6 većih, tvrdih rajčica, 4 žlice skuhane 
riže, 1 žličicu kapara, 1 konzervu tunjevine, 1 žlicu 


ulja (po mogućnosti maslinova), malo vinskog octa, 
501, papar, nekoliko listova zelene salate. 


Odrežite rajčicama vrh, izdubite ih i stavite na 
cjedilo naopačke da se iscijede. Otvorite konzervu, 
“tunjevinu zgnječite vilicom, dodajte rižu, nasjeckane 
kapare i ulje. Posolite, popaprite, pa time napunite 
rajčice. Poslažite ih na listove zelene salate i poslu- 
žite odmah. . | : 

Rezanci s graškom i 
sunkom 


. PRIPREMITE: 30 dag širokih rezanaca, | malu kon- 


zervu graška, 10 dag sirove šunke, 5 dag maslaca 
ili margarina, sol. | 


U kipuću posoljenu vodu stavite kuhati rezance. 
Na maslacu popržite šunku narezanu na rezance, 
dodajte ocijeđeni grašak iz konzerve te sve malo 
propirjajte. Dodajte skuhane i ocijeđene rezance i 
poslužite odmah. 


Rizi-bizi sa 
slaninom 


PRIPREMITE: 15 dag riže, 1/2 kg graška (iz konzer- 
ve), 1 glavicu luka, 1 žlicu ulja, 20 dag suhe slanine, 
vezicu peršunovog lišća, sol, papar. 


Pristavite vodu. Očistite rižu i spustite je u poso- 
ljenu kipuću vodu. Dok se riža kuha, nasjeckajte luk 


i suhu slaninu narežite na sitne kocke. Ispirjajte luk | 


na ulju, dodajte suhu slaninu. Dok se slanina otapa, 
otvorite konzervu graška te ga propirjajte sa slani- 
nom. Nasjeckajte. peršun. U međuvremenu se riža 
skuhala, pa je dodajte grašku. Provjerite treba li još 


soli (jer slani su i grašak i slanina). Popaprite i do- - 


dajte nasjeckani peršun. Propirjajte još čas na vatri 
i odmah poslužite sa zelenom salatom. 


Slozenac od jaja i 
rajčica 


PRIPREMITE: 4 jaja, 4 lijepe zrele rajčice, 10 dag 


naribanog sira, ulje, peršunovo lišće i sasvim malo 
celera, sol, papar. 


Kuhajte jaja 10 minuta u kipućoj, malo posoljenoj 


vodi. Rajčice spustite na minutu u kipuću vodu (ali | 


maknite je s vatre) da biste ih lakše ogulili. Oguljene 
narežite na odreske. Posolite i ostavite da.stoje. Sku- 
hana jaja metnite pod mlaz hladne vode, zatim ih 


ogulite i narežite na ploške. Vatrostalnu posudu 
nauljite. Nasjeckajte peršun i celer. U dno vatrostal- 


kw 


ne zdjele stavite.red rajčica, pospite nasjeckanim 
peršunom i celerom. Stavite sloj jaja, pospite nasjec- 
kanim peršunom i celerom. Stavite sloj jaja, pospite 
naribanim Sirom, pa opet rajčice i tako redom. 
Odozgo zalijte uljem i zapecite u pećnici (otprilike 
20 minuta). Odmah poslužite u zdjeli u kojoj ste pekli 
u pećnici. | 


Šparoge s 


jajima 
PRIPREMITE: veću konzervu šparoga, 3 jaja, ma- 


slac, mrvice, svežnjić peršunovog lišća. 


Otvorite konzervu šparoga i stavite grijati na va- 
tru. Skuhajte jaja (neka kuhaju deset minuta), zatim 


ih metnite pod mlaz hladne vode i očistite. Na ma- 


slacu ispržite mrvice, ali ih pržite oprezno jer naglo 
potamne. Nasjeckajte peršun. Na pladanj stavite 
šparoge, svaki red obilato pospite peršunom i mrvi- 
cama. S time poslužite jaja narezana na polovice. 

Špinat s jajima: 


PRIPREMITE: 3 dag maslaca, omot dubokosmrznu- | 


. špinata, sol, papar, malo češnjaka, vrhnje, 4 ja- 
a | 


Na maslac stavite špinat da se Pirja. Ne treba mu 
dodavati vode, nego radije pomalo dodavajte vrhnje, 
da biste dobili guštu kremu. Dok se kuha, očistite i 
nasjeckajte češnjak, pa dodajte Špinat. Posolite, po- 
paprite, uključite pećnicu. Maslacem namažite lim, 
u nj uspite špinat, žlicom načinite udubine, u svaku 
razbijte jaje, posolite, pa stavite u veoma zagrijanu 
pećnicu da se zapeče. Poslužite odmah. 


Švedske mahune s 
koprom 


PRIPREMITE: 1 omot dubokosmrznutih mahuna, ' 


sol, malo ulja, bočicu majoneze, vezicu koprova li- 
šća (može i dubokosmrznutoga), 1 žutanjak, žličicu 
vinskog octa, papar. 

lo zauljili. 


U kipuću posoljenu vodu stavite neodmrznute 
mahune. Istucite žutanjak s vinskim octom, dodajte 
kupovnu majonezu i nasjeckani kopar. Dosolite i po- 
paprite. Time prelijte skuhane mahune, koje ste ma- 


I 


Tikvice na francuski 
nacin m 


PRIPREMITE: 1,5 kg tikvica, 15 dag maslaca, sol, pa- 
par, 2 vrhom pune žlice nasjeckanoga lišća. 


U 10 dag maslaca dodajte sol, papar i peršun, pa 
stavite u hladionik da se stegne. Pristavite slanu vo. 
du. Očistite tikvice, ogulite ih samo djelomično, tj. 
ostavite »pruge« kore da se meso ne bi raspalo. Na- > 
režite tikvice na kolute debele 3 cm te ih spustite u 
kipuću vodu. Kuhajte 3 min, pa preselite s preostalim 
maslacem u lonac i malo propirjajte da postanu sta- 
klaste. Ne smiju se raspadati! S time poslužite ma- 
slac S peršunom. 


Torta od sira | spinata: 
PRIPREMITE: 2 jaja, 2,5 dl mlijeka, malo soli, brašno 
i ulje za palačinke; 50 dag špinata, 8 odrezaka suhe 
slanine, 2 dl kiselog vrhnja, 10 dag naribanog sira, 
peršunovo lišće za ukras. 

Pristavite posoljenu vodu za špinat, očistite ga. 
Načinite tijesto za palačinke. U kipuću vodu stavite 
kuhati špinat. Ispecite palačinke. Dobro ocijedite 
špinat, posebno popržite slaninu. Upalite pećnicu. 
Na svaku palačinku stavite malo špinata, slaninu, 
malo vrhnja i sira. Poslažite jednu palačinku -na dru- 
gu, odozgo prelijte preostalim vrhnjem i pospite pre- 
ostali sir. Stavite zapeći u pećnicu. Dok se peče, pri- 
premite neko drugo jelo ili samo salatu. Prije poslu- 
živanja ukrasite peršunom. 

Kao da su stvorene za ljude kojima se žuri, a do- 
jadio'im je donekle ograničen izbor jela što se mogu 
načiniti brzo. Nema tako dosadnih sastojaka koji — 
pomiješaju li se u salatu — ne bi dali neobičnu i 
osvježavajuću kombinaciju. Ovdje, naime, govorimo 
najviše o miješanim salatama, jer one uobičajene 
već: znate. 


Salata u kojoj ste pomiješali povrće s ostacima 
mesa ili riba, kobasicama, skuhanom rižom ili tjeste- 
ninom, postaje cjelokupan obrok, bez posebnog ku- 
hanja. Možda će vam se u prvi tren činiti složeno 
čistiti. i rezati povrće, ali s malo upornosti i taj ćete 

SALATE 


posao naučiti brzo raditi. Osim toga niste valjda sa. 
svim sami na svijetu — a kad se više ljudi složi, i 
salata je gotova za tren oka! | 


Pariška salata od 
kobasica 


PRIPREMITE: 2 safalade, 3 dag trapista, 1 zelenu 


ukiseljenu papriku, 1/2 glavice luka, nekoliko listo- 
va zelene salate, 2 žlice ulja, žlicu senfa, 1 žlicu ka- 
para, malo vinskog octa. 


Očistite zelenu salatu, dobro operite i posložite 
listove po dnu i stranicama zdjele. Ogulite safalade 
i narežite ih na tanke kolutiće, sir na male kockice, 
a kiselu papriku na rezance. Luk sitno nasjeckajte, 
sve te sastojke pomiješajte i uspite u zdjelu na listove 
zelene salate. Posebno u zdjelici pomiješajte ulje, 
senf, dodajte kapare i malo octa, pa time zalijte sa- 
latu. | 


Povrtna salata s rižom. 


PRIPREMITE: povrće iz juhe, 2 kisela krastavca, 2. 


ukiseljene paprike, 1 žličicu kapara, sol, papar, 
ostatke kuhanog mesa iz juhe, 1,5 šalicu skuhane 
riže, ulje, limunov sok ili vinski ocat. 


Povrće iz juhe narežite na veće komade, a tako- 
đer kiseli krastavac i papriku. Povrću dodajte kapa- 
reinarezane ostatke mesa, zauljite i zakiselite limu- 
novim sokom ili octom. Na pladanj stavite uokrug 
rižu, pa je začinite sokom koji ćete ocijediti iz salate, 
a povrće s mesom stavite u sredinu. 


Radic sa suhom 
slaninom 


PRIPREMITE: 1/2 kg krumpira, 15 dag suhe slanine, 


25 dag radiča, 1 režanj češnjaka, sol, papar, malo 


ulja, 2 žlice vinskog octa. 
Pristavite kuhati krumpir. U međuvremenu paž- 


ljivo očistite radič i dobro ga operite. Češnjak očisti- 


te, vrlo sitno nasjeckajte i dodajte radiču. Suhu sla- 
ninu narežite na sitne kockice. Na tavici pripremite 


sasvim malo ulja. Ogulite krumpire, vrući odmah re- 
žite i pomiješajte s radičem. Posolite, popaprite. 
Popržite kockice suhe slanine na malo ulja, zalijte 


injih i dobivenu mast na salatu, pa u tavici zagrijte 


i ocat. I njime prelijte salatu, sve dobro promiješajte 


i poslužite odmah. | 


Salata — 
vecera 


PRIPREMITE: 20 dag svijetle kobasice (pariške ili 
posebna), 10 dag sira, 1 kiselu jabuku, peršunovo 
lišće, žlicu senfa, 4 žlice ulja, 2 jaja, 2 žlice limunova 
soka, sol, papar. | 


Pristavite jaja da se skuhaju utvrdo. U međuvre- 
menu narežite kobasice, sir u jabuku na kockice. Do- 
dajte nasjeckani peršun. Očistite tvrdokuhana jaja, 
bjelanjak zgnječite vilicom i dodajte u salatu. Žuta- 
njak posebno zgnječite vilicom sa senfom, da dobi- 
jete glatku masu. Miješajući, ulijevajte pomalo ulje 
(kao da radite majonezu, samo što je ovo začas go- 
tovo) Posolite, popaprite, dodajte limunov sok, pa 
prelijte preko salate. Poslužite odmah. 

Salata od kobasica 


PRIPREMITE: 60 dag svijetlih kobasica (safalada, 
pariške ili posebne), 5 žlicu ulja, 2 žlice senfa, vezicu 
peršunova lišća, vezicu vlasca, sol. 


Narežite kobasice. Posebno pomiješajte senf, ulje, 
ocat, malo soli, te nasjeckani peršun i vlasac. Zači- 
nite time salatu i poslužite. Možete dodati tvrdoku- 
hanih jaja. | mj 


Salata od krastavaca S 
jogurtom 


PRIPREMITE: 1 dugački ili 2 srednje velika krastav- 
ca, 1-2 dl joguruta, sol, papar, 2 režnja češnjaka, 
peršunovo lišće. >| 


Oguljene krastavce naribajte ili sasvim tanko na- 
režite pa posolite. Stavite u veću zdjelu, a na njih 
manju, koju ćete opteretiti (npr. bocom ulja) Tako će 
izaći sok, a nećete gubiti vrijeme na istiskivanje kra- 
stavaca. Neka tako stoji dotle dok pripremite glavno 

jelo. Prije posluživanja ocijedite sok i krastavcima 
dodajte jogurt, nasjeckani češnjak i peršun. Dobro 
promiješajte. | 


dalata od piletine 


PRIPREMITE: 1/2 hladnoga pečenog pileta, 1 jogurt, 
3—4 žlice naribanog hrena (iz konzerve ili tube), 
malo skuhanoga graha ili kukuruznog zrnja (iz 
konzerve), po želji nekoga punomasnog sira, sol, pa- 
par, malo curryja. | 

Piletinu oslobodite od kostiju i narežite na veće 


X komade. U jogurt umiješajte sol, sasvim malo papra 


i hren, te curry. U piletinu dodajte grah, začinite jo- 
gurtom i dobro promiješajte. Po želji dodajte kockice 
sira, a i octa, volite li kiselije jelo. 


Salata od piletine s 


celerom 


PRIPREMITE: ostatke pečenog pileta, 1 veći celerov 
korijen, omot majoneze, 1 kiselu jabuku, limunov 
sok, sol, papar. 


\ 


Celer očistite, operite ga i naribajte, pa pomije- 
šajte s majonezom. Tako postupite i s jabukom. Do- 
dajte limunov sok. Ostatke pečene ili skuhane pile- 
tine (a možete koristiti i ostatke drugog mesa od 
pečenke ili iz juhe), oslobodite od kostiju, narežite na 
kockice, pa pomiješajte s ostalim sastojcima. Po želji 
možete dodati malo vrhnja. Želite li to jelo poslužiti 
kao iznenađenje gostima, umiješajte i nekoliko ora- 
ha. Ukrasite tvrdokuhanim jajima! 


Salata od piletine s 
majonezom 

PRIPREMITE: 30-35 dag ostataka slani piletine, 
2 kisela krastavca, 1 ukiseljenu papriku, sol, papar, 


industrijsku majonezu, rajčice ili neko drugo sirovo 
povrće za ukras. 


Narežite piletinu (oslobođenu kostiju) na veće ko- 
made, dodajte narezane krastavce i papriku, začini- 


te majonezom, pa dodajte po ukusu soli i papra. Sta- 
vite na pladanj i ukrasite sirovim povrćem. 
Salata može poslužiti kao nadjev za sendviče! 


Salata od riže 


PRIPREMITE: 2 šalice kuhane riže, 3 velike mrkve, 
1/2 šalice kiselog vrhnja, limun, hren, sol, papar, 2 
tvrdo kuhana jaja, 10 dag šunke. 

Dok se kuhaju riža i jaja, operite i očistite mrkve 
pa ih naribajte na najsitniji ribež. Očistite skuhana 
jaja pa ih narežite na četvtine. Nasjeckajte šunku i 
naribajte hren. Dobro operite rižu hladnom vodom, 
dodajte joj šunku, mrkvu, vrhnje, hren (po ukusu), 
posolite, popaprite i zakiselite po ukusu li unovim 
sokom. Po želji zamastite malo uljem. Ukrasite tvr- 
dokuhanim jajima. 


Salata s kobasicom 
PRIPREMITE: glavicu zelene salate, 1 do 2 paprike, 
malo celerova korijena, 20 dag mesne kobasice, 20 
dag ementalera, 1 kiselkastu jabuku, ulje, mirisni 
ocat, sol, papar. 

Operite očišćenu salatu i ostavite da se ocijedi. 
Opranu papriku narežite na rezance, kobasicu i sir 
na kockice. Pomiješajte te sastojke, dodajte oguljenu 
jabuku naribanu na najsitniji ribež Posolite, popa- 
prite, zakiselite, zauljite i poslužite odmah. 

Salata sa slaninom 


PRIPREMITE: 30 dag zimske salate, 30 dag tunjevine 
s konzerve), 15 dag suhe slanine, 4-5 kuhanih 

rumpira, 1 žličicu senfa, 2 žlice vinskog octa, 2—3 
režnja češnjaka. 


Krumpir skuhajte, ogulite i narežite. Dodajte mu 
pažljivo opranu i narezanu zimsku salatu, nasjecka- 
ni češnjak, te usitnjenu tunjevinu ocijeđenu od ulja. 
U šalici dobro izmiješajte senf s octom, po potrebi 
dodajte soli. Suhu slaninu nasjeckajte na sitne koc- 


kice i ispržite. Skupa s masnoćom što ju je pustile,. 


i zalijte na salatu, smjesta dodajte ocat, brzo promi- 
ješajte i poslužite: odmah. 


Salata s 
tunjevinom 


PRIPREMITE: 4—5 krumpira, 3 žlice crnih i 3 zele- — 


nih maslina, 1 veću glavicu luka, 2 zelene paprike, 


20 dag tunjevine (iz konzerve), nekoliko listova zele- | 


ne salate, 2 rajčice, ulje, sol, papar. 
80. 


Otvorite konzervu i stavite da se ocijedi ulje. Sku- 
hajte krumpir. Sve povrće operite, očistite i narežite, 
pa pomiješajte. Umiješajte masline, posolite, popa- 
prite i dodajte još usitnjenu tunjevinu. 

Naziv možda i nije najsretniji, jer pahuljice pod- 

sjećaju na snijeg, a riječ je o dopola skuhanoj ili pre- 
rađenoj hrani ili namirnicama koje se mogu dovršiti 
vrlo brzo. U prvom redu to je ekspres-pire što je 
zaista brzo gotov, izvrstan je prilog različitim jelima, 
ali osim toga i temelj za bezbroj kombinacija. Ovdje 
je i ekspres-palenta, za koju vrijedi to isto, ali i zo- 
bene pahuljice, te kukuruzne (cornfleks), vrlo dobro 
jelo za doručak (osobito s dodatkom voća — a tako 


je brzo gotovo!), što se također može upotrijebiti za 


druga jela. Uvjerite se sami! 





PANULJICA 


Ekspres-musaka od 
krumpira | : 


PRIPREMITE: 1 omot ekspres-pirea (krumpira u 
pahuljicama), 1-2 konzerve hašea (ovisi o veličini 
konzerve), 1 glavicu luka, malo masti, sol, papar, 
žlicu-dvije gusto ukuhane rajčice, 3-4 žlice vrhnja, 
2.3 žlice naribanog sira, mlijeka za pire. | 

Načinite pire prema uputama na omotu. Zapalite 
pećnicu, na masti propržite luk, dodajte haše i raj- 
čicu. Dobro promiješajte, popaprite i provjerite tre- 
ba li još soli. U vatrostalnu posudu slažite red mesa, 
red krumpira, a krumpir neka bude na dnu i na 
vrhu. Prelijte vrhnjem, pospite sirom i zapecite u 
pećnici. Poslužite odmah. 


»Kolač« s povrcem 


PRIPREMITE: 1 omot ekspres-pirea (krumpir u pa- 
huljicama), malo maslaca, mlijeko, omot dubo- 

kosmrznutog graška i mrkvice, 2 jaja, ulje, sol, pa- 
par. “ | 


Pristavite vodu za povrće, te vodu i mlijeko za pi- 
re. Sve posolite. Dok se kuha povrće, dovršite pire 


s malo maslaca. Zapalite pećnicu. Okrugli lim ili va- | 
trostalnu posudu namažite uljem. U gotovi pire umi- - 


ješajte skuhano povrće, te dodajte dobro istučena ja- 
ja. Provjerite je li dovoljno slano. Popaprite. Stavite 
u vatrostalnu posudu, pa u dobro zagrijanu pećnicu 
da se zapeče. Poslužite još vruće sa zelenom ili ne- 
kom drugom salatom (koju ćete pripremiti dok se 
jelo peče u pećnici) 


Omlet Permentiere 


PRIPREMITE: 1/2 omota ekspres-pirea (krumpiro- 
vih pahuljica), 2 dl mlijeka, 6 dag maslaca, 5 dag 
naribanog sira, 2 žlice kiselog vrhnja, 6 jaja, peršu- 
novo lišće, sol, papar. 


Pripremite lagani pire: zagrijte 1/4 1 vode, kad 
zakipi, maknite s vatre i dodajte osoljeno mlijeko. 
Pomiješajte, dodajte ekspres-pire i maslac. Kad se 
stvrdne, umiješajte naribani sir. Neka se malo ohla- 

di. U međuvremenu pomiješajte četiri Cijela jaja i 2 


žutanjka. Tucite vilicom. Posolite, popaprite, umije- 


šajte vrhnje. Istucite od bjelanjka snijeg. Pomiješajte 
jaja s pireom pa oprezno umiješajte i snijeg. Masla- 
cem namažite okrugli lim, uspite mješavinu i ispeci- 
te u pećnici (7-8 minuta) na srednje jakoj vatri. Ispe- 
čeni omlet previnite popola i pospite nasjeckanim 
peršunom. 


Palačinke od zobenih 
pahuljica 


PRIPREMITE: 20 dag zobenih pahuljica, odgovara. 
juću količinu mlijeka, 1 jaje, 5 dag brašna, malo soli, 
1 omot praška za pecivo; za nadjev-paštetu (iz kon- 


zerve), peršunovo lišće. 


Skuhajte zobene pahuljice prema uputama na 
omotu, maknite ih s vatre, ulijte još malo mlijeka, 
umiješajte prašak, jaja, malo soli i brašno da dobi- 
jete ne pretjerano tekuće tijesto. Pecite malo deblje 
palačinke; svaku premažite paštetom, pospite peršu- 
nom i preklopite samo jednom. 


Popečci od krumpira s 
lukom 


PRIPREMITE: 1 omot krumpir-pirea u pahuljicama, | 


2 žutanjka, 2 dl mlijeka, 4 glavice luka, 10 dag masti 
ili maslaca, 8 dag brašna, nasjeckano peršunovo li- 
o. sol, papar,po želji malo muškatnog oraščića, 
ulje. | 

Pripremite pire od krumpira prema uputama na 
vrećici. No, stavite samo polovicu naznačene količi- 


ne vode, tako da dobijete vrlo gustu mješavinu. Do-, 
dajte joj žutanjke, brašno, sol, papar i malo muškat- 


“nog oraščića. Luk očistite, vrlo sitno nasjeckajte i 
ispržite na masti ili maslacu. Umiještajte ga u tijesto, 
koje mora biti tvrdo. Oblikujte popečke. Promjer ne- 
ka bude 8 cm. Uvaljajte ih u brašno i ispržite na ulju. 
Pospite nasjeckanim peršunom i poslužite odmah. 


Popržena palenta 


PRIPREMITE: 1/2 omota ekspres-palente, sol, ulje, 1 


jaje, mrvice. 


Skuhajte dvostruko veću količinu —ekspres- 
palente (prema uputama na omotu) nego što vam 
treba, pa polovicu ulijte u lim ili neku drugu posudu 
da dobijete tanak sloj. Drugoga dana narežite palen- 
tu na manje komade, umočite svaki u razmućeno 
jaje, uvaljajte u mrvice i ispržite na ulju. Poslužite sa 
salatom. | 


Složenac s 
ribom 


PRIPREMITE: 1 omot krumpir-pirea s pahuljicama, 
4 dl mlijeka, sol, papar, malo maslaca, 2 konzerve | 
ribica (tunjevine, sardina, ukljeve i sl.), 2 režnja če- 
šnjaka, vezicu peršuna, 2 žlice ulja (po mogućnosti 


maslinova). 


Pripremite pire prema uputama na omotu. Otvo- 
rite konzerve, ocijedite ulje, pa ribice zgnječite vili- 
com. Dodajte im nasjeckani češnjak i peršun. Zapa- 
lite pećnicu. U nauljeni lim ili vatrostalnu posudu 
stavite trećinu pirea, na to polovicu riba, pa opet 
pire, ribe, a na vrhu neka bude pire. Poprskajte 
uljem i zapecite u pećnici. 

Torta od cornflakesa 


PRIPREMITE: 1 kutiju cornflakesa (kukuruznih pa- 


huljica), 35 dag čokolade, 1 žlicu ulja, šećera u pra- 
hu. 
Uključite pećnicu na slabo zagrijavanje (80"C), us- 
pite kukuruzne pahuljice na lim i neka se zagrijava- 
ju. Posebno otopite čokoladu s 2 žlice vode u pećnici. 
im se čokolada otopi, pomiješajte je s pahuljicama 
i dobro pazite da sve budu oblivene čokoladom 
Smjesu ugurajte u nauljeni kalup za tortu, dobro na- 
bijte pa izravnajte površinu. Stavite u hladionik na 
najmanje jedan sat, a zatim pospite šećerom u pra- 
hu. Taj se kolač izvrsno drži i do tjedan dana na 
hladnome. | : | 


Večera od palente 


PRIPREMITE: 1 šalicu ekspres-palente, 2 para hre- 


novki, 4 jaja, ulje, malo maslaca (žličicu), sol. 
Prema uputama na omoru paketa ekspres- 
palente, skuhajte palentu (žgance) i pokrijte njome 
dno i stranice zauljene vatrostalne posude ili veće 
tavice. Uključite pećnicu. U nastalu udubinu stavite 
narezane hrenovke i razbijte jaja pazeći da žutanjci 


ostanu čitavi kao kad pečete jaje na oko. Odozgo 

posolite, po želji i popaprite ili pospite naribanim 
parmezanom. Dodajte listiće maslaca, stavite u do- 
bro zagrijanu pećnicu da se jaja zapeku i poslužite 
odmah. 


Vijenac od hrenovki 
PRIPREMITE: 2 paketa hrenovki, 1 omot ekspres- 


pirea, 1/2 konzerve kukuruza, 1 manju glavicu luka, 
komadić šunke, sol, papar, ulje, mlijeko i maslac za 


. pire. 


Zapalite pećnicu. Na ulju u tavici popržite hre- 
novke, izvadite ih i stavite pržiti nasjeckani luk. Ne- 
ka se prži na slaboj vatri da ne potamni, a vi u me- 
đuvremenu načinite krumpir-pire. Stavite ga na va- 
trostalni pladanj. Na poprženi luk dodajte narezanu 
šunku i ocijeđeni kukuruz, pa pomiješajte. Popaprite, 
stavite u sredinu pirea, a uokolo poslažite ukrasno 
hrenovke. Malo zapecite u pećnici (dok načinite sa- 
latu) i poslužite. 

Kad se sa žurbom udruži glad pa zaista nema 
vremena za kuhanje, tad se na kruh stavi neki na- 
maz ili odrezak .i evo sendviča. Ujedno i najjedno- 
stavnijeg rješenja formule kruh plus, što pruža i 
mnogo veće mogućnosti. Nisu li Amerikanci zarazili 
cijeli svijet svojim hamburgerima (na zaprepaštenje 
stanovnika Hamburga)? A to nije ništa drugo nego 
opet sendvič: prerezano pecivo u kojemu je odrezak 
od mljevenog“ mesa, preliven kečapom, 


I vi možete načiniti hladne sendviče na koje ćete: 


staviti što vam srce želi (Englezi rade čak sendviče 
punjene skuhanom tjesteninom!), ali takvu građevi- 


nu možete i zapeći u pećnici ili posebnom tosteru, 
pa se hladan obrok pretvara u topli. 

Fvo samo nekoliko ideja da potaknu vašu ma- 
štu! 


Pizza-sendvič 


PRIPREMITE: za okrugli sendvič — 1 okruglo peci- 
vo, 1 rajčicu, sol, papar, origano (divlji mažuran), 4-6 
sardina, 2-3 masline, odrezak sira (mazzarelle ili 
trapista); za dugački sendvič — odrezak uskog kru- 
ha 4-6 odrezaka šunke, 4 odreska rajčice, 5 dag glji- 
va (pirjanih ili skuhanih), 5 dag ribanog sira, mažu- 
ran; za oba sendviča — maslac. 

Uključite pećnicu. Namažite oba sendviča masla- 
cem. Na okrugli poslažite rajčicu, obilato pospite ori- 
ganom, posolite, popaprite, pokrijte komadićima si- 
ra. Na to složite sardine i masline. N# dugački sen- 


. divč poslažite šunku, pa rajčice, na to gljive, posolite, 

pospite mažuranom i obilato sirom. Pecite u pećnici 
da se sir lijepo otopi i dobije boju. Poslužite od- 
mah. | 


Punjeno pecivo 


PRIPREMITE: 2 peciva (po mogućnosti okrugla), 2 


žlice vrhnja, 15 dag naribanog sira, 20 dag šunke, 


sol, papar. 

Uključite pećnicu. Prorežite pecivo, izdubite, pa 
mekani dio gnječite vilicom skupa s vrhnjem. Dodaj- 
te sir (dio odvojite) i šunku narezanu na kockice. 


< Posolite, popaprite i poslažite polovice na lim pokri- 


ven aluminijskom folijom. Pospite ostatkom sira i 
zapecite u pećnici. 


Sendvič-večera 


PRIPREMITE (za četiri osobe): 8 odrezaka kruha (po 
mogućnosti četvrtastog, tosta), 8 odrezaka tvrdog 
sira, 2 žlice kiselog vrhnja, 4 komadića ostatka pe- 
čenja (piletine ili nekoga drugoga), 4 odreska suhe 


slanine, malo maslaca, sol, papar, 4 drvena štapić 
(kao za ražnjiće ili dugačke čačkalice). | 

Svaki komad kruha namažite vrhnjem i popapri- 
te. Popržite ih na maslacu, zatim na kruh stavite sir, 
pa meso i stavite da se još malo prži (sir se mora 
otopiti) U međuvremenu popržite odreske suhe sla- 
nine i drvenim štapićem zabodite u svaki sendvič. 
Poslužite vruće uz neku salatu. 


Topli sendvič s 
hrenovkama 


PRIPREMITE: 3 odreska kruha (može biti i star), 3 
manje hrenovke, 1 rajčicu, 3 odreska tvrdog sira 
(npr. grojera ili trapista), malo maslaca ili marga- 
rina. 


Uključite pećnicu na najjače. Namažite kruh ma- 
slacem s obje strane i poslažite kriške na lim. Na 
svaku stavite u sredinu ploškicu rajčice, sa strane 
po pola hrenovke, i sve pokrijte sirom, Neka se do- 
bro zapeku u pećnici, pa ih ukrasite narezanim 
ostatkom rajčice. S time: možete poslužiti ukiseljene 
krastavce. | 


Topli sendviči sa 
sardinama 


PRIPREMITE: 6 kriški kruha, malo maslaca, 6 sar- 
dina (iz ulja, konzerve), 1 bjelanjak, sol, papar. 
Propržite kruh. Uključite pećnicu. U međuvreme- 
nu izvadite sardine iz ulja, izvadite im kost-i zgnje- 
čite ih vilicom. Istucite čvrst snijeg, dodajte u nj sar- 
dine, posolite, popaprite i time premažite kruh. Za- 
pecite u pećnici i poslužite odmah. | 


Topli sendviči sa sirom 
PRIPREMITE: 12 vrlo tankih odrezaka sira (broj od- 
rezaka ovisi o broju ukućana ili gostiju za koje pri- | 
premate to jelo), isto toliko vrlo tankih kriški kru- 
ha, malo bijelog vina, malo mljevene crvene papri- 
ke i kumina, malo ulja. 

Odaberite grojer ili neki drugi sir koji se lijepo 
topi na toplini. Svaku krišku kruha odozgo malo na- 
vlažite vinom, pa na nju stavite odrezak sira. Posla- 
žite na malo zauljen lim, a svaki sendvič malo na- 
prašite mljevenom crvenom paprikom i kuminom. 


8/ 


Stavite u prije zagrijanu pećnicu. Pecite na srednje 
jakoj vatri sve dotle dok se sir ne otopi. Poslužite 
odmah. | 


L 


Topli sendviči sa sirom 


1 Sunkom » 


PRIPREMITE: 8 odrezaka kruha, 3 dag maslaca ili 
margarina, 4 odreska punomasnog sira (grojera, 
npr.) 2 odreska kuhane šunke. | 

Uključite pećnicu. Namažite kruh s obje strane 
tanko maslacem, pa slijepite po dva tako da između 
njih bude malo sira i šunke. Zapecite u pećnici ili, 
još bolje, u tosteru koji ima dovoljno široke ulaze za - 
sendviče. Neka se ispeče s obje strane i poslužite 
odmah. Dok se peku, možete pripremiti zelenu sala- 
tu. | Kr 

Lisnato je tijesto — osim industrijskih juha — 
možda najbolji primjer kako se uz pomoć prehram- 
bene industrije mijenjaju prehrambene navike ljudi. 
Naime, jela koja su oduzimala najviše vremena i ra- 
da sada su — najjednostavnija. Što je jednostavnije 
od odmrzavanja lisnatog tijesta? U poglavlju s jeli- 
ma iz limenki, staklenki i dubokog smrzavanja naći 
ćete točne upute kako valja odmrznuti polako ili 
ekspres tu sleđenu ciglu i pretvoriti je u namirnicu 
koju možete upotrijebiti na sto načina da biste dobili 
slano ili slatko jelo. 

Još nešto: jela s lisnatim tijestom naći ćete i u 
drugim poglavljima ove knjige! 


JELA OD LISI 





IATOG TIJESTA 


Kolacici s 
pekmezom 


PRIPREMITE: omot dubokosmrznutog lisnatog tije- 
sta, 25 dag pekmeza od šljiva ili nekoga drugog vo- | 
ća, 1 žutanjak i 1 žlicu mlijeka. 


Odmrznite lisnato tijesto, razvaljajte ga na deblji- 
nu od otprilike 4 mm. Izrezujte prilično velike kru- 
gove — na primjer šalicom. Uključite pećnicu da se 
zagrijava. Na svaki krug stavite 2 žlice pekmeza, pa 
preklopite krug. Krajeve ovlažite i dobro slijepite. 
Navlažite lim za pečenje kolača te poslažite kolačiće. 
Stavite u zagrijanu pećnicu i pecite otprilike 20 mi-. 
nuta. Čim kolačići dobiju lijepu boju, a još nisu posve 
pečeni, izvadite lim iz pećnice, pa svaki kolačić pre- 
mažite žutanjkom s mlijekom, što ste prethodno po- 
miješali vilicom. Pecite još otprilike pet minuta. Po- 
služite mlake. "o | 

Kolačići sa sirom 


PRIPREMITE: pola omota lisnatog tijesta; za nadjev 
— 25 dag svježeg sira, 10 dag grožđica, 10 dag uše- 
čerenih korica od naranče, 1 jaje, 3 žlice šećera i 
malo ruma. 


Groždice namočite u rum. Tijesto otopite, razva- 
ljajte ga da bude oko 2 mm debelo i čašom izrezujte 
krugove. Sir zgnječite vilicom, dodajte vrlo sitno na- 
sjeckane korice naranče, grožđice i čvrst snijeg od 
bjelanjka. Na svaki krug od tijesta stavite žličicu na- 
djeva, preklopite i krajeve slijepite vodom. Namažite 
žutanjkom. Pecite na srednje jakoj vatri oko 25 mi- 
nuta. Oko pet minuta ranije pospite šećerom i ispe- 
cite dokraja. 


Lažna baklava 


PRIPREMITE: 1 omot dubokosmrznutog lisnatog ti- 
jesta, 60 dag oraha, 20 dag grožđica, 50 dag šećera, 
malo maslaca. | | 

*: Što tanje razvaljajte otopljeno tijesto i narežite ga 
na listove velike kao lim. Slažite listove, na svaki sta- 

vite malo samljevenih oraha i grožđica. Na vrhu ne- 


ka bude tijesto, koje ćete malo premazati otopljenim 
maslacem. Uključite pećnicu. Vrlo oštrim nožem od- 
mah, dok je tijesto još sirovo, narežite na male ko- 
made (manje nego obično, da se brže ispeku). Pecite 
25 minuta. U međuvremenu skuhajte šećer sa 7 dl 
vode u gusti sirup. Kipući prelijte preko već ispečene 
baklave, da ga popije. 


Lažne piroške 


PRIPREMITE: 1/2 omota dubokosmrznutoga lisna- 


“tog tijesta, 35 dag mljevenog mesa (iz konzerve), ma- 


lo vrhnja i senfa, 1 jaje, sol, papar. 


Nasjeckajte meso, dodajte malo vrhnja i senfa, 
dosolite koliko je potrebno, popaprite. Povežite žu- 
tanjkom. Tijesto koje se u međuvremenu otopilo ra- 
zvaljajte, po duljem kraju složite nadjev i savijte. 
Uključite pećnicu. Tanjurom tj. njegovim debelim ru- 
bom, režite usku ruladu na male komadiće (ne no- 


 žem, jer onda se krajevi ne bi slijepili), poslažite na 


ovlaženi lim i premažite bjelanjkom. U veoma zagri- 
janoj pećnici to će brzo biti pečeno. 


Lisnata pita 

PRIPREMITE: omot dubokosmrznutoga lisnatog ti- 
| jesta, 20 dag šećera, marmeladu od ribizla ili kajsija 
(ili neku drugu koja ima jaki miris); omot instant- 


pudinga s mirisom vanilije, čašu duboko smrznuto- 
ga tučenoga slatkog vrhnja. 


Razvaljajte tijesto i narežite ga na četiri komada, | 


pa ih ispecite u pećnici. U međuvremenu pripremite 
puding prema uputama na omotu. Svaki list nama- 


žite pekmezom i pudingom, poslažite jedno na drugo > 


i poslužite s tučenim vrhnjem. 


Lisnati kvadrat 


PRIPREMITE: 50 dag smrznutoga lisnatog tijesta, 


pekmez od kajsija (marelica), 1 jaje, šećer. 


Otopljeno tijesto prepolovite.ako (već nije u dva 
dijela), pa svaku polovicu razvaljajte u obliku kva- 
drata. Prvu stavite na ovlaženi lim, nabockajte je vi- 
licom i premažite pekmezom (može biti i od nekoga 
drugog voća). Rubove nemojte premazati, nego ih 
ovlažite vodom. Pokrijte drugim razvaljanim kva- 
dratom, pa rubove rukama čvrsto stisnite da se sli- 


jepe. Uključite pećnicu. Sad vrlo pažljivo nožem za- 
režite gornju polovicu tijesta od sredine prema ku- 
tovima dijagonalno (kao što je na slici) ili nekako 
drugačije, ukrasno. Ili: narežite drugu polovicu tije- 
sta na rezance, pa ih poslažite preko pekmeza. Pre- 
mažite kolač jajem. Pecite pola sata na jakoj vatri. 
Pet minuta prije dovršenja pečenja pošećerite gor- 
nju površinu, pa će dobiti lijepi sjaj. 


Odjeveni popečci 


PRIPREMITE: konzervu tunjevine, nasjeckanoga 
peršinovog lišća, 5 dag mesnog doručka (konzerve), 
pola omota kupovnoga lisnatog tijesta [(dubokosmr- 
znutoga), papar, limun, ulje za prženje. 


Izvadite tijesto da se odmrzne. Otvorite konzervu 
tunjevine, ocijedite ulje i stavite u duboki tanjur. Me- 
sni doručak narežite na manje komade i dodajte tu- 
njevini. Vilicom zgnječite oboje da se pomiješa, pa 
dodajte poprilično sitno nasjeckanog peršuna. Do- 
dajte nekoliko kapi limunova soka i malo papra. 
Provjerite treba li možda i soli, jer tijesto nije slano. | 
Limunov će sok dati malo pikantniji okus. Razvalja)- | 
te tijesto i narežite na kocke promjera otprilike 8 
centimetara. U sredinu svakog kvadrata stavite žlicu 

nadjeva od ribe i doručka, pa previnite tijesto. Pomo- 
ću malo vode dobro slijepite krajeve. U većoj tavici 
dobro zagrijte ulje i ispecite popečke. Stavljajte ih na 
cjedilo ili upijajući papir (bugačicu) da se dobro oci- 
jedi suvišna masnoća. Poslužite s kolutima limuna, 
da svatko doda još limunova soka po ukusu. 


Pita od sardina 


PRIPREMITE: omot lisnatog tijesta, 2 kutije sardina 
u ulju, malo limunova soka, žumanjak za mazanje; 
za umak — 5 dag maslaca, vrhnje, limunov sok, per- 
šunovo lišće. | 


Uključite pećnicu da se grije. Sardinama odstra. 
nite kosti i kožu, zgnječite ih vilicom i dodajte toliko 
ulja iz konzerve da dobijete gustu smjesu. Malo za- 
kiselite limunom. Razvaljajte lisnato tijesto, na jednu 


polovinu rasprostrite nadjev. Sa svih strana ostavite 


slobodan rub širok centimetar, koji ćete sad ovlažiti. 
Poklopite drugom polovicom tijesta pa slijepite kra- 
jeve. Premažite tijesto žutanjkom i stavite u jako za- 
grijanu pećnicu da se peče dvadesetak minuta. U 
međuvremenu dobro izmiješajte maslac, razrijedite 
limunovim sokom i uljem, umiješajte poprilično na- 
sjeckanog peršuna. Umak poslužite uz pitu. 

Pogača od lisnatog 
tijesta sa sirom 


PRIPREMITE: omot dubokosmrznutoga lisnatog ti- 


jesta, 10 dag rokfora ili nekoga drugoga kremozno- 
8a, punomasnog sira, 5 dag maslaca, 1 žutanjak. 


Ostavite maslac unaprijed na mlakomu mjestu 
da bude mekan, ali ne i rastopljen. U duboki tanjur 


stavite taj maslac, a zatim i rokfor, pa sve zgnječite 
. vilicom da dobijete posve glatku smjesu. Razvaljajte 
lisnato tijesto u dvije pačetvorine dužine po 25 i ši- 


rine otprilike 8 cm. Moraju biti jednake veličine. Prvi 
dio tijesta premažite mješavinom maslaca i sira. Pa. 
zite da svi rubovi tijesta ostanu čisti, bez namaza 
sira, koji je inače prilično debeo. Rub bez nadjeva 
sad premažite žutanjkom s pomoću kista, Umjesto 
zutanjka možete taj dio tijesta namazati običnom vo- 
dom. Sad preko toga stavite drugi dio tijesta i dobro 
pritisnite rubove da se slijepe oba dijela. To je oso- 
bito važno; ne slijepe li se donji dio i »poklopac« 
kako treba, kad se zagrije, nadjev može isteći iz pite. 
Gornju površinu premažite ostatkom žutanjka i sta- 
vite u prethodno veoma zagrijanu pećnicu. Smanjite 
vatru na srednju jačinu i pecite otprilike pola sata. 
Poslužite odmah s rotkvicama. 


Slana rulada 


PRIPREMITE: 1/2 paketa dubokosmrznutog lisna- 
tog tijesta, 20 dag mljevenog mesa (ili jednu konzer- 
vu), glavicu luka, malo ulja, zeleni peršun, sol, pa- 
par, za ukus rajčice ili gljive, kao prilog grašak, ma- 
lo maslaca i peršunova lišća. 


Narežite mljeveno meso (mesni doručak) na koc- 
kice, pa ih s očišćenim i nasjeckanim lukom propir- 
jajte na ulju. Dodajte i malo vrhnja i dobili ste na- 
djev. Pobrašnite dasku, pa razvaljajte tijesto. Stavite 
nadjev, uvijte i preselite na lim. U međuvremenu do- 
bro zagrijte pećnicu. Stavite peći ruladu, smanjite 
vatru. Dok se peče, otvorite konzervu graška, pa ga 
propirjajte na malo maslaca. Dodajte poprilično na- 
sjeckanog peršuna. Ispečenu ruladu odozgo ukrasite 
ploščicama rajčice ili gljiva. Poslužite s pripremlje- 
nim graškom. 


Štapići 


PRIPREMITE: omot dubokosmrznutog lisnatog tije- 


sta; za ocaklinu — 2 bjelanca, 20-24 dag šećera u 


prahu, 1 limun. 

Tijesto pustite da se otopi, pa razvaljajte da bude 
debelo kao hrbat noža. Narežite na vrpce široke ot- 
prilike po 10 cm. Tucite bjelanjke s prosijanim šeće- 
rom u prahu i 1—2 žlice limunova soka da dobijete 
gustu i glatku smjesu. Tmo ocaklinom premažite 
vrpce lisnatog tijesta, pa ih zatim režite na štapiće 
široke po jedan centimetar. Poslažite ih na ovlaženi 
lim i stavite da se najprije peku na slaboj, a zatim 
na jačoj vatri. Ocaklina mora biti svijetložuta, a šta- 
pići se lako skidaju s lima kad su pečeni dokraja. 

Slani štapići: postupite jednako, samo premažite 
žutanjcima, pospite grubom solju i kuminom (ki- 
mlom). “a 


Zapečena limunova 


torta 


PRIPREMITE: 34 dag duboko smrznutoga lisnatog 
tijesta, 5 limunova, 20 dag šećera, 4 jaja, sasvim ma- 
lo soli, 0,5 dl mlijeka, još 20 dag šećera za snijeg. 

Unaprijed odmrznite tijesto, razvaljajte ga i sta- 
vite u kalup. Zapalite pećnicu. Tucite žutanjke sa še- 


“ćerom, sokom od jednog:limuna i mlijekom, dodajte 
. preostale limune, kojima ste očistili koru i meso na- 

rezali na tanke odreske. Stavite tu mješavinu na ti- 
jesto, pa pecite na jakoj vatri 20 min. U međuvreme- | 
nu istucite bjelanjke sa sasvim malo soli u čvrsti 
snijeg, oprezno mu umiješajte šećer. Izvadite tortu, 
ostavite pecnicu otvorenu da se malo smanji tempe- 
ratura. Prekrijte tortu mješavinom bjelanjka i šeće- 
ra (ako ste raspoloženi, mješavinu nanesite štrcalj- - 
kom, da bude i ukras). Metnite opet u pećnicu, sma- 
njite vatru i dovršite pečenje. | 

Svježe voće, kompot (iz domaće zimnice ili kupov- 
ni) i golem izbor kupovnih slatkiša (keksa, dubo- 
kosmrznutih ili iz slastičarnice) mogu danima zado- 


voljavati potrebe zaposlene obitelji za slatkim. No, , 


ponekad svatko zaželi pripremiti neki slatkiš. Ovdje 


su tad dvije krajnosti: za tu se priliku odvoji popri- | 


lično vremena da se načini nešto osobito ili se, na- 
protiv, opet mora žuriti. Za ove druge objavljujemo 
nekoliko ideja, jer vjerujemo da se ne morate osobito 
truditi s izborom složenijih kolača. 


Jedan savjet: dajemo vam prilično recepata za 
kreme, a njih ćete brzo i bez teškoća skuhati na pari 
u loncu s dvostrukim stijenkama, namijenjenom ku- 
hanju mlijeka. Izvadite, dakako, pištaljku, inače ćete 

sasvim poludjeti dok skuhate (ionako je čovjek uzru- 
jan kad mu se žuri). Lonac ostavite namočem, pa će 
se lako oprati. : 


Carski drobljenac 


PRIPREMITE: 8 jaja, 1/4 kg brašna, 6 dag šećera, 2 
dl mlijeka, sol, 15 dag maslaca ili margarina za pr- 
zenje, 3 dag šećera u prahu za posipanje. 


Miješajte žutanjke sa šećerom, umiješajte brašno, 
mlijeko i sol, pa na kraju snijeg od bjelanjka. Dobit 
ćete prilično rijetko tijesto. U tavi zagrijte maslac. 
Kad se dobro zagrije, ulijte tijesta toliko da dobijete 
debelu palačinku. Smanjite vatru i pecite da dobije 
smećkastu koricu. Okrenite je, ispržite i s druge 
strane, a zatim razdrobite vilicom i nožem, pa još 
neko vrijeme pržite da se isprže komadići sa svih 
strana. Istresite u zdjelu, pošećerite i odmah poslu-: 
žite s marmeladom ili pekmezom. 

Delikatesne palačinke 


PRIPREMITE: 8 palačinki, 1 čašicu gotove čokolad- 
ne kreme (eurokrem, kinderlada i sl.), sok 1 naran- 
če, žlicu maslaca, malo ruma, 2 žlice samljevenih 
badema. | 


Ispečene palačinke premažite čokoladnom kre- 
mom i previjte načetvero. Poslažite ih na zagrijani 


pladanj. Na maslacu popržite samljevene bademe, . 


prelijte ih rumom i sokom od naranča, pa time pre- 
lijte palačinke. Poslužite odmah. 


Engleska krema od 
maslaca i mlijeka 


PRIPREMITE: 10 dag šećera, 40 dag maslaca, 2 žlice 
škrobnog brašna, 5 dl mlijeka: 1 čašu dubokozamr- 


znutoga slatkog vrhnja, malo čokoladnih mrvica. 


Otopite na vatri čećer s 2 žlice vode. Miješajte da 
postane zlatnožut. Maknite s vatre. Kad prestane 
vreti (kad se više ne javljaju mjehurići), umješajte 

maslac. Miješajte da dobijete glatku smjesu. Od mli- 


jeka odgrabite dvije žlice, ostalo stavite da se grije. 
S te 2 žlice mlijeka otopite škrobno brašno, pa ulijte 
u mlijeko i miješajte da se zgusne na vatri. Umije- 
šajte maslac sa šećerom. Dobro miješajte da dobijete 
glatku kremu, koju ćete rastočiti u čaše ili staviti u 
zdjelu. Neka se dobro ohladi, a u međuvremenu sta. 
vite tučeno vrhnje da se otapa. Prije posluživanja 
metnite ga preko kreme, pospite čokoladnim mrvi- 
cama. | 


Engleski puding od 
kruha 


PRIPREMITE: 7-9 odrezaka bijelog kruha (još je 
bolje ako je mliječni), 10 dag grožđica, 1 dag suhih 
šljiva ili smokava ili datula, 1 jaje, 1—2 žlice šećera, 


5 dl mlijeka, 5-7 dag maslaca. 


Namažite kruh s maslacem. Grožđice i smokve ili 
datulje nasjeckajte. Namažite vatrostalnu plitku po- 
sudu maslacem, poslažite na nju komade kruha da 
budu dopola jedan preko drugoga, pospite po njima 


VOCE. Istucite jaja sa šećerom, umiješajte mlijeko i 
time prelijte kruh. Neka stoji 15-20 min što dulje 
stoji prije pečenja, to bolje — možete ujutro pripre- 
miti za ručak ili navečer za sutrašnji ručak. Ispecite 
u pećnici (oko.pola sata) da dobije lijepu boju. 


Kongoanski kolačici 


PRIPREMITE: 30 dag kokosova brašna, 30 dag šeće- 
ra u prahu, maslaca u veličini oraha, 4 bjelanjka. 

| Uključite pećnicu da se grije. U dublju zdjelu sta- 
vite bjelanjke, dodajte šećer u prahu i kokosovo bra- 
šno. Sve dugo tucite kao da želite dobiti snijeg. Lim 
namažite maslacem, pa na nj stavite hrpice dobive- 
ne smjese. Pecite otprilike četvrt sata. Odvojite kola- 
čiće s lima još dok su prilično vrući, a poslužit ćete 
ih hladne. Taj se kolač vrlo dobro drži i dulje vrijeme. 


Krema s tri mirisa 
PRIPREMITE: 5 dl mlijeka, 4 jaja, 10 dag šećera, 1 


malu šalicu vrlo jake kave, 10 dag čokolade, čašicu 
ruma. | 


Stavite kavu u lončić, dodajte sitno natrganu čo- 
koladu i otopite na vrlo slaboj vatri. Odijelite žutanj- 
ke od bjelanjka, pa tucite žutanjke sa šećerom. U 
posve glatku, pjenušavu smjesu dolijte kavu s otop- 
ljenom čokoladom. Dolijevajte malo-pomalo zagrija- 
no mlijeko. Naposljetku dodajte još i rum, pa kuhajte 
na pari. Kad se zgusne, potopite posudu u jednu veću, 


s hladnom vodom, da se u kremi ne stvore grudice. 


U mlako umiješajte vrlo čvrst snijeg od bjelanjaka. 
Neka se u hladioniku dobro ohladi. Možete poslužiti 
s nekim voćem ili tučenim slatkim vrhnjem. 


Ledena krema | 

od sira 

PRIPREMITE: 1 kravlji sir, malo vrhnja, šećer u 
prahu, cimet, po želji mlijeka. 


Stavite u mikser sir, vrhnje i šećer. Dobit ćete vrlo 
laganu, glatku kremu. Možete je malo razrijediti s 
mlijekom, ako vam se čini da nije dovoljno lagana. 
Dodajte dovoljno cimeta, jer on gubi miris kad je na | 

hladnomu. 'Ulijte kremu u kalup i stavite da se 
smrzne. Možete poslužiti s keksima. | 


Pjena od 
Cokolade 


PRIPREMITE: 20 dag čokolade za kuhanje, 6 bjela-: 


njaka, 3-4 žlice šećera. 

Otopite na pari čokoladu. Miješajte je cijelo vri- 
jeme da dobijete sasvim glatku smjesu. Maknite je 
s vatre, ali ostavite na pari da se stegne. Istucite vrlo 
čvrst snijeg od bjelanjaka, umiješajte ga u šećer i 
čokoladu, podijelite u zdjelice i poslužite. | 


Pjena od 
kave 


PRIPREMITE: 2 dl slatkog vrhnja, 4 bjelanjka, 10 
dag šećera, 2 žličice instant-kave. 

Tucite slatko vrhnje mikserom da dobijete čvrstu 
pjenu, umiješajte kavu. Posebno istucite snijeg od 
bjelanjaka, umiješajte mu šećer, pa pomiješajte Obje 
pjene. Poslužite što prije. | 


Pjena od ruma 


PRIPREMITE: 6 jaja, 0,5 dl ruma, 6 žlica šećera, 1 di 
tučenog slatkog vrhnja (zamrznutoga). | 


Na pari kuhajte žutanjke, šećer i rum da se zgu. 
snu, smjesta umiješajte čvrsti snijeg od bjelanjaka i 
vrhnje. | | 


Pjena od sira 

PRIPREMITE: 20 dag svježega, masnoga kravljeg si- 

ra, 2 jaja, 10 dag šećera, 1 omot vanilin-šećera, 10 

dag slatkog vrhnja, malo čokoladnih mrvica. 
Protisnite sir ili ga zgnječite vilicom, pa ga stavite . 

u mikser. Miješajući dodajte žumanjke, pa šećer. Mo- 


rate dobiti posve glatku masu. Posebno istucite slat-| 


ko vrhnje, a posebno snijeg od bjelanjaka. I jedno i 
drugo oprezno umiješajte u sir. Dobivenu pjenu raz- 


dijelite u čaše ili zdjelice, pa stavite u hladionik. Prije 


posluživanja pospite mrvicama od čokolade. 


Spageti s bademima 
PRIPREMITE: 1/4 kg špageta (tankih), sasvim malo 
soli, 5 dag maslaca, oko 5 dag samljevenih badema 


(što vam ostane kad pripremate kolače), 5 dag mr 
vica, šećer po ukusu. | 

. Skuhajte špagete u posoljenoj vodi U međuvre- 
menu na maslacu propržite bademe, dodajte im mr- 
vice, pa još malo pržite. Umiješajte skuhane špagete 
i odmah poslužite. Svatko će sam pošećeriti na svom 
tanjuru. : : | i. 


Zapaljene palačinke 


PRIPREMITE: 6 palačinki, 6 žlica oraha, 6 žlica neke 
fine marmelade, 3 žlice meda, 3 žlice ruma. > 


Zapaljeni 


Palačinke, premažite marmeladom, pa je pokrijte 
slojem oraha. Labavo ih savijte, pa presložite da do- 
bijete kvadrate. Zagrijte med, prelijte-.ga preko pala- 
činki (neka budu na zagrijanom pladnju). Zagrijte 
dobro rum, iznesite palačinke na stol, prelijte ih za- 
grijanim rumom i zapalite. | 


omlet ei 


' PRIPREMITE: 5 jaja, sasvim malo soli, 10 dag šećera 


(kristala), žlicu ruma, žlicu mlijeka, 2 dag maslaca, 
pekmez od jagoda ili neki drugi fini pekmez; 1 dl 
ruma za paljenje i šećer u prahu. 


Tucite (po mogućnosti mikserom), žutanjke, dva 
bjelanjka, rum, mlijeko i malo solii Kada dobijete pje- 
nastu mješavinu, tucite još i sa šećerom. Posebno is- 
tucite vrlo čvrst snijeg od preostalih bjelanjaka. U 
velikoj tavici zagrijte maslac, pa uspite mješavinu. 
Ne.smije biti predebeo sloj — ako tavica nije dovolj- 
no velika, radije ispecite dva ili više omleta manjeg 
promjera. Omlet pecite samo s jedne strane, ali na 

prilično slaboj vatri, da bude skroz pečen. Čim se i 
odozgo stvrdne, namažite ga pekmezom i presložite. 
Preselite na zagrijani tanjur ili pladanj, pospite še- 
ćerom u prahu i prelijte dobro zagrijanim rumom. 
Smjesta zapalite. Ovo je vrlo efektan kolač kojim će- 
.te iznenaditi goste, a vrlo je brzo gotov. 

Voće je najbolje jesti sirovo — upozoravaju bez 
prestanka stručnjaci. No i od sirovoga se može na- 
činiti neki slatkiš, i to ne samo voćna salata. Primje- 
na ima mnogo! Voće se, nadalje, upotrebljava i za 
izradu finih kolača, a ovdje ćete naći izbor onih koji 
se mogu načiniti zaista brzo. Neki se pripremaju s 


. naranče. 


VOĆNI SLATKIŠI 


ukuhanim voćem (o čemu je već bilo riječi u poglav- 
lju »Jela iz konzervi, staklenki...«), a voće dobro prija 
i uza sladoled — pogledajte u sljedećem poglavlju! 


Ekspres-kompot od 


jabuka 


PRIPREMITE: 1/2 kg jabuka, 8 dag šećera, malo ci- 
meta. | 


Jabuke ogulite i narežite na kriške. Kušajte kako 


su slatke, da stavite više šećera ako je potrebno. Po- 


šećerite ih, dodajte malo cimeta i zalijte sa 4 dl vode. 
Stavite u ekspres-lonac i pristavite. Kad zakipi, ku- 
hajte još tri minute. Poslužite toplo ili veoma rashla- 
đeno. Po ukusu malo zakiselite sokom od limuna ili 


* 

Ekspres-kompot od 
trešanja 


PRIPREMITE: 1 kg trešanja, 4 dl vina, 20 dag šećera, 
štapić cimeta. | | 

Pristavite vino s malo vode, šećer i cimet u eks- 
pres-lonac. Neka se grije. U međuvremenu trešnja- 


ma odstranite samo peteljke (nemojte vaditi košti-. 


ce!), pa ih pažljivo operite. Čim vino zavri, stavite u 


nj trešnje i poklopite ekspres-lonac. Pazite da vatru | 


smanjite čim se pojavi para, jer kompot se ne smije 
kuhati na prejakoj vatri. Od'časa kad se pojavi prva 
para, računajte na kuhanje pet minuta, ne više, da 
se voće ne raspadne. Kad otvorite lonac, izvadite ko- 
madić cimeta da ne bude prejak miris. Možete po- 
služiti mlako, hladno ili rashlađeno. 


Fidelini s 
narančama 


PRIPREMITE: 1 litru mlijeka, 20 dag fidelina (najta- 
njih rezančića za juhu), malo maslaca, soli i šećera 

ranču. 


(u prahu), 3 žlice likera ili sirupa od naranče, 1 na. 


 Pristavite mlijeko, ulijte još 4 dl vode, dodajte 1/2 
žličice soli i žličicu maslaca. Čim počne vreti, ulijte 
rezančiće i pažljivo miješajte dok se kuhaju — oko 
10 min. Umiješajte liker i šećer po ukusu. Uzimate 
li umjesto likera sirup, tad šećera ni ne treba. Stavite 
na pladanj, ukrasite kriškama svježe naranče i po- 


služite. 


Gnijezda 

PRIPREMITE: 1 manju staklenku džema, 1 manju 
staklenku kompota (po mogućnosti neka džem i 
kompot budu od istog voća — višanja, bresaka, kaj- 


sija i sl.), 4 odreska kruha, malo maslaca, tučeno 
slatko vrhnje. | | 


Otvorite staklenke, pa džem razrijedite sa siru- 
pom kompota. Na maslacu propržite s obje strane 
kruh, stavite na zagrijani pladanj. Pokrijte džemom, 
gore poslažite voće iz kompota, pa okružite tučenim 
slatkim vrhnjem. Poslužite odmah. 


Jabuke s pekmezom 


PRIPREMITE: 4 lijepe jabuke, 4 sličice pekmeza, 5 
dag šećera u prahu, 2 dag maslaca ili margari- 
na. 

| Uključite pećnicu. Jabuke dobro operite, nemojte 
ih guliti, nego samo izdubite sredinu. Ispunite Šuplji- 
nu pekmezom, na vrh stavite malo maslaca, poslaži- 
te na lim i ispecite. Peče se gotovo pola sata, pa to 
načinite unaprijed. Pošećerite prije: posluživanja. 


Kolač s jabukama 1 
pudingom 
PRIPREMITE: za tijesto — 3 jaja, 3 di šećera, 2 dl 
ulja, 3 dl brašna, 4 dl mlijeka, prašak za pecivo, 
vanilin-šećer; 1 kg jabuka, 50 dag šećera, 2 instant- 
pudinga od vanilije, 2 ekspres-šlaga-pjene, čokolad- 
ne mrvice. 

Uključite pećnicu. Tucite mikserom žutanjke sa 
šećerom, pomalo umiješajte ulje, pa mlijeko, zatim 
brašno, prašak za pecivo i naposljetku snijeg od bje- 
lanjaka. Pecite u prilično velikom limu da tijesto bu- 


. de tanko. U međuvremenu skuhajte kompot od ogu- 


ljenih i očišćenih: jabuka i šećera u litri vode. Na 
biskvit poslažite skuhane jabuke, a u soku od kom- 
pota načinite puding prema uputama na omotu (ali 
umjesto mlijeka uzmite sok od kompota). Time pre- 
lijte jabuke. Prije posluživanja pokrijte šlagom i po- 
spite mrvicama. | 

Kolač možete načiniti u dva okrugla kalupa i po- 
služiti kao torte. | | 


Kolac s 


kruškama 


PRIPREMITE: 2 jaja, 8 dag brašna, 1/3 | mlijeka, 1 


omot šećera u prahu, $' dag šećera, žlicu vode, 3 


kruške; maslac i brašno za kalup. 


U mikser stavite cijela jaja 1 šećer, pa dobro iz- 
miješajte. Onda dodajte mlijeko, pa brašno, naposli- 
jetku vodu. Morate dobiti glatku smjesu. Kruške ogu- 
lite i narežite na četvrtine. Kalup za kolač (od lima 
ili vatrostalnog stakla) namažite maslacem 1 pospite 
brašnom. Po dnu poslažite komade krušaka. Preko 
toga prelijte tijesto, pecite u zagrijanoj pećnici na 
srednje jakoj vatri oko 3/4 sata. Poslužite mlako. 

Kolač s voćem iz 
kompota 


PRIPREMITE: 20 dag brašna, 10 dag šećera, 1/2 
omota praška za pecivo, 3 jaja, 2,5 dl mlijeka, 1 sta- 
klenku kompota, maslac za posudu. i 
Maslacem namažite vatrostalnu posudu, po dnu 
poslažite ocijeđeno voće iz kompota. Pomiješajte 
brašno, šećer i prašak, pa pomalo umiješajte jaja i 
mlijeko. Zalijte smjesom voće i stavite peći u zagri- 
= janu pećnicu. Pećite na 220"C oko 40 min. Poslužite 
mlako ili hladno u posudi u kojoj se peklo. 


Krema od jogurta 
PRIPREMITE: 3 jabuke, sok 1 limuna, 5 dag samlje- 
venih oraha, 1 žlicu šećera, 1,5-2 dl jogurta, 1,5 dl 
slatkog vrhnja, 1 omot vanilin-šećera. za 
Naribajte jabuke, pomiješajte ih s limunovim so- 
kom i orasima, dodajte šećer i jogurt. Sve dobro iz- 


miještajte mikserom te stavite u zdjelice. Ukrasite 


tučenim slatkim vrhnjem (istucite ga s vanilin- 
šećerom) Poslužite dobro rashlađeno. 

Krema od malina 


PRIPREMITE: 4 d ' slatkog vrhnja, 4-5 žlica dobrog 


malinovca, 2 krem-fiksa, nekoliko smrznutih ili 
ušećerenih malina za ukras (možete ukrasiti i ne- 
kim drugim voćem nemate li malina). 


Istucite slatko vrhnje, umiješajte krem-fiks, pa 
dolijevajte miješajući toliko malinovca da dobijete 
ružičastu kremu s jakim mirisom na maline. Ukra- 
site malinama i rashladite, a možete i odmah poslu- 
Žiti. ' 


Nabujak s 


jagodama 


PRIPREMITE: 50 dag jagoda, 20 dag šećera u prahu, 
1 omot vanilin-šećera, 13 dag dva puta samljevenih 
badema, 3'jaja. | 

Operite, očistite jagode i stavite ih na cjedilo da 
se iscijede. U međuvremenu miješajte žumanjke sa 
10 dag šećera. Posudu za nabujak namažite masla. 
cem i pospite brašnom. Na dno poslažite jagode i 


pospite ih preostalim šećerom i vanilin-šećerom. U. 


mješavinu žutanjaka i šećera umiješajte bademe. Po- 
sebno istucite vrlo čvrst snijeg od bjelanjaka i istre- 
site ga na mješavinu šećera, žutanjaka i badema. 
Smiješajte oboje tako da kuhačom grabite od dna 
prema gore. Radite to vrlo oprezno, da što manje 
upropastite snijeg od bjelanjaka. Dobro promiješanu 
smjesu istresite na jagode. Pecite oko pola sata u 
pećnici na srednje jakoj vatri. | 


Naranče u pecnici 

PRIPREMITE: 4 naranče, 10 dag šećera s mirisom 
vanilije (ako nemate, onda dodajte u običan šećer 
omot ili dva vanilin-šećera), 5 dag maslaca, 4 lista 
aluminijske folije, dovoljno velika da se zamota na- 
ranča. log i | 


Odaberite lijepe, ne prezrele naranče. Neka im 
kora bude što tanja. Ogulite ih. Pažljivo odstranite 
sve ostatke bijele, donje, tanke korice. Sad podijelite 
sve kriške tako da se dolje i dalje drže skupa, a gore 
neka svaka bude za sebe, kao latice cvijeća. Ujedno 
izvadite iz sredine bijeli dio. U dobivenu udubinu u 
sredini stavite šećer i malo maslaca. Uključite peć- 


nicu da se grije. Sad komade aluminijske folije na- 
mažite maslacem. Na svaku stavite naranču i zamo- 
tajte u foliju. Poslažite naranče na lim i stavite u 
zagrijanu pećnicu. Pecite na jakoj vatri dvadesetak 
minuta. Smjesta poslužite naranče ovako, još zavije- 
ne u foliju. Svatko će na svom tanjuru odmotati gor- 
nji dio i jesti žlicom. Možete po želji malo odozgo 


 pokapati rumom, kiršom ili maraskinom. 


Pjena od bresaka 
PRIPREMITE: 40 dag zrelih bresaka, 23 dag šećera, 
1/2 limuna, 2,5 dl slatkog vrhnja; za ukras — 2 dl 
slatkog vrhnja, 1.omot vanilin-šećera, žlica šećer 


u prahu, 10 zrelih bresaka. 6. A | 


U uspravni mikser stavite oprane, očišćene i nare- 
zane breskve (40 dag) s limunovim sokom i šećerom. > 
Smrvite to u kašu. Posebno istucite 25 dl slatkog 
vrhnja, umiješajte kašu od bresaka, stavite u zdjelu. 
Preostalo slatko vrhnje istucite sa šećerom 1 vanilin- 
šećerom, stavite preko pjene i ukrasite polovicama 
bresaka. Na dno zdjele možete staviti nekoliko keksa 
da popiju sok ako ga pusti pjena. | 3 

»Pogača« s 
grozđicama | 
PRIPREMITE: 4 odreska bijeloga kruha, 5 jaja, 5 


dag grožđica, 5 dag šećera u prahu, 2 žlice ruma, 
3 dag maslaca, 1 di skuhanoga ruskog čaja. 


Grožđice navlažite s malo čaja i žlicom ruma. U 


zdjelicu razbijte jaja, istucite ih, dodajte smrvljeni 
kruh (samo mekani dio), šećer i žlicu ruma. Dobro 
sve pomiješajte u jednoličnu smjesu, pa umiješajte 
i ocijeđene grožđice. Zagrijte u tavici polovicu koli- 
čine maslace, ulijte smjesu i na vrlo slaboj vatri pr- 
žite 7 minuta. Skliznite tad »pogaču« na tanjur, u 
tavici otopite drugu polovicu maslaca i stavite opet 
 pogaču pažljivo tako da se sad prži neispržena po- 
vršina (još 3 min), pa odmah poslužite. Možete s time 
poslužiti neki sirup od voća. | ka 


Prženo voće 


- PRIPREMITE: 2 jabuke, 1 jaje, 4 žlice brašna, 4-5 žli- 


ca pive ili vode ili mlijeka, sasvim malo soli, žličica 
ruma; ulje za prženje, šećer u prahu. | 

Stavite grijati ulje. Jabuke operite, izdubite im 
sredinu. Ako im kora nije predebela, nemojte je ni 
guliti. Narežite jabuke na što tanje kolutove. U zdje- 
lici razbijte jaje, dodajte sol, rum i brašno, pa pomalo 


razrjeđujte tekućinom da biste dobili smjesu prilič- 


no gušću negoli za palačinke. U nju umačite jabuke 
i pržite ih. Stavljajte na papirante ubruse (preklop- 
ljene 4 puta) da se ocijedi suvišna masnoća. Pošeće- 
rite. | | 

Jednako tako možete pržiti u tijestu cvijeće od 
bazge i bagrema, bananu narezanu na komadiće i 
drugo voće. 


Punjene naranče 


PRIPREMITE: 4 velike naranče, 10 dag ušećerenog 
voća, 1/2 dl ruma ili nekog likera s okusom naran- 


oče, 4 žlice šećera u prahu, po želji limunova soka. 


Prerežite naranče napola (vodoravno) i oprezno 


ih izdubite žličicom. Očistite meso od kožica, pa ga 


narežite na kockice i ostavite da stoji. Nasjeckajte 
ušećerno voće te dodajte narančama. Zalijte likerom 
ili rumom, pa probajte. Učini li vam se da je preslat- 
ka, dodajte limunova soka. Tim nadjevom napunite 
izdubene polovice naranača i poslužite rashlađeno. 


Sendvič s 
kruškama 


PRIPREMITE: staklenku kompota od krušaka, 4 od- 
reska staroga kruha, maslac, 20 dag šećera u pra- 
hu, 20 dag badema u listićima ili samljevenoga, 3-4 
žlice vina, cimet. 


Uključite pećnicu. Odreske kruha namažite ma- 
slacem, pospite bademima i šećerom, pa stavite u 
pećnicu da se zapeku. U lončiću zagrijte 4-5 žlica 
soka od kompota i prokuhajte s 3-4 žlice vina i malo 
cimeta. Na »sendviče« stavite kruške iz kompota, za- 
lijte sokom i poslužite odmah. | 


Suhe šljive 
u vinu 


PRIPREMITE: 1/4 1 crnoga, slatkastog vina, 5 žlica 
šećera u prahu s mirisom vanilije, malo limunove 
kore, cimet, 25 dag suhih šljiva. | 


Šljive operite. Vinu dodajte istu količinu vode i 


> pristavite na vatru. Dodajte šećer, malo naribane li- 


munove korice (nemojte zaboraviti limun najprije 
dobro oprati) i toliko cimeta koliko možete uhvatiti 
s dva prsta. Neka vri deset minuta. Šljive dodajte u 
vino koje vri. Neka kuha oko pet minuta. Poslužite 
rashlađeno, a prije toga izvadite limunovu koricu. 

Sarlota s 


 kestenjem 


PRIPREMITE: piškote ili neke druge kekse, 2 žlice 
ruma, 3 šalice dubokosmrznutog pirea od kestenja 
s tučenim slatkim vrhnjem, čokoladne mrvice. 


Staklenu posudu pokrijte keksima, pa ih navlaži- 
te rumom razrijeđenim s vodom. Mikserom dobro 
promiješajte kesten-pire s tučenim slatkim vrhnjem, | 
da dobijete glatku kremu. Sad slažite. red kestenja, 
red ovlaženih keksa, na vrhu neka budu keksi. Pri- 
tisnite odozgo da se sve slegne i ostavite da stoji 
neko vrijeme u hladioniku. Pospite čokoladnim mr- 
vicama i poslužite rashlađeno. 

Švedske palačinke 


PRIPREMITE: za tijesto — 35 dag brašna, 2/3 1 mli- 
jeka, malo soli, žlicu šećera s mirisom vanilije, 2 
jaja; ulje, staklenku kompota od bresaka, malo ru- 
ma; 10 dag čokolade, malo maslaca, 1 dl slatkog 
“vrhnja, 1 žutanjak. | 

-— Mikserom izmiješajte tijesto za palačinke od jaja, 
bjelanjka (žutanjak trebate za preljev), brašna, mlije- 
ka. Dodajte malo soli, šećer i malo ulja. Dok tijesto 
malo stoji, otvorite kompot, povadite breskve, stavite 


ih da se ocijede, pa ih usitnite vilicom. Ovlažite ru- 


mom radi mirisa. Ispecite palačinke: Stavljajte jednu 
na drugu u obliku torte, a na svaku metnite kompot 
od bresaka. U međuvremenu stavite u posudu s to- 
plom vodom manju posudu s natrganom čokoladom 
i vrhnjem. Dok se palačinke ispeku, i čokolada će već 
biti otopljena. Umiješajte u nju žutanjak i time pre- 
lijte palačinke. | 


Voćna salata : 


PRIPREMITE: različito voće iz kompota, limunov 


sok, grožđice, po želji neki liker (maraskino, kru- 


škovac, šeribrendi i sl.) ili rum. 

Voćna salata idealan je desert kad vam se žuri, 
jer potrebno je samo otvoriti staklenke ili konzerve, 
narezati voće (često ni to nije nužno), pa sve pomi- 
ješati. Imate li vremena, dodajte i svježe voće, ali mo- 
že i bez njega. Voćna salata mora biti dovoljno kise- 
la, pa dodavajte limunov sok dotle dok ne postane 
osvježavajuće kisela. Stavljanje likera nije obavezno, 
ali tad pazite da je voće mirišljivo. | 


Zapečena riža s 
breskvama 


PRIPREMITE: ostatke riže kuhane na mlijeku, kom. 


pot od bresaka, 3—4 bjelanjka (koliko je ostalo od 


drugih jela), a na svaki bjelanjak računajte vrhom 
punu žličicu šećera. 


Na dno vatrostalne posude stavite rižu na mlije- 
ku i na nju poslažite ocijeđene polovice bresaka iz 
kompota. Po želji možete ih malo poškropiti rumom 
ili maraskinom radi mirisa. Posebno istucite vrlo 
čvrst snijeg, dodajte šećer. Uključite pećnicu. Snije- 


gom pokrijte breskve, pa stavite u pećnicu. Neka se 
peče desetak minuta, da se snijeg dobro zapeče. Po- 
služite mlako. Plo 


Zapečene breskve 
PRIPREMITE: staklenku kompota od bresaka, 5 
keksa petit-beurre, 5 dag maslaca, 2 žutanjka. 


Smrvite kekse, pa u mikseru dobro izmiješajte 
maslac, dodajte žutanjke i kekse. Metnite toliko soka 
od kompota da dobijete prilično gustu kremu. Zapa- 
lite pećnicu. U vatrostalnu posudu poslažite breskve 
ili cijele polovice (okrugli, izbočenim dijelom prema 
gore) ili narezane. Prelijte kremom i zapecite u peć- 
nici. | 
Finija verzija 


PRIPREMITE: 4 velike breskve (polovice) iz kom- 


pota, 4 dag maslaca, 10 dag samljevenih badema, 
žlicu grožđica, 3 dag naribane čokolade, malo pro- 
šeka, 4 žlice šećera, još malo prošeka. 

Narmočite bademe i grožđice u prošek, dodajte še- 
ćer, cimet i naribanu čokoladu. Uključite pećnicu. 
Breskve poslažite na vatrostalni pladanj, napunite ih 
mješavinom, poškropite prošekom i zapecite u peć- 
nici. Poslužite mlako ili rashlađeno. 


Zapečene dinje | 


PRIPREMITE: 2 vrlo male dinje, zdjelicu voćne sala- 
te (narežite sitno voće kojega ima, malo pošećerite 
i poškropite rumom), malo ruma, 2 bjelanjka, 10 
dag šećera. 


Prorežite dinje, očistite ih od koštica, malo navla- 
žite rumom i stavite u hladionik. Voćna salata tako- 
đer mora biti vrlo hladna. Najbolje je to pripremiti 
unaprijed (ujutro za večeru, navečer za sutrašnji ru- 
čak). Prije posluživanja uključite pećnicu da se dobro 


zagrije. Istucite bjelanjke u vrlo čvrsti snijeg, umije- 

šajte mu šećer. Time pokrijte dinje napunjene voc- 


nom salatom i stavite u pećnicu na samo koju mi- 
nutu, da se zapeče bjelanjak. 


Zapečene kruške iz 
kompota 


PRIPREMITE: kompot od krušaka (polovice!), 15 dag 
keksa, 5 dag maslaca ili margarina, 2 žličice meda, 
polovice oraha i uvijene kekse za ukras (holipi). 


Otvorite konzervu, stavite kruške da se ocijede. 
, Zapalite pećnicu. Zgnječite ili naribajte kekse, pa 
mrvice prelijte otopljenim maslacem. Umiješajte još 
med i toliko, soka od kompota da dobijete povezanu 
smjesu. Poslažite kruške na lim, na svaku stavite 
mješavinu keksa i zapecite u pećnici da smjesa do- 
bije boju. Ukrasite kruške orasima, između stavite 
uvijene kekse (holipe — nije nužno, može i bez njih) 
i poslužite odmah. | 


Zapečeni grejpovi 
PRIPREMITE: 4 manja grejpa, 4 bjelanjka, 8 žličica 
ruma, 4 žlice šećera, 9 dag šećera u prahu. 
Dobro operite i obrišite grejpove. Uključite pećni- 
cu. Grejpovima odrežite vrh, pa izdubite. Meso očisti- 
te od bijelih kožica vrlo pažljivo, jer su gorke. Poše- 
Cerite meso i navlažite ga rumom, pa stavite u izdub- 
ijenu koru. Istucite bjelanjke u snijeg, umiješajte še- 
ćer u prahu, pa time pokrijte grejpove. Zapecite ih 
| uporan (10 min.) da bjelanjak dobije boju. Poslužite 
odm : zir 

Kao što je već rečeno u poglavlju jela iz limenki.. ., 
imamo već gotova jela, koja je dovoljno samo malo 
dotjerati pa da dobiju nov, domaći okus. To vrijedi 
i za kupovne kolače. Cijeli ih je niz, veoma su dobri, 
za svačiji ukus. Ima i takvih koji su već predviđeni 
za doradu — to su podloge ili listovi (oblate) za tortu 
+ drugi. Uvijek ih je dobro imati kod kuće u zali- 


Od kupovnih slatkiša ipak je na prvomu mjestu 


sladoled, jer industrijski proizveden preporučuju svi. 


stručnjaci: hranjiv je, kaloričan, sadrži mlijeko (koje 
mnoga djeca nerado piju), a proizvodi se pod naj- 
strožom kontrolom, u uvjetima savršene čistoće, od 
strogo odabranih sastojaka, s naj manje umjetnih do- 
dataka. Sladoled se jede i zimi, ne samo ljeti! 
Najjednostavnije je kupovni sladoled pojesti (a 
može biti i lijep, kupite li ruladu ili sladolednu tortu, 
npr.), ali njime možete raditi najluđe kombinacije s 
voćem (svježim, iz kompota ili smrznutim — samo 
ga dopola odmrznite!) Dodajte sladoledu kekse, 
ostatke kolača, grubo narezane orahe ili lješnjake, 
prelijte ih domaćim ili kupovnim preljevima (npr. 

razvodnite na vatri žele ili marmeladu ili otopite čo- 
koladu). Najčešće se dodaje tučeno slatko vrhnje. Ov- 
dje ćete naći nekoliko ideja, a vi ih prilagodite ukusu 
i — prilikama (što vam se nađe pri ruci!) 

Od sladoleda možete načiniti i vrlo ukusne napit- 


ke tako da u uspravni mikser stavite sladoled, mli- 


jeko, te voće ili gusti voćni sok, te po želji liker ili 
rum. Dobro izmiksajte i dobit ćete ukusan i zdrav 


frape (šejk) Sladoled pomiješan s crnom kavom i 
“ukrašen tučenim vrhnjem jest ledena kava, a ipak 


najbolje prija ljeti. | | 
> Osim kolača u trgovinama možete kupiti vrećice - 
s praškom za puding (koji treba kuhati) i instant- 
puding (koji se samo smiješa), te različite kreme u 
prahu. Sve rečeno za sladoled vrijedi i ovdje: kreme 


i pudinzi fini su takvi kakvi jesu, ali možete ih po- 


boljšati kojekakvim dodacima, dopunama i preljevi- 
ma. 
- Veliku pomoć pružit će vam i šlag u prahu, koji 
je također za lagane kreme. 
Kremu u prahu i jest i nije nalik na puding, a 
slično se priprema. Kod kuće pravljene kreme naj- 

češće se sastoje od mlijeka, jaja te dodataka, a smje- 


sa se zgusne kuhanjem. Često se dodaje škrobno ili 
glatko brašno da bi se krema bolje zgusnula., I u ku- 
povnoj kremi mogu biti jaja u prahu, ali najčešće ih 
nema, nego su pretežno sredstva za zgrušnjavanje, 
mirisi i začini, te drugi dodaci. S te je strane kupov- 
na krema siromašnija od domaće, ali ipak je ukusna 
1 korisna kao dodatak ili završetak nekog obro- 
ka. | 


I opet: kupovnu kremu možete sami malo dotje- | 


rati: u mlijeko prije pripremanja dodajte žlicu-dvije 


nekog likera, voćnog sirupa ili instant-kave. Miris i 


okus možete pojačati i dodatkom vanilin-šećera ili 


instant-kakaa. Krema će biti laganija umiješate li | 


snijeg od bjelanjaka (s kojima ne znate što biste), a 
i hranjivija i laganija bit će umiješate li tučeno 
vrhnje. Krema će biti i zdravija, dodate li svježe voće. 
Prelijte je kao i sladoled! 


 Utrgovinama možete nabaviti i velik izbor keksa, 


koje — osim kao gotov slatkiš — možete prihvatiti. 


i kao sirovinu za daljnje kulinarske pothvate. Ako 
vam se veoma žuri, samo ih slijepite dva i dva — 
jedan namažite maslacem drugi marmeladom. Mo- 
žete ih slagati u torte ili šarlote, ali i samljeti pa 
miješati. Uostalom, sve te ideje naći ćete u ovom po- 
glavlju! 

Breskva melba | 


PRIPREMITE: 8 polovica bresaka iz kompota, 5 dl 
sladoleda od vanilije, 4 žlice drhtalice [slatkog) od 
ribiza ili džema od borovnica ili brusnica, 2 dag 
badema. | 


Izvadite breskve iz kompota (ako ih ostane u sta- 


. klenki ili konzervi, stavite ih u hladionik u plastičnoj 


posudi koja se može dobro zatvoriti) Nasjeckajte ba- 
deme na listiće, malo ih propržite na tavici dotle dok 
dijelite sladoled u četiri zdjelice. Na sladoled stavite 
po dvije polovice bresaka, prelijte drhtalicom ili dže- 
mom, pospite bademima. 


Čokoladna krema s 


rizom 

PRIPREMITE: 1 instant-puding s okusom čokolade 
ili kakaa, 3-4 žlice skuhane riže, 3 rebra čokolade 
za kuhanje, mlijeko (količinu odredite prema uputa- 


ma na omotu pudinga), 1 vanil-šećer, malo tučenog 
vrhnja, čokoladne mrvice. | 


. Odvojite malo mlijeka, pa na vatri u njemu oto- 
pite čokoladu, dodajte vanilin-šećer. Ulijte preostalo 
milijeko, dobro promiješajte i pripremite instant- 
puding. Umiješajte mu rižu, pa podijelite u zdjelice. 
Ukrasite tučenim vrhnjem i mrvicama. | 


Cupavci 
PRIPREMITE: ostatak biskvita ili kupovni kolač na- 


lik na biskvit, 3 rebra čokolade, 5-6 žlica kokosova 
brašna, malo mlijeka. 


Otopite čokoladu s malo vode u prilično rijetku 
smjesu. Kolač narežite na kocke, malo ih navlažite 
mlijekom, prelije otopljenom čokoladom i uvaljajte 
u kokosovo brašno. 


Diplomat s pekmezom 


PRIPREMITE: 20 dag piškota, 20 malih poljubaca s | 


lješnjacima (kupovnih), 30 dag pekmeza od jagoda 


ili nekog drugog jake boje i isto toliko drhtalice | 


(žele) od jabuke, dunje ili nekoga drugoga svijetlog 


voća, 2 čašice ruma ili kirša, 3 žlice šećera, šaku 
grubo narezanih oraha. | | | 


Na vatri otopite šećer u šalici vode, dodajte rum 
te time vlažite piškote i poljupce. Slažite ih u redove 
u kalup, a svaki red keksa prekrijete pekmezom (po- 


.ljupce) ili drhtalicom (piškote), pa pospite orasima. 


Opteretite i ostavite da stoji preko noći. Drugoga 
dana poslužite s tučenim slatkim vrhnjem. Ovisno o 
tome koliko vam je sladak pekmez, dodat ćete manje 


ili više šećera u vodu za vlaženje keksa. 


-Ekspres-kolacč | 


PRIPREMITE: 30 dag keksa, 3 žumanjka, 3 žlice slat- 


kog vrhnja, 1 žlica likera od naranče, maslac, pek- 


m ez. 


Zgnječite ili (bolje!) naribajte keksa. U mikseru 
miješajte žutanjak sa slatkim vrhnjem, dodajte liker, 


“pa usitnjene kekse. Na kraju dodajte vrlo tvrd snijeg : 


od bjelanjka. Lim dobro namažite maslacem, ulijte 
mješavinu i pecite u pećnici desetak minuta. Ohla- 
dite narežite i premažite pekmezom prema ukusu. 

Kolač od keksa s 
jabukama | 


PRIPREMITE: 4 jabuke, 1/2 kutije tvrdih keksa (Al. 
bert), maslac, 5 dl mlijeka, 4 žlice šećera s vanilijom, 
3 jaja. | ts | 


Jabuke narežite na posve tanke ploškice, kekse 
namažite maslacem. Slažite naizmjence kekse i ja- 
buke u četiri reda. Skuhajte mlijeko sa šećerom te 
polako ulijevajte u dobro umućena jaja. Tom mješa- 


vinom prelijte jabuke s keksima, pa stavite da se 


pola sata peče na slaboj vatri. 


Kolac s 
ananasom | 


PRIPREMITE: kupovnu podlogu za tortu, omot in- 
stant-puding s mirisom ananasa ili vanilije, odgo- 
varajuću količinu mlijeka, konzervu ananasa, malo 
čokolade, tučeno slatko vrhnje. | 

Otvorite konzervu i ocijedite sok. Njime natopite 
podlogu za tortu. Pripremite puding prema uputama 
na omotu vrećice. Odvojite cijeli kolut ananasa i to- 
liko polovica da kolač.bude pokriven, ostalo sitno 
nasjeckajte i umješajte u puding. Time prelijte pod- 
logu za tortu. Odozgo poslažite polovice ananasa, 
onaj cijeli kolut stavite u sredinu, pa sve ukrasite 
tučenim slatkim vrhnjem i malim komadićima čoko- 
lade. Poslužite odmah ili rahlađeno. 


Kolačići moka_ 


PRIPREMITE: kupovne mekane kekse, malo skuha- 
ne kave; za kremu — 10 dag maslaca, 15 dag šećera 
u prahu, 2 žutanjka, žličicu instant-kave u prahu. 


U mikseru dobro izmiješajte maslac sa šećerom, 
dodajte jedan po jedan žutanjak, naposljetku kavu. 
Kekse ovlažite skuhanom kavom, pa slijepite dva po 
dva kremom koju možete istisnuti štrcaljkom za 


. ukrašavanje, da kolači budu ljepši. Pospite šećerom | 


u prahu. Možete poslužiti s tučenim slatkim vrhnjem. 


Kolačići s jagodama 


PRIPREMITE: 7 kupovnih kolačića (nalik na bi- 
skvit), 50 dag jagoda, 3 žlice šećera u prahu, sok od 
1 limuna, 2 dl tučenog slatkog vrhnja, šećer u prahu 
za posipanje. VA a e | | 
Jagode dobro operite, očistite ih i ocijedite. Posla- 
žite ih u zdjelicu, pospite šećerom u prahu i zalijte 
limunovim sokom. Stavite u hladionik da se rashla- 
de. Kolačiće prerežite po duljini, pa malo izdubite. 
Prije posluživanja u svaku udubinu stavite malo tu- 
čenog slatkog vrhnja i jagodu. Metnite poklopac na 
mjesto, pa odozgo pospite šećerom u prahu. 


Krema od metvice | 


PRIPREMITE: 1 omot instant-pudinga s okusom li- 
muna, 1 vezicu svježe metvice (mente, nane), neko- 
liko žličica likera ili esencije od metvice, 2 bjelanjka, 
1 instant-šlag, mlijeka po potrebi. 

Nasjeckajte što sitnije metvicu. Načinite puding 
prema uputama na omotu, pa umiješajte polovicu 
nasjeckane metvice, te liker ili esenciju od metvice 
do dobije miris i zelenkastu boju. Istucite instant- 


šlag prema uputama na omotu, zašećerite ga po 


ukusu i umiješajte preostalu metviću. Stavite preko 
pripremljenog pudinga. 





Moka-ekspres 


PRIPREMITE: instant-puding ili instant-kremu S 
okusom kave, omot keksa, 2 dl jake kave i malo 
ruma, 4 rebra čokolade. — 

Kekse navlažite mješavinom kave i ruma. Načini- 


“te puding ili kremu, pa u ovlaženi kalup slažite red 


keksa, red pudinga. Stavite na hladno da se stegne. 


Čokoladu grubo narežite nožem. Time ukrasite ko- 


lač kad ga istresete na pladanj. 


Moka-sendvici 


PRIPREMITE: kutiju četverouglastih keksa; za kre- 
mu - 4 žutanjka, 20 dag maslaca, 3 žlice instant- 
kave, 5-6 žlica šećera u prahu (ovisno o vašem uku- 


su); malo ruma. 


Odaberite lim širine keksa ili ih slažite u dva re- 


“da. Stavite maslac da omekša. Istucite žutanjke sa 

šećerom i kavom, dodajte omekšani maslac. Ovlažite 
kekse razvodnjenim rumom (pazite da se ne namoče 
previše, jer će se raspadati), slažite ih u lim u redove, 
a svaki red namažite kremom. Stavite u hladionik 
da se krema stegne. Prije posluživanja malo zagrijte 
lim iznad plamena, pa ćete lako istresti kolač na 
pladanj. 


Moka-torta 


PRIPREMITE: kupovnu tortu (oblatne — listove za 


tortu) u tri lista; 2 žlice instant-kave, 17 dag šećera 


u prahu, 10 dag oguljenih i grubo samljevenih ba- 
dema, 20 dag maslaca, 2 žutanjka, nekoliko čoko- 
ladnih bombona u obliku zrna kave ili — ako ne- 
mate — nekoliko zrna prave kave. 

Kupovnu tortu malo navlažite skuhanom kavom. 
U mikseru pomiješajte 2 žlice instant-kave s istom 
količinom vode. Zatim dodajte maslac i šećer, pa do- 
bro izmiksajte. Morate dobiti potpuno glatku smjesu. 
Miješajte dalje; dodajte jedan, pa drugi žutanjak. Mo- 
rate dobiti prilično gustu kremu. Njom namažite li- 
stove torte, pa je izvana pospite bademima i ukrasite 
ostatkom kreme, te zrnima kave. Poslužite rashlađe- 
no. | 


116 


»Pita« od kajsija 


PRIPREMITE: 25 dag suhih keksa, 12 dag maslaca 
ili margarina, žlicu-dvije mlijeka, 8 kajsija iz kom- 
pota, 4 bjelanjka, 6-8 žlica marmelade od kajsija, 2 
dl slatkog vrhnja, žlicu šećera u prahu. : 


Kekse naribajte, mrvice prelijte otopljenim ma- 
slacem, pa dodajte malo toplog mlijeka da dobijete 
povezanu smjesu. Njome obložite dno i stranice plit- 
ke zdjele, po dnu poslažite kajsije iz kompota. Stavite 
u hladionik da se »tijesto« počne smrzavati. Za to 
vrijeme istucite vrlo čvrsti snijeg od bjelanjaka i po- 
malo u nj umiješajte marmeladu od kajsija. Kušajte 
smjesu da vidite odgovara li vam okus i slatkoća. Po 
želji možete staviti i šećera u prahu. Time prelijte 
kajsije i opet stavite da se hladi. Stucite slatko vrhnje 
sa šećerom u prahu i metnite povrh kreme. Bolje je 
ako se hladi najmanje dva sata prije posluživa- 
nja.. | 


Pjena od naranče 


PRIPREMITE: 1 omot instant-pudinga ili kreme s 


okusom naranče, 2 naranče, 3 bjelanjka, 3 žlice še- 


ćera u prahu, 12 piškota, mlijeka po potrebi, žlicu- 
dvije likera od naranče. 

Naribajte koricu dobro opranih naranči, istisnite 
sok. Natopite piškote sokom, zgnječite i stavite u dno 
čaša ili zdjelica. Načinite puding ili kremu prema 
uputi s omota, umiješajte liker i naribanu narančinu 
koricu. Istucite vrlo čvrsti snijeg od bjelanjaka, umi- 
ješate šećer u prahu, pa pomiješajte s priređenim 
pudingom. Podijelite u čaše, ukrasite kolutićem na- 
ranče i poslužite dobro rashlađeno. 


Preljev za voćni kolač | 


PRIPREMITE: 4 žutanjka, 75 dag šećera, 1/4 1 mlije- 
ka, 1/2 šipke vanilije; 1 kupovni voćni kolač. 

Odvojite žutanjke od bjelanjaka, stavite ih u zdje- 
lu i dodajte šećer. Miješajte rukom ili mikserom da 
dobijete glatku, svijetlu smjesu. Posebno prokuhajte 
mlijeko s vanilijom i malo rashladite. Miješajte dalje 
žutanjke sa šećerom, a u njih posebno ulijevajte mli- 
jeko. Stavite kuhati na paru i neprekidno miješajte. 
Čim se zgusne, maknite s vatre i stavite da se ohladi. 
Kako je kupovni kolač često prilično suh, ovaj će mu 
preljev dati posve nove odlike. Kolač narežite i po- 
dijelite na tanjuriće, pa svaki komad obilato zalijte 
preljevom. | | 


Puding s rizom 

PRIPREMITE: instant puding s okusom vanilije, 5-6 
žlica skuhane riže (ostatak od prošlog obroka), 1 
vanilin-šećer, ukuhano voće po ukusu, meda po 
ukusu. | 

Pripremite puding prema uputama na omotu, 
umiješajte rižu i narezano voće, te dodajte vanilin- 


šećer i narezano voće. Probajte je li dovoljno slatko, - 


pa zasladite medom. Ako vam se još | nakon toga 
čini malo neukusno, dodajte limunov sok ili neki li- 
ker. 


Sendviči s 
bademima 


PRIPREMITE: 6 odrezaka kupovnog kolača (onoga 
laganoga, ali ne voćnoga!), 2-3 slatkog vrhnja, 1 žli- 
cu meda, 1 žlicu limunova soka, 1 dobro napunjenu 
žlicu nasjeckanih badema, te još 5 dag badema na- 
sjeckanih na listiće za ukras. ' 
U mikseru stucite slatko vrhnje s medom. Dodajte 
u mješavinu nasjeckane bademe, pa time premažite 

sendviče. Ostavite da stoji neko vrijeme, kako bi ko- 
lač upio mirise i sokove. Pospite narezanim bademi- 
ma. | 


sendviči s jagodama: 
PRIPREMITE: 6 odrezaka voćnog ili mliječnog kru- 
ha, a nemate li, možete uzeti i voćni dvopek koji ćete 
namočiti s malo mlijeka, 40 dag jagoda, 1/21 mlije- 
ka, 3 jaja, 20 dag šećera, omot vanilin-šećera, žlicu 
škrobnog brašna, malo pekmeza od jagoda ili ma- 
relica (kajsija). | 

Pristavite mlijeko da se grije. Promiješajte šećer, 
vanilin-šećer i cijela jaja. U gustu, pjenušavu smjesu 
dodajte škrobno brašno, pa ulijte malo-pomalo kipu- 
će mlijeko. Metnite opet na vatru, smanjite je i mi- 
ješajte da provri. Odmah maknite s vatre i ostavite 
da se polako hladi. S vremena na vrijeme miješajte. 
U međuvremenu na pladanj poslažite odreske mli- 


ječnog ili voćnog kruha, koje ste namazali pekme- - 


zom od jagoda ili kajsija. Za to se vrijeme krema već 
ohladila tako da je mlaka. Krema, naime, ne smije 


biti pretopla, jer rastopila bi se podloga. Ako je pak _. 


prehladna, onda se njome ne može lijepo premazati 
sendviče. Kremom, dakle, premažite sendviče, na 
njih poslažite očišćene i prepolovljene jagode. Pre- 
mažite ih s malo pekmeza od jagoda (nije obavezno). 
Poslužite. | 

Sladoled s preljevom 
od voća Majki: 


PRIPREMITE: 1 sladoled od lješnjaka (40 dag), sok 
od 1/2 limuna i 1 naranče, 2 žlice marmelade od 
kajsija; za karamel — 1/2 žlice limunova soka, 4 
žlice šećera, 2 žlice grubo naribanih lješnjaka. 


Zagrijte sok od limuna i naranče sa 1 dl vode i 
marmeladom. Ostavite na toplomu. Za karamel oto- 
pite šećer s limunovim sokom i dodajte lješnjake, pa 
pomiješajte. Podijelite sladoled u zdjelice, ukrasite 
karameliziranim lješnjacima i prelijte preljevom od 
Voća. 


Slatki zalogaj 
PRIPREMITE: mliječno pecivo, pekmez ili džem, tu- 
čeno slatko vrhnje, malo mlijeka. 


Uzmite pecivo koje ne treba biti svježe, prorežite 
ga vodoravrio napola, ovlažite sa svih strana mlije- 
kom i malo zagrijte u veoma ugrijanoj pećnici da se 


osvježi. Namažite debelim slojem džema ili pekmeza, 
ukrasite slatkim vrhnjem i poslužite odmah. Tako 
ćete se snaći i kad u kući nemate kolača! 


Slatki složenac 
PRIPREMITE: kupovni kolač (voćni ili neki drugi 
koji nije tvrd) ili dovoljnu količinu nekih mekanijih 
keksa, pekmez ili džem po želji, 2 jaja 1 dl mlijeka, 
5 dag šećera, malo ruma, malo maslaca. 
Uključite pećnicu. Kolač narežite na što tanje od- 
reske. Maslacem namažite vatrostalnu posudu, pa 
slažite redove kolača ili keksa. Svaki red premažite 
pekmezom. Prokuhajte mlijeko, pa što toplije ulijte 
u dubro istučena jaja. Tom mješavinom prelijte ko- 
lač. Pecite ga na srednje jakoj vatri, oko 25 minuta. 


Šo. oo 
i : 


Sleđena dinja 


PRIPREMITE: 1 manju dinju, šećer u prahu, malo 
limunova soka, malo ruma, 1/21 sladoleda od vani- 
lije, nekoliko listića metvice (mente, nane). 


Dinju ogulite i izdubite, meso narežite na kockice 


i zašećerite, navlažite rumom i limunovim sokorn, 


zamrznite. U dobro ohlađene čaše stavljajte dinje i 
sladoled, pa ukrasite listićima metvice. 


Topli sendviči s 
jabukama 


PRPREMITE: 8 tankih odrezaka kupovnog voćnog 
kolača, malo marmelade, nekoliko grožđica, 2-3 ve- 


će jabuke, maslac, aluminijsku foliju. 


Četiri odreska kolača (nemate li ga može vam po- 
služiti. bijeli, stari kruh ili toast) premažite s malo 
maslaca, pa marmelade. Jabuke nemojte guliti nego 
ih razrežite na četvrtine, očistite sredinu i narežite | 
na što tanje listiće (ili naribajte na ribežu za krastav- 
ce) Pokrijte jabukama odreske, pa preklopite preos- 
talim komadima, kolača, koji ste također namazali 
maslacem. Narežite aluminijsku foliju na komade 


- dovoljno velike da se u njih zamota svaki sendvič. 


Namažite svaki komad maslacem, zapalite pećnicu. 
Svaki sendvič omotajte u foliju i pecite u pećnici 15 
minuta. Odmah poslužite uz toplo mlijeko ili čaj. — 
bit će to izvrsna većera. € 

Torta od jagoda 

PRIPREMITE: 2 kupovne podloge za tortu, instant- 

puding i odgovarajuću količinu mlijeka, malo ruma 

ili kirša, 40 dag jagoda, malo maslaca. 
Pripremite puding s mirisom vanilije prema upu- 

tama na omotu, ali stavite malo manje mlijeka, da 


bude tvrđi. Umiješajte žličicu-dvije rastopljenog ma- | 


slaca (ne smije se početi dimiti dok ga zagrijavate!) 
Jednu podlogu za tortu stavite na zdjelu, ulijte napo- 
la stvrdnuti puding i u nj dodajte oprane očišćene 
jagode. Druga podlogu natopite dobro kiršom raz- 
blaženim s malo mlake vode. Poklopite tortu, pa je 
pošećerite. Bit će još bolje dospijete li je i i rashla- 
diti. 


Torta od keksa | 


PRIPREMITE: kutiju keksa petit-beurre, 3 žutanjka, 
15 dag šećera, 20 dag maslaca, 3 žlice instant-kave, 
5 dag samljevenih lješnjaka, 2 žlice ruma. 


U pari skuhajte žutanjke sa šećerom. Dobro mi- 
ješajte. Kad se zgusne, maknite s vatre, umiješajte 
maslac narezan na tanke listiće, zatim žličicu in- 

stant-kave i lješnjake (ostavite dio za ukras) Neka 
se malo ohladi. U međuvremenu rastopite 2 žličice 
istant-kave u 1 dl vode, dodajte rum. Time natopite 
kekse. Slažite ih u redove, a svaki red namažite kre- 
mom. Njome premažite tortu izvana, pa je pospite 
ostatkom lješnjaka. | | 


Torta od 


kestenja 


PRIPREMITE: kupovnu tortu (u dva lista ili dvije 
podloge za tortu), 1 omot dubokosmrznutog pirea 
od kestenja, 4 žlice šećera u prahu, 1/4 | mlijeka, 
čašicu ruma, 2 dl slatkog vrhnja, 13 dag čokolade, 


10 dag šećera s mirisom vanilije. 


Toplim mlijekom razmekšajte pire od kestenja, 
dodajte šećer u prahu (provjerite da ne bude previ- 
še), otopljenu čokoladu i rum. Stucite slatko vrhnje 
sa šećerom koji miriše na vaniliju. Na pladanj sta. 
vite jedan list torte, ovlažite ga s malo mlijeka i ru- 
ma, na to metnite kestenje, pa poklopite drugim li- 


stom, koji ćete također ovlažiti. Premažite tortu tu- 


čenim slatkim vrhnjem, ukrasite je komadićima čo- 
kolade i rashladite u hladioniku. | 


Torta s grožđem 


PRIPREMITE: kupovnu podlogu za tortu, maraski- 
no, 2 dl tučenog slatkog vrhnja, 4 do 5.žlice marme- 
> od bresaka, otprilike 1/2 kg bobica od grož- 


Odaberite podjednake, ne prevelike bobice grož- 


đa, skinite ih s peteljki, dobro operite i ocijedite. Pod- 


logu za tortu navlažite maraskinom, namažite mar- , 


meladom i tučenim slatkim vrhnjem. U to utisnite 
bobice od grožđa, pa i njih navlažite maraskinom. 
Neka malo stoji da podloga upije maraskino, ali ne 
smije predugo stajati, jer inače će se razmočiti. 


Vijenac sa suhim. 
Sljivama 

PRIPREMITE: 1/2 kg šljiva, čašu vrlo jakog ruskog 
čaja, 1 žlicu ruma, 1/2 kg jabuka, 5 dag maslaca, 10 
dag šećera, 1 omot vanilin-šećera, 20 dag suhih kek- 


sa, 1 dl mlijeka, 1 žlicu slatkog vrhnja, 3 jaja, malo 
maslaca za kalup. 


Vinski umak za 
sladoled 


Pomiješajte rum s čajem i u to namočite oprane 


suhe šljive dan uoči pripremanja kolača. Drugog da- 


na ogulite jabuke, narežite ih na tanke ploške i is- 
pirajte na maslacu. Dodajte šećer i vanilin šećer, pa 
time napunite dno kalupa za vijenac, koji ste prije 
toga namazali maslacem. Pokrijte zdrobljenim kek- 
sima. Posebno istucite jaja, mlijeko i vrhnje te pre- 
lijte preko keksa. Pecite na srednjoj vatri 25 minuta 
u pećnici. Kad se ohladi, stavite na tanjur, a sredinu 
vijenca napunite šljivama. 


PRIPREMITE: 2 jaja, 5 dkg šećera, 1/41 bijelog vina, 


2žlice škrobnog brašna, 2 žličice svježe istisnutoga | 


limunovog soka, naribanu koricu od 1/2 limuna. 


Mikserom miješajte jaja sa šećerom i škrobnim 
brašnom, umiješajte vino. Stavite posudu s mješavi- 


. nom u veću, u kojoj kipi voda, pa miješajte na pari 


Dodajte limunov sok i naribanu koricu. Miješajte da 
dobijete gustu i pjenušavu masu. Prelijte je preko 
sladoleda. | m | 

Zapečena ruska 


Sarlota 


PRIPREMITE: 1 kupovnu čokoladnu ruladu, 1 omot 
instant-pudinga s okusom čokolade, 2 jaja, 10 dag 
šećera, mlijeka koliko je potrebno za puding. 


Narežite ruladu na 8 odrezaka, pa poslažite u 
prozirnu vatrostalnu posudu da stoje uokrug uza sti- 


jenke. Ako koji komad ostane, stavite ga na dno. Na. . 
činite puding prema uputama na omotu, umiješajte . 


žutanjke i ulijte u zdjelu. Istucite čvrsti snijeg od'bje- 
lanjaka, umiješajte šećer i time pokrijte kolač. Sta- 
vite u pećnicu, zapalite je i pustite da se snijeg za- 
peče dok se jedu slana jela. Poslužite vruće. 

Ako vam se veoma žuri, puding samo prelijte pre- 
ko narezane rulade i poslužite. U puding možete do- 
dati voće iz kompota ili svježe. | | 


Zapečen kupovni kolač 


PRIPREMITE: 1 kupovni kolač (ali bez kreme), 5 dag 


badema, 1 bjelanjak, 2 žlice šećera, 3-4 žlice pekme- 


za, malo ulja. | 

Uključite pećnicu. U malo nauljeni lim stavite ku- 
povni kolač, premažite ga pekmezom. Istucite vrlo 
čvrsti snijeg od bjelanjka, umiješajte šećer, pa time 
pokrijte kolač i stavite ga u pećnicu da se zapeče na 
umjerenoj vatri. U međuvremenu narežite bademe 
na listiće, ispržite ih na tavici i njima pospite gotov 
kolač. 


*" 

Na naslovnoj strani: 1. provansalska riba, 2. »torta« od sira 
i špinata, 3. salata od piletine, 4. voćna salata, 5. »lonac« s 
mesnim doručkom, 6. ekspres-ražnjici s rezancima. 

Slike na drugoj stranici omota: 

1 — Frittata — talijanski omlet kojim ćete brzo i ukusno 
upotrijebiti ostatke kuhanog povrća za kompletan obrok 
2 — »Pogača« od lisnatog tijesta sa sirom (naprijed) i paprike 
punjene sirom | | 
3 — Povrtna salata s rižom (gore) i šunka s divljim šparo- 
gama 

4 — Salata od piletine s majonezom (naprijed) može poslu- 
žiti i kao nadjev za hladne ili tople sendviče — samo na- 
režite meso na sitnije komadiće. Ako želite tople sendviče 
(gore desno), tada kriške kruha ispržite s jedne strane, pa 
tu stranu premažite mješavinom i spojite po dvije kriške. 
Zapecite u pećnici. 





u 


Slike na trećoj stranici omota: 


Rezanci sa zelenim »peštom« 
Diplomat s pekmezom 
Odresci sa začinskim biljkama 
Krem-juha s peršinom 


* 


Na posljednjoj stranici: lijevo gore — puding s rižom, li- 
jevo dolje — topli sendviči sa sirom i šunkom, desno dolje 
— odrezak s'maslacem. Uz to poslužite kupovni čips od 
krumpira, te zelenu salatu — imate kompletan obrok! 

